ഗോകുല് നിര്‍മ്മിച്ചുതരുന്നത് മനോഹരമായ വെര്‍ട്ടിക്കല് ഗാര്‍ഡന്; ഉദ്യാനപാലകനായ എം.ബി.എ ബിരുദധാരി | how to make vertical garden\nഗോകുല് നിര്‍മ്മിച്ചുതരുന്നത് മനോഹരമായ വെര്‍ട്ടിക്കല് ഗാര്‍ഡന്; ഉദ്യാനപാലകനായ എം.ബി.എ ബിരുദധാരി\nKozhikode, First Published 23, Jul 2020, 11:33 AM\nഇലച്ചെടികളാണ് വെര്‍ട്ടിക്കല് ഗാര്‍ഡനില് കൂടുതലായും ചെയ്യുന്നത്. വിവിധ വര്‍ണങ്ങളില് ആകര്‍ഷകമായി നിലനിര്‍ത്താമെന്നതാണ് ഗുണം.\nസ്വന്തം വീട്ടില് മനോഹരമായ ഒരു ഉദ്യാനം നിര്‍മിക്കാന് ആഗ്രഹിക്കാത്തവര് വിരളമായിരിക്കും. വെര്‍ട്ടിക്കല് ഗാര്‍ഡന് എന്ന ആശയം വീടുകളില് മാത്രമല്ല, പല സ്ഥാപനങ്ങളിലും ഹരിതഭംഗി നിലനിര്‍ത്താനുള്ള ഉപാധിയായി സ്വീകരിച്ചു കഴിഞ്ഞിരിക്കുന്നു. ഒരു ചെറിയ വീടുണ്ടാക്കുമ്പോള് പോലും ലാന്‍ഡ്‌സ്‌കേപ്പിങ്ങ് എന്ന ആശയം ഇടത്തരം ആളുകളുടെ മനസിലേക്ക് ഓടിവരാറുണ്ട്. ഇത്തരക്കാര്‍ക്ക് എല്ലാവിധ സേവനങ്ങളുമായി എം.ബി.എ ബിരുധദാരിയായ ഗോകുല് ഈ രംഗത്ത് വേര് പിടിപ്പിച്ചിരിക്കുന്നു. വെര്‍ട്ടിക്കല് ഗാര്‍ഡന്റെ അനന്തസാധ്യതകളാണ് കോഴിക്കോട് ജില്ലയിലെ തളി സ്വദേശിയായ ഈ ചെറുപ്പക്കാരന് തന്റെ വീട്ടില് ഒരുക്കിയിരിക്കുന്നത്.\nകാലിക്കറ്റ് യൂണിവേഴ്‌സിറ്റിയില് നിന്ന് ഫിനാന്‍സ് മാനേജ്‌മെന്റില് എം.ബി.എ നേടിയ ഗോകുലിന് കൃഷി ഒരിക്കലും പുതുമയായിരുന്നില്ല. പാലക്കാട് കുടുംബപരമായി ഉണ്ടായിരുന്ന സ്ഥലത്താണ് ആദ്യകാലത്ത് കൃഷിയുണ്ടായിരുന്നത്. തന്റെ പുതിയ സംരംഭത്തിലേക്ക് ഇറങ്ങിത്തിരിക്കുന്നതിന് മുമ്പ് ഈ ചെറുപ്പക്കാരന് 13 പശുക്കളുമായി കോഴിക്കോട് ടൗണില് ആനിമല് ഹസ്ബന്ററി ആന്റ് ഫാം സ്‌കൂള് നടത്തിയിരുന്നു. ഗോകുലിന്റെ അച്ഛന് കാലിത്തീറ്റ വില്‍പ്പന നടത്തിയിരുന്നപ്പോഴാണ് പശുവളര്‍ത്തലിലേക്ക് കടന്നുവന്നത്. വെറ്ററിനറി കൗണ്‍സിലിന്റെ പരിശീലനം നേടിയ ഗോകുല് മൂന്ന് വര്‍ഷം ഈ മേഖലയില് സജീവമായിരുന്നു. പിന്നീട് പശുവിനെ പരിപാലിക്കാന് ആളുകളെ ലഭിക്കാനുള്ള പ്രയാസം കാരണം ആ സംരംഭം നിര്‍ത്തേണ്ടി വന്നു. എന്നിരുന്നാലും രണ്ടു പശുക്കളെ ഇപ്പോഴും വീട്ടില് വളര്‍ത്തുന്നുണ്ട്. ഇപ്പോള് വെര്‍ട്ടിക്കല് ഗാര്‍ഡനില് പ്രത്യേകശ്രദ്ധ പതിപ്പിച്ചിരിക്കുകയാണ് ഗോകുല്.\n'2013 -ലാണ് ഞാന് ആദ്യമായി വെര്‍ട്ടിക്കല് ഗാര്‍ഡന് ചെയ്യാന് ആരംഭിക്കുന്നത്. മുംബൈ എയര്‍പോര്‍ട്ട് പോലുള്ള പല സ്ഥലങ്ങളിലും പോകുമ്പോള് ഇങ്ങനെ ചെടികള് വളര്‍ത്തിയതൊക്കെ കണ്ടാണ് പ്രചോദനം തോന്നിയത്. അന്ന് വെര്‍ട്ടിക്കല് ഗാര്‍ഡന് ചെയ്യാന് തുടങ്ങിയപ്പോള് ആവശ്യക്കാര് ധാരാളമുണ്ടായിരുന്നു. ഇപ്പോള് പ്ലാസ്റ്റിക് പാത്രങ്ങള് മാറ്റി ഇപ്പോള് ജിയോ ടെക്‌സ്‌റ്റൈല് ഫാബ്രിക്‌സ് ഉപയോഗിച്ച് കുറെക്കൂടി പരിസ്ഥിതി സൗഹൃദപരമായി വെര്‍ട്ടിക്കല് ഗാര്‍ഡന് നിര്‍മിക്കുന്നുണ്ട്. ഞങ്ങള് പരീക്ഷണം നടത്തിക്കഴിഞ്ഞു. അല്‍പം വില കൂടുതലാണെങ്കിലും ഗുണനിലവാരമുള്ളതാണ് ഈ രീതി. തുരുമ്പ് വരാനുള്ള സാധ്യതയില്ല. നെറ്റില് തൂക്കിയിടുന്ന പാത്രങ്ങള് വെര്‍ട്ടിക്കല് ഗാര്‍ഡനില് ഉപയോഗിക്കുമ്പോള് രണ്ടോ മൂന്നോ വര്‍ഷങ്ങള് കൂടുമ്പോള് പെയിന്റ് ചെയ്യേണ്ടി വരാറുണ്ട്.' ഗോകുല് വെര്‍ട്ടിക്കല് ഗാര്‍ഡന് എന്ന ആശയത്തെക്കുറിച്ച് വ്യക്തമാക്കുന്നു.\nതുടക്കക്കാര്‍ക്ക് എങ്ങനെ ഗാര്‍ഡന് ഒരുക്കാം?\nപുതിയതായി ഒരു സംരംഭം എന്ന നിലയില് വെര്‍ട്ടിക്കല് ഗാര്‍ഡന് തുടങ്ങുന്നവരോട് ഗോകുലിന് പറയാനുള്ളത് ഇതാണ്, 'ചെറിയ ഒരു സ്ഥലത്ത് ആദ്യം നമ്മള് ചെയ്തുനോക്കി പഠിച്ചെടുക്കണം. ഭാരം കഴിയുന്നത്ര കുറയ്ക്കുന്ന രീതിയിലായിരിക്കണം ചെടികള് വളര്‍ത്തേണ്ടത്. വളപ്രയോഗം കുറച്ചാല് ചെടികള് ധാരാളമായി വളരുന്നത് നിയന്ത്രിക്കാം. ചെറിയ ചെടികളോടാണ് ആളുകള്‍ക്ക് പ്രിയം. എന്നിരുന്നാലും വളര്‍ന്ന് വലുതായി പടര്‍ന്നു നില്‍ക്കുന്ന മിക്‌സഡ് ഗാര്‍ഡന് ആയും വെര്‍ട്ടിക്കല് ഗാര്‍ഡന് ചെയ്യാറുണ്ട്. പ്രകൃതിദത്തമായ രീതിയില് സ്വാഭാവികമായി വളരുന്ന ചെടികള് ഈ രീതിയില് വളര്‍ത്തുന്നതാണ് നല്ലത്. വളര്‍ന്നു കഴിഞ്ഞാല് പിന്നെ പ്രൂണിങ്ങ് മാത്രം നടത്തിയാല് മതി.'\nവീട്ടിനകത്ത് ഗാര്‍ഡന് ഒരുക്കാം\n'വീട്ടിനകത്ത് ചെയ്യുമ്പോള് ആദ്യമേ വെര്‍ട്ടിക്കല് ഗാര്‍ഡന് എവിടെയാണ് ഒരുക്കുന്നതെന്ന് പ്ലാന് ചെയ്യണം. പ്‌ളംബിങ്ങ്, ലൈറ്റിങ്ങ്, ജലസേചന സൗകര്യങ്ങള് എന്നിവയെല്ലാം പ്രത്യേകം സജ്ജീകരിക്കണം. വെള്ളം വാര്‍ന്നുപോകാനുള്ള സൗകര്യങ്ങളും ശ്രദ്ധിക്കണം. ഇന്‍ഡോര് ആകുമ്പോള് ഡ്രിപ്പ് ഇറിഗേഷന് ആണ് നല്ലത്. ഇന്‍ഡോര് പ്ലാന്റ് ആണ് വെര്‍ട്ടിക്കല് ഗാര്‍ഡന് സംവിധാനത്തില് വീട്ടിനകത്ത് ചെയ്യാറുള്ളത്.' ഗോകുല് വിശദമാക്കുന്നു.\nഇലച്ചെടികളാണ് വെര്‍ട്ടിക്കല് ഗാര്‍ഡനില് കൂടുതലായും ചെയ്യുന്നത്. വിവിധ വര്‍ണങ്ങളില് ആകര്‍ഷകമായി നിലനിര്‍ത്താമെന്നതാണ് ഗുണം. പൂക്കളുണ്ടാകുന്ന ചെടികള് ഈ രീതിയില് വളര്‍ത്താന് അനുയോജ്യമല്ലെന്ന് ഇദ്ദേഹം പറയുന്നു. എന്നിരുന്നാലും വിന്‍കയും ബോഗണ്‍വില്ലയും വളര്‍ത്തിയിട്ടുണ്ട്.\nഫൈക്കസ് വര്‍ഗത്തിലുള്ള ചെടികള് ഔട്ട്‌ഡോര് ആയി വളര്‍ത്താറുണ്ട്. അതുപോലെ ഫേണ്‍സ് നന്നായി വെര്‍ട്ടിക്കല് ഗാര്‍ഡന് വഴി വളര്‍ത്താവുന്നതാണ്. മോസിന്റെ വിവിധ ഇനങ്ങള് വളര്‍ത്തിയെടുക്കാനുള്ള തയ്യാറെടുപ്പിലാണ് ഇവര്.\nമഴക്കാലത്ത് പ്രശ്‌നങ്ങളൊന്നുമുണ്ടാകാറില്ലെന്ന് ഗോകുല് പറയുന്നു. വെര്‍ട്ടിക്കല് ഗാര്‍ഡന് സംബന്ധമായ എല്ലാ സേവനങ്ങളും ഗോകുല് ആവശ്യക്കാര്‍ക്ക് ചെയ്തുകൊടുക്കുന്നു. തോട്ടം ഏത് രീതിയില് ഒരുക്കണമെന്നതുമുതല് അതുമായി ബന്ധപ്പെട്ട പ്രശ്‌നങ്ങള് പരിക്കാനും പരിചരിച്ച് നിലനിര്‍ത്താനുള്ള സൗകര്യം വരെ ഇവര് ഒരുക്കിക്കൊടുക്കുന്നുണ്ട്. ഇന്‍ഡോറും ഔട്ട്‌ഡോറുമായി ചെടികള് തിരഞ്ഞെടുത്ത് ആവശ്യക്കാര്‍ക്ക് വളര്‍ത്താനും നല്‍കുന്നത് ഗോകുല് തന്നെയാണ്. ടിഷ്യു കള്‍ച്ചര് വഴി നിര്‍മിച്ച ചെടികളാണ് ഗോകുല് ആവശ്യക്കാര്‍ക്ക് നല്‍കുന്നത്.\n'പ്‌ളാന്റ് സെന്‍സ് എന്ന ഒരു സ്ഥാപനം നാല് വര്‍ഷം മുമ്പ് സ്വന്തമായി ആരംഭിച്ചിട്ടുണ്ട്. ബൊട്ടാണിക്കല് ഗാര്‍ഡനിലേക്കുള്ള പോളിഹൗസ്, ഡ്രിപ്പ് സംവിധാനങ്ങള് എന്നിവയെല്ലാം ഈ സ്ഥാപനം വഴി ഞങ്ങള് ഒരുക്കിക്കൊടുക്കുന്നുണ്ട്. ഇതുകൂടാതെ ലാന്‍ഡ്‌സ്‌കേപ്പിങ്ങും ചെയ്തുകൊടുക്കുന്നു. കൃത്യതാ കൃഷിക്കാവശ്യമായ എല്ലാ കാര്യങ്ങളും ചെയ്യുന്നു' ഗോകുല് പറയുന്നു.\nLast Updated 23, Jul 2020, 12:26 PM


പഞ്ചസാര ചർമ്മ സംരക്ഷണത്തിനും അത്യുത്തമം... -\nപഞ്ചസാര ചർമ്മ സംരക്ഷണത്തിനും അത്യുത്തമം…\nഎല്ലാ പ്രായക്കാരെയും ഒരുപോലെ അലട്ടുന്ന ഒരു പ്രശ്നമാണ് ചർമ്മത്തിലുണ്ടാകുന്ന അസ്വാസ്ഥകൾ. എപ്പോഴും ചെറുപ്പക്കാരായി ഇരിക്കാനാണ് എല്ലാവരും ആഗ്രഹിക്കുന്നത്. അതുകൊണ്ടുതന്നെ ചർമ്മ സംരക്ഷണത്തിന് ഏതറ്റം വരെയും പോകാൻ എല്ലാവരും തയാറാണ്. എന്നാൽ ഇന്ന് മാർക്കറ്റുകളിൽ ലഭിക്കുന്ന പല ചർമ്മ സംരക്ഷണ വസ്തുക്കളിലും രാസ പദാർത്ഥങ്ങളുടെ അളവ് വളരെയധികമാണ്. ഇത് ചർമ്മത്തിന് ദോഷം ചെയ്യും.\nഎന്നാൽ നമുക്ക് വീടുകളിൽ സുലഭമായി ലഭിക്കുന്ന പല വസ്തുക്കളും ചർമ്മ സംരക്ഷണത്തിന് അത്യുത്തമമാണ്. മുഖത്തെ രോമവളര്‍ച്ച തടയുന്നതിനും, ചുണ്ടുകളിലെയും കാലുകളിലെയും വിണ്ടുകീറലും വരൾച്ചയും ഇല്ലാതാക്കുന്നതിനും, മുഖത്തെ ബ്ളാക്ക് ഹെഡ്‌സിനുമൊക്കെ ഒരു പരിഹാരമാണ് പഞ്ചസാര.\nപഞ്ചസാരയും നാരങ്ങാനീരും വെള്ളവും ഉപയോഗിച്ച് തയ്യാറാക്കുന്ന മിശ്രിതം ഉപയോഗിച്ച് ഫേഷ്യല് ചെയ്‌താല് മുഖത്തെ രോമവളര്‍ച്ച കുറയ്‌ക്കാനാകും. അതുപോലെ മുഖത്തെ ബ്ലാക്ക് ഹെഡ്‌സ് ഇല്ലാതാക്കാനും അത്യുത്തമമാണ് ഈ മസാജ്.\nചുണ്ടുകള്‍ക്ക് നിറം വരാനും വരണ്ട ചുണ്ടുകളെ മാറ്റി മനോഹരമാക്കാനും പഞ്ചസാര ചുണ്ടില് തേക്കുന്നത് നല്ലതാണ്. ഒരു ടേബിള് സ്‌പൂണ് പഞ്ചസാരയും കുറച്ചു തുള്ളി ഒലിവ് എണ്ണയും കൂടി വിണ്ടുകീറല് ഉള്ള ഭാഗത്ത് നന്നായി തേക്കുക. പത്തു മിനിട്ടിനുശേഷം ചൂടുവെള്ളം ഉപയോഗിച്ച് കഴുകി കളയുക. സ്ഥിരമായി ഇങ്ങനെ ചെയ്‌താല്, കാല്‍പ്പാദം നന്നായി മൃദുവാകും.\nRead more on: beauty | life style | tips\nഎണ്ണമയമാർന്ന ചർമ്മമുള്ളവർ അറിഞ്ഞിരിക്കേണ്ട സംരക്ഷണ രീതികൾ..


പരിശുദ്ധാരൂപിയെ സങ്കടപ്പെടുത്തരുതേ | Catholic Church News Malayalam\nHome Articles പരിശുദ്ധാരൂപിയെ സങ്കടപ്പെടുത്തരുതേ\nMCBS സഭാപിതാക്കന്മാരോടൊപ്പം തൊണ്ണൂറാം വർഷത്തിൽ: ഇരുപതാം ദിനം, മെയ് 26, 2022\nപൗലോസ് ശ്ലീഹാ എഫേസോസുകാർക്കെഴുതിയ ലേഖനത്തിൽ നൽകുന്ന മുന്നറിയിപ്പു പരിശുദ്ധാത്മാവിൻ്റെ ഉച്ചഭാഷണി എന്നറിയപ്പെടുന്ന നമ്മുടെ സ്ഥാപക പിതാക്കന്മാരിൽ ഒരാളായ ആലക്കളത്തിലച്ചനും നൽകുന്നു. “രക്ഷയുടെ ദിനത്തിനുവേണ്ടി നിങ്ങളെ മുദ്രിതരാക്കിയ ദൈവത്തിന്‍റെ പരിശുദ്ധാത്മാവിനെ വേദനിപ്പിക്കരുത്. (എഫേ 4:30) എന്നു പൗലോസ് ശ്ലീഹാ പഠിപ്പിക്കുമ്പോൾ ദൈവാനുഗ്രഹങ്ങളെ നിരസിക്കുന്നവർ പരിശുദ്ധാരൂപിയെ സങ്കടപ്പെടുത്തുന്നു എന്നു ആലക്കളത്തിലച്ചനും പറയുന്നു. പാപം നിമിത്തം പരിശുദ്ധാരൂപി മനുഷ്യാത്മാവിൽ നിന്നും പോകാൻ നിർബന്ധിക്കപ്പെടുന്നു എന്നു വരികിലും അതിനെ സൃഷ്ടിച്ച അനുഗ്രഹം അതിനെതിർത്തുപേക്ഷിക്കുന്നില്ല. തെറ്റു ചെയ്ത കുഞ്ഞുങ്ങൾ അനുതപിച്ചു തിരിച്ചു വരാൻ മാതാപിതാക്കൾ ആഗ്രഹിച്ചു കാത്തിരിക്കുന്നതു പോലെ പരിശുദ്ധാരൂപിയും ഈ ആത്മാവുകൾ തന്നെ അന്വേഷിക്കുന്നതിനായി കാത്തിരിക്കുന്നു എന്നും ആലക്കളത്തിച്ചൻ കൂട്ടിച്ചേർക്കുന്നു. ദൈവാനുഗ്രഹങ്ങൾ കൂടെ കൂടെ അവഗണിച്ചുകൊണ്ട് ഒരുവൻ പാപത്തിൽത്തന്നെ ഏറെ നാൾ മുഴുകുമ്പോൾ പരിശുദ്ധാരൂപിക്ക് കൂടുതൽ സങ്കടമുള്ള കാര്യമായിതീരുന്നു. ദൈവാത്മാവിനെ വേദനിപ്പിക്കാത്തവൻ രക്ഷയുടെ വഴിയിലൂടെയാണ് മുന്നോട്ടു നീങ്ങുന്നത്.\nദൈവവചനം കേൾപ്പാനുള്ള താല്പര്യം പരിരുദ്ധാരൂപിയിൽ വളരാനുള്ളതിൻ്റെ പ്രകടമായ അടയാളമാണ്. അതു ദൈവ സ്വരം കേൾക്കാൻ കാണിക്കുന്നതിൻ്റെയും വലിയ സൂചനയാണ്.\nപാപിക്ക് മാനസാന്തരത്തിനുള്ള അനുഗ്രഹങ്ങൾ നൽകുന്നതു പോലെ നീതിമാന് പുണ്യ വർദ്ധനവിനായുള്ള വരങ്ങളും പരിശുദ്ധാരൂപി നൽകുന്നു. “നിങ്ങള് ദൈവത്തിന്‍റെ ആലയമാണെന്നും ദൈവാത്മാവ് നിങ്ങളില് വസിക്കുന്നുവെന്നും നിങ്ങള് അറിയുന്നില്ലേ? ദൈവത്തിന്‍റെ ആലയം നശിപ്പിക്കുന്നവനെ ദൈവവും നശിപ്പിക്കും. എന്തെന്നാല്, ദൈവത്തിന്‍റെ ആലയം പരിശുദ്ധമാണ്. ആ ആലയം നിങ്ങള് തന്നെ. (1 കൊറിന്തോസ് 3:16) ഈ വലിയ വിശ്വാസത്തോടെ പരിശുദ്ധാത്മ സൗഹൃദത്തിൽ നമുക്കു വളരാം.


നിങ്ങൾ പണം നിക്ഷേപിച്ചിരിക്കുന്നത് എവിടെയാണ്? കാശ് ഇരട്ടിയാകാൻ എത്ര വർഷമെടുക്കുമെന്നറിയണ്ടേ? | Use this formula to calculate time for your investment to get doubled - Malayalam Goodreturns\n» നിങ്ങൾ പണം നിക്ഷേപിച്ചിരിക്കുന്നത് എവിടെയാണ്? കാശ് ഇരട്ടിയാകാൻ എത്ര വർഷമെടുക്കുമെന്നറിയണ്ടേ?\nനിങ്ങൾ പണം നിക്ഷേപിച്ചിരിക്കുന്നത് എവിടെയാണ്? കാശ് ഇരട്ടിയാകാൻ എത്ര വർഷമെടുക്കുമെന്നറിയണ്ടേ?\nPublished: Thursday, May 2, 2019, 6:44 [IST]\nസ്വർണ വില 35000നോട് അടുത്തു, വില ഇനി എങ്ങോട്ട്? ഗൾഫിലും ഏഴ് വര്‍ഷത്തിനിടയിലെ ഏറ്റവും ഉയര്‍ന്ന വില\n34 min ago യുഎസ് വിദേശകാര്യ സെക്ര‍ട്ടറി മൈക്ക് പോംപെയോ - മോദി കൂടിക്കാഴ്ച്ച; ചർച്ച ചെയ്യുന്നത് എന്തൊക്കെ?\n1 hr ago വീട് വാടകയ്ക്ക് എടുക്കുന്നവർ സൂക്ഷിക്കുക; ഇക്കാര്യങ്ങൾ അറിഞ്ഞില്ലെങ്കിൽ പണി കിട്ടും ഉറപ്പ്\n3 hrs ago വിദേശ ഇ കൊമേഴ്‌സ് കമ്പനികള്‍ക്ക് സര്‍ക്കാരിന്റെ താക്കീത്\n4 hrs ago സ്വർണ വില 35000നോട് അടുത്തു, വില ഇനി എങ്ങോട്ട്? ഗൾഫിലും ഏഴ് വര്‍ഷത്തിനിടയിലെ ഏറ്റവും ഉയര്‍ന്ന വില\nNews ജാര്‍ഖണ്ഡ് ആള്‍ക്കൂട്ട കൊലപാതകത്തെ അപലപിച്ച് മോദി, നടപടി വേണം, പക്ഷേ...\nMovies ലൂസിഫറിന്റെ നൂറാം ദിനം പൃഥ്വിയുടെ പുതിയ സിനിമകളുടെ പ്രഖ്യാപനം? ആകാംക്ഷയോടെ ആരാധകര്\nTravel മഴക്കാല യാത്രയിലെ അരുതുകൾ...സൂക്ഷിച്ചാൽ ദുഖിക്കേണ്ട\nAutomobiles മത്സരം പൊടിപാറും, റാലിക്കിറങ്ങാന് മഹീന്ദ്ര XUV300\nTechnology സൂക്ഷിക്കുക! മാലിന്യം തള്ളുന്നവരെ പിടികൂടുന്നതിനായി ആര്‍ട്ടിഫിഷ്യല് ഇന്റലിജന്‍സ് ക്യാമറ\nSports ലോകകപ്പ്: വാര്‍ണര് പഴയ വാര്‍ണര് തന്നെ, സ്മിത്ത് അല്ല!! കാരണം ചൂണ്ടിക്കാട്ടി വോണ്, ഓസീസിന്റെ പിഴ\nLifestyle ഗര്‍ഭിണിയുടെ മസാലദോശ മോഹത്തിനു പുറകില്\nനിക്ഷേപ തുക ഇരട്ടിയാക്കുക എന്നതാണ് ഏതൊരു നിക്ഷേപകനെ സംബന്ധിച്ചും പ്രധാനപ്പെട്ട കാര്യം. ഇത് കുറഞ്ഞ സമയത്തിനുള്ളിലായാൽ അത്രയും സന്തോഷം. എങ്കിൽ ഇതാ നിങ്ങളുടെ നിക്ഷേപത്തിന്റെ വാർഷിക പലിശ നിരക്ക് ഉപയോ ഗിച്ച് എത്ര വർഷത്തിനുള്ളിൽ നിക്ഷേപ തുകയുടെ ഇരട്ടി നേടാനാകും എന്ന് കണ്ടെത്താം.\nറൂൾ 72 ഉപയോഗിച്ചാണ് ഇരട്ടി നേട്ടാം എപ്പോൾ ലഭിക്കുമെന്ന് കണ്ടെത്തേണ്ടത്. അതായത് 72നെ നിക്ഷേപത്തിന്റെ വാർഷിക പലിശ നിരക്ക് കൊണ്ട് ഹരിച്ചാൽ നിങ്ങളുടെ നിക്ഷേപം ഇരട്ടിയാകാനെടുക്കുന്ന സമയം കണ്ടെത്താം. നിങ്ങൾ 50000 രൂപ 8 ശതമാനം പലിശയ്ക്ക് നിക്ഷേപിച്ചുവെന്ന് കരുതുക. നിക്ഷേപം ഇരട്ടിയാകാനെടുക്കുന്ന കാലാവധി9വർഷമാകും ( 72നെ 8 കൊണ്ട് ഹരിച്ചാൽ ലഭിക്കുന്നത്9ആണ്).9വർഷം പൂർത്തിയാകുമ്പോൾ നിങ്ങൾ നിക്ഷേപിച്ച തുക ഒരു ലക്ഷമായിട്ടുണ്ടാകും.\nസ്റ്റോക്ക് മാർക്കറ്റ് നിക്ഷേപം നിങ്ങളുടെ സമ്പത്ത് വേ ഗത്തിൽ വർദ്ധിപ്പിക്കാനുള്ള സാധ്യത കൂടുതലാണ്.5വർഷത്തിനുള്ളിൽ മികച്ച നേട്ടമുണ്ടാക്കാൻ പറ്റുന്ന നിക്ഷേപ മാർ ഗമാണ് ലാർജ് ക്യാപ് ഫണ്ട്സ്.\nകിസാൻ വികാസ് പത്ര\nധനകാര്യ മന്ത്രാലയത്തിന്റെ പ്രഖ്യാപനങ്ങളെ അടിസ്ഥാനമാക്കി പലിശ നിരക്കിന് മാറ്റം വരുത്തുന്ന നിക്ഷേപ മാർ ഗമാണ് കിസാൻ വികാസ് പത്ര. 7.7 ശതമാനമാണ് നിലവിലെ പലിശ നിരക്ക്. 72 റൂൾ അനുസരിച്ച് നിലവിലെ പലിശ നിരക്ക് അനുസരിച്ച്9വർഷവും3മാസവുമാണ് കിസാൻ വികാസ് പത്രയിൽ നിക്ഷേപിക്കുന്ന തുക ഇരട്ടിയാകാനെടുക്കുന്ന കാലയളവ്.\nസുരക്ഷിതത്വം ഉറപ്പുള്ള നിക്ഷേപ മാർഗമാണ് സ്ഥിര നിക്ഷേപങ്ങൾ. ഓരോ ബാങ്കുകളുടെയും പലിശ നിരക്കിനും കാലാവധിയ്ക്കുമനുസരിച്ച് എഫ്ഡിയുടെ നേട്ടങ്ങളിൽ വ്യത്യാസം വരാം.7ശതമാനം പലിശ ലഭിക്കുന്ന എഫ്ഡിയിലാണ് നിങ്ങൾ പണം നിക്ഷേപിച്ചതെങ്കിൽ 10 വർഷവും മൂന്ന് മാസവും (72/7 = 10.3) കൊണ്ടാകും നിക്ഷേപ തുക ഇരട്ടിയാകുക.\nമ്യൂച്വല് ഫണ്ടുകളിലെ നിക്ഷേപം എങ്ങനെ എളുപ്പമാക്കാം\nമാസം 4000 രൂപ മാറ്റി വയ്ക്കാനുണ്ടോ; കോടികളുണ്ടാക്കാൻ ഈ 4000 രൂപ ധാരാളം മതി, എങ്ങനെയെന്ന് അല്ലേ?\nഓഹരി വിപണിയില് നിക്ഷേപം നടത്താന് ആഗ്രഹിക്കുന്നുണ്ടോ? എന്നാല് നിങ്ങള് അറിഞ്ഞിരിക്കേണ്ട 10 സുവര്‍ണ്ണ നിയമങ്ങള് ഇതാ\nവിദ്യാര്‍ത്ഥികള്‍ക്ക് പണം സമ്പാദിക്കാനുള്ള6മികച്ച വഴികള്\nസ്ഥിര നിക്ഷേപത്തിനായുള്ള ലോക്ക്-ഇന് കാലയളവ് എങ്ങനെ തീരുമാനിക്കാം\nഗ്രാമീണ ഭവനങ്ങള്‍ക്ക് ധനസഹായം നല്‍കാന് ദുര്‍ബലമായ പൊതുമേഖലാ ബാങ്കുകള് മോദി സര്‍ക്കാര് വില്‍ക്കാനൊരുങ്ങുന്നു\nഎടിഎമ്മില്‍നിന്ന് നിങ്ങള്‍ക്ക് പണം ലഭിച്ചില്ലെങ്കില്,ബാങ്ക് ഉപഭോക്താവിന് നഷ്ടപരിഹാരം നല്‍കേണ്ടിവരുവെന്ന് റിസര്‍വ് ബാങ്ക്\nഅക്കൗണ്ടിൽ സാലറി ക്രെഡിറ്റായാൽ നിങ്ങൾ ആദ്യം ചെയ്യുന്നതെന്ത്? ഇക്കാര്യങ്ങൾ ചെയ്യാറുണ്ടോ?\nവിദ്യാര്‍ഥികള്‍ക്ക് പോക്കറ്റ് മണി കണ്ടെത്താന് ഏതാനും എളുപ്പവഴികളിതാ...\nമാസം 10000 രൂപ മിച്ചം വയ്ക്കാനുണ്ടോ? കൂടുതൽ നേട്ടമുണ്ടാക്കാൻ എവിടെയൊക്കെ നിക്ഷേപിക്കാം?\nRead more about: money investment പണം നിക്ഷേപം\nUse this formula to calculate time for your investment to get doubled\nEveryone who makes an investment, invests withamotive to increase their wealth. There are several schemes available that help you to increase your investment. However, there isathumb rule to calculate that in how many years your investment will get doubled.\nStory first published: Thursday, May 2, 2019, 6:44 [IST]\nആര്‍ബിഐ ഡെപ്യൂട്ടി ഗവര്‍ണര് വിരാല് വി ആചാര്യ രാജിവെച്ചു\nഎസ്ബിഐയുടെ സേവിംഗ്‌സ് അക്കൗണ്ടില് പ്രത്യേക ബാലന്‍സ് നിലനിര്‍ത്താന് നിങ്ങള് അറിയേണ്ട 10 കാര്യങ്ങള് ഇതാ\nബജറ്റ് 2019: പ്രത്യേകതകളും പ്രതീക്ഷകളും, ആദായ നികുതി ഇളവ് പരിധി വര്‍ദ്ധിപ്പിക്കാൻ സാധ്യത


സ്വകാര്യ ആശുപത്രികളുടെ കൊള്ള അവസാനിപ്പിക്കാനുള്ള ബില് അടുത്തസമ്മേളനത്തില്-മന്ത്രി കെ കെ ശൈലജ | Kerala | Deshabhimani | Sunday Mar 19, 2017\nയോഗാകേന്ദ്രം: ആര്‍എസ്എസിന്റെ മര്‍ദനകേന്ദ്രം\nബനാറസ് ഹിന്ദു സര്‍വകലാശാല വിസിയുടേത് ഗുരുതര വീഴ്ചയെന്ന് റിപ്പോര്‍ട്ട്\nയുഎസിന്റേത് യുദ്ധപ്രഖ്യാപനം: ഉത്തരകൊറിയ\nകൊല്‍ക്കത്തയില് കപ്പടിക്കാന് ബ്രസീല്\nസ്വകാര്യ ആശുപത്രികളുടെ കൊള്ള അവസാനിപ്പിക്കാനുള്ള ബില് അടുത്തസമ്മേളനത്തില്-മന്ത്രി കെ കെ ശൈലജ\nകണ്ണൂര് > സ്വകാര്യആശുപത്രികളുടെ കൊള്ള അവസാനിപ്പിക്കാനുള്ള ക്ളിനിക്കല് എസ്റ്റാബ്ളിഷ്മെന്റ് ബില് അടുത്ത നിയമസഭാ സമ്മേളനത്തില് അവതരിപ്പിക്കുമെന്ന് ആരോഗ്യമന്ത്രി കെ കെ ശൈലജ. കണ്ണൂര് എകെജി സ്മാരക സഹകരണ ആശുപത്രിയില് ലിവര് ആന്‍ഡ് ഗ്യാസ്ട്രോ സയന്‍സസ് വിഭാഗം ഉദ്ഘാടനംചെയ്യുകയായിരുന്നു അവര്.\nസ്വകാര്യാശുപത്രികള് ഓരോ ശസ്ത്രക്രിയയ്ക്കും വ്യത്യസ്ത നിരക്കാണ് ഈടാക്കുന്നത്. ഇത് പഠിക്കാന് ഉന്നതതല കമ്മിറ്റിയെ നിയോഗിച്ചു. പഠനത്തിന്റെ അടിസ്ഥാനത്തിലാണ് ബില്. ഇതിനൊപ്പം പൊതുആരോഗ്യശൃംഖല ശക്തിപ്പെടുത്തും. ഇതിനായാണ് ആര്‍ദ്രം പദ്ധതി. പൊതുആരോഗ്യകേന്ദ്രങ്ങള് കുടുംബാരോഗ്യകേന്ദ്രങ്ങളാക്കും. രോഗപ്രതിരോധ പ്രവര്‍ത്തനങ്ങളും ഊര്‍ജിതമാക്കും. മെഡിക്കല് കോളേജ് ആശുപത്രികള് രോഗീസൌഹൃദമാക്കുന്നതോടൊപ്പം ഗവേഷണത്തിനും മറ്റും പ്രാധാന്യം നല്‍കും.\nയുഡിഎഫ് സര്‍ക്കാര് കാലത്ത് അപ്ഗ്രേഡ്ചെയ്ത ആശുപത്രികളില് അടിസ്ഥാനസൌകര്യം വികസിപ്പിച്ചിട്ടില്ല. സ്റ്റാഫ് പാറ്റേണും പുതുക്കിയിട്ടില്ല. എല്‍ഡിഎഫ് അധികാരത്തില് വന്നപ്പോള് പുതിയതസ്തിക അനുവദിച്ചു. ഒഴിവുകളില് പിഎസ്സി വഴിയും നിയമനം നടത്തി. താലൂക്ക്- ജില്ലാആശുപത്രികളില് സൂപ്പര് സ്പെഷ്യാലിറ്റി സൌകര്യം ഏര്‍പ്പെടുത്തുമെന്നും മന്ത്രി പറഞ്ഞു.\nപ്രൊപോസൽ തേടുകയാണോ? കേരള മാട്രിമോണിയിൽ രജിസ്ട്രേഷൻ സൗജന്യം!\nസ്വകാര്യആശുപത്രി കെ കെ ശൈലജ\nജില്ലയില് വ്യാജന് നൂറോളം; നിയമം കര്‍ക്കശമാക്കുന്നു\nഒപ്പമുണ്ട് സര്‍ക്കാര്; ഗണേഷ് മടങ്ങിയെത്തിയത് ജീവിതത്തിലേക്ക്\nവനിതാ കമീഷനെ ഭീഷണിപ്പെടുത്തിയവര്‍ക്കെതിരെ നടപടി: മന്ത്രി കെ കെ ശൈലജ\nമെഡി. കോളേജുകളില് ട്രാന്‍സ്ജെന്‍ഡേഴ്സിന് പ്രത്യേക ക്ളിനിക് തുടങ്ങും: മന്ത്രി\nകോര്‍പറേഷന് ഓഫീസിനു മുന്നില് ധര്‍ണ\nകരുനാഗപ്പള്ളി താലൂക്ക് ലൈബ്രറി കൌണ്‍സിലിന് രവിപ്പിള്ള ഫൌണ്ടേഷന് അവാര്‍ഡ്


തൊഴില് വിസയിലെത്തുന്നവരുടെ കുട്ടികള്‍ക്ക് പഠനം സൗജന്യമാക്കി സൗത്ത് ഓസ്‌ട്രേലിയ\nസൗത്ത് ഓസ്‌ട്രേലിയയയിലേക്ക് തൊഴിൽ വിസയിൽ എത്തുന്നവരുടെ കുട്ടികൾക്ക് ഇനി സർക്കാർ സ്‌കൂളുകളിൽ സൗജന്യമായി പഠിക്കാം. 457 വിസയിലും 482 വിസയിലും സംസ്ഥാനത്തെത്തുന്നവരുടെ കുട്ടികൾക്കാണ് ഇനി ഫീസ് ഇല്ലാതെ പഠിക്കാൻ അവസരം ലഭിക്കുന്നത്.\nസൗത്ത് ഓസ്‌ട്രേലിയയുടെ ഉൾപ്രദേശങ്ങളിൽ ഉള്ള സർക്കർ സ്കൂളുകളിൽ പഠിക്കുന്നവർ നൽകേണ്ട സ്റ്റുഡന്റ് കോൺട്രിബ്യുഷൻ ആണ് സംസ്ഥാന സർക്കാർ ഇളവ് ചെയ്തത്. 2019ൽ ഒരു പ്രൈമറിസ്കൂൾ വിദ്യാർത്ഥി 5,300 ഡോളറും, ഹൈസ്കൂൾ വിദ്യാർത്ഥി 6,400 ഡോളറുമാണ് സ്റ്റുഡന്റ് കോൺട്രിബ്യുഷനായി നൽകേണ്ടിയിരുന്നത്.\nഇതാണ് സർക്കാർ പൂർണ്ണമായും ഇളവ് ചെയ്തിരിക്കുന്നത്. ഇതോടെ 457, 482 എന്നീ വിസകളിൽ ഇവിടേക്കെത്തുന്നവരുടെ കുട്ടികൾക്ക് സൗജന്യമായി സർക്കാർ സ്കൂളുകളിൽ പഠിക്കാം. 2019 അധ്യയനവർഷം ആരംഭിക്കുമ്പോൾ മുതൽ ഇത് പ്രാബല്യത്തിൽ വരുമെന്ന് സർക്കാർ അറിയിച്ചു. ഇതിനായി 350,000 ഡോളറാണ് സർക്കാർ മാറ്റിവച്ചിരിക്കുന്നത്.\nപദ്ധതി നടപ്പിലാകുന്നതുവഴി കൂടുതൽ വിദേശ തൊഴിലാളികളെ സംസ്ഥാനത്തേക്ക് ആകർഷിക്കാൻ കഴിയുമെന്ന പ്രതീക്ഷയിലാണ് സർക്കാർ. മാത്രമല്ല തൊഴിലാളികളെ കണ്ടെത്താൻ ബുദ്ധിമുട്ടുന്ന വ്യവസായസ്ഥാപനങ്ങൾക്കും ഇതൊരു ആശ്വാസമാകുമെന്നും പ്രതീക്ഷിക്കുന്നതായി വിദ്യാഭ്യാസ മന്ത്രി ജോൺ ഗാർഡ്നർ പറഞ്ഞു .\n2017ലാണ് പുതിയ കുടിയേറ്റക്കാർ ഒരു തുക സ്കൂൾ ഫീ ഇനത്തിൽ നൽകണമെന്ന നിയമം നടപ്പിലായത്. 2018 മുതൽ 457 വിസയിലും 482 വിസയിലും സംസ്ഥാനത്തേക്ക് എത്തുന്നവർക്കും ഇത് ബാധകമായിരുന്നു.


വര്‍ക്കേഴ്സ് ഫോറം: കല്‍ക്കരിയില് പ്രതി പ്രധാനമന്ത്രി\nകല്‍ക്കരി കുംഭകോണത്തിന്റെ അന്വേഷണം പ്രധാനമന്ത്രിയുടെ ഓഫീസിലേക്ക് നീളുകയാണ്. ഒഡീഷയിലെ തലബിര രണ്ട് കല്‍ക്കരി ഖനി ബിര്‍ളയുടെ ഹിന്‍ഡാല്‍ക്കോയ്ക്ക് അനുവദിച്ചതിനെക്കുറിച്ചുള്ള എല്ലാ ഫയലുകളും നല്‍കണമെന്നാവശ്യപ്പെട്ട് കേന്ദ്ര അന്വേഷണ ഏജന്‍സിയായ സിബിഐ പ്രധാനമന്ത്രി കാര്യാലയത്തിന് കത്തെഴുതിയിരിക്കുകയാണ്. ഈ മാസം 29 ന് സുപ്രിംകോടതി കേസ് പരിഗണിക്കുന്ന പശ്ചാത്തലത്തിലാണ് സിബിഐയുടെ ഈ നീക്കം. കേസിന്റെ സ്ഥിതിവിവര റിപ്പോര്‍ട്ടും സിബിഐ സുപ്രിംകോടതിക്ക്് സമര്‍പ്പിച്ചു. ഈ റിപ്പോര്‍ട്ടും സുപ്രിംകോടതി 29 ന് പരിഗണിക്കും.\nഹിന്‍ഡാല്‍ക്കോയ്ക്ക് കല്‍ക്കരിപ്പാടം അനുവദിച്ചതില് സംശയമുണ്ടെന്ന് കണ്ടാണ് സിബിഐ പരഖിനെയും ബിര്‍ളയെയും കേസില് ഉള്‍പ്പെടുത്തിയത്. "ഞാന്‍കുറ്റക്കാരനാണെങ്കില് പ്രധാനമന്ത്രിയും കുറ്റക്കാരനാണെന്ന്" മുന് കല്‍ക്കരി മന്ത്രാലയ സെക്രട്ടറി പിസി പരഖ് പറഞ്ഞതിനാലാണ് പ്രധാനമന്ത്രിയെ രക്ഷിക്കാനായി പ്രധാനമന്ത്രികാര്യാലയം ഇടപാടിനെ ന്യായീകരിച്ച് രംഗത്തെത്തിയത്. കല്‍ക്കരി കുംഭകോണത്തില് വ്യവസായി കുമാര്‍മംഗലം ബിര്‍ളയോടൊപ്പം "ഗൂഢാലോചന" നടത്തിയെന്ന് സിബിഐ ആരോപിക്കുന്ന വ്യക്തിയാണ് പരഖ്. തമിഴ്നാട്ടിലെ തിരുനെല്‍വേലി ലിഗ്നൈറ്റ്് കോര്‍പറേഷന്(ടിഎല്‍സി) നല്‍കേണ്ട കല്‍ക്കരിപ്പാടം ബിര്‍ളയുടെ ഹിന്‍ഡാല്‍കോയ്ക്ക് അനധികൃതമായി നല്‍കിയെന്നാണ് സിബിഐ പറയുന്നത്. കല്‍ക്കരിപ്പാടങ്ങള് നല്‍കുന്നതിനുള്ള പരിശോധനാസമിതിയുടെ ചെയര്‍മാന് സ്ഥാനം കൂടി വഹിച്ച പരഖ് ആദ്യം ഹിന്‍ഡാല്‍ക്കേയ്ക്ക് കല്‍ക്കരിപ്പാടം നല്‍കാന് വിസമ്മതിച്ചുവെന്നും എന്നാല് ബിര്‍ളയുമായി നടത്തിയ കൂടിക്കാഴ്ചക്ക് ശേഷം തീരുമാനം മാറ്റിയെന്നുമാണ് സിബിഐ ആരോപിക്കുന്നത്. (സര്‍വീസില് നിന്ന് വിരമിച്ച ശേഷം പരഖ് ഡയറക്ടറായ നവഭാരത് കമ്പനിക്ക് കല്‍ക്കരിപ്പാടം ലഭിച്ചതിനു പിന്നിലും അഴിമതിയുണ്ടെന്ന് സിബിഐ കരുതുന്നു.)\nപുതിയ തീരുമാനമനുസരിച്ച് ടിഎല്‍സിയുടെ കല്‍ക്കരിപ്പാടത്തിന്റെ 15 ശതമാനം വീതം ഹിന്‍ഡാല്‍ക്കോയുമായും പൊതുമേഖലാ സ്ഥാപനമായ മഹാനദി കല്‍കരിഖനിയുമായും(എംസിഎല്) പങ്ക് വെക്കണം. എന്നാല് ഹിന്‍ഡാല്‍ക്കോയ്ക്ക് കല്‍ക്കരിപ്പാടം അനുവദിച്ചതില് തെറ്റില്ലെന്നും ശരിയായ നടപടിയാണെന്നും പ്രധാനമന്ത്രി കാര്യാലയം പ്രസ്താവനയിലൂടെ അറിയിച്ചു. അതായത് സിബിഐയുടെ എഫ്ഐആര് തെറ്റാണെന്നാണ് പ്രധാനമന്ത്രികാര്യാലയം വ്യക്തമാക്കി. ഈ കേസുമായി മുന്നോട്ട് പോകരുതെന്ന വ്യക്തമായ സൂചനയാണ് ഇതുവഴി പ്രധാനമന്ത്രി അദ്ദേഹത്തിന്റെ കീഴിലുള്ള സിബിഐക്ക് നല്‍കിയത്. അതുകൊണ്ടായിരിക്കണം വ്യക്തമായ തെളിവ് ലഭിച്ചാല് മാത്രമേ കേസുമായി മുന്നോട്ട് പോകൂ എന്ന് "ടെലിഗ്രാഫ്" പത്രത്തിന് നല്‍കിയ അഭിമുഖത്തില് സിബിഐ ഡയറക്ടര് രണ്‍ജിത്ത് സിന്‍ഹ പറഞ്ഞത്. സിഎന്‍എന് ഐബിഎന് ടെലിവിഷന് ചാനല് പ്രസിദ്ധീകരിച്ച റിപ്പോര്‍ട് വിശ്വസിക്കാമെങ്കില് സിബിഐ ആദ്യം തയ്യാറാക്കിയ എഫ്ഐആറിന്റെ കരടില് മന്‍മോഹന്‍സിങ്ങിന്റെ പേരും ഉണ്ടായിരുന്നു. എന്നാല് സിബിഐ ഡയറക്ടര് രണ്‍ജിത്ത് സിന്‍ഹയാണത്രെ പ്രധാനമന്ത്രിയുടെ പേര് മാറ്റി "ഉന്നതാധികാര കേന്ദ്രം" എന്നാക്കിയത്. മാത്രമല്ല പ്രധാനമന്ത്രിയെ ചോദ്യം ചെയ്യണമെന്നും സിബിഐ അന്വേഷണ ഉദ്യോഗസ്ഥര് ആവശ്യപ്പെട്ടിരുന്നു. എന്നാല് ഈ ഘട്ടത്തില് വേണ്ടെന്ന് രണ്‍ജിത്ത് സിന്‍ഹ പറഞ്ഞു. പ്രധാനമന്ത്രിയുടെ നേരിട്ടുള്ള നിയന്ത്രണത്തിലുള്ള അന്വേഷണ ഏജന്‍സിയാണ് സിബിഐയെന്ന് ആവര്‍ത്തിച്ച് ഓര്‍മിപ്പിക്കുന്ന നടപടികളാണിതൊക്കെ. സുപ്രിംകോടതിയുടെ നേരിട്ട് നിരീക്ഷണത്തിലുള്ള കേസായിട്ടും അതിനെ അട്ടിമറിക്കാന് പ്രധാനമന്ത്രി തന്നെയാണ് മുന്‍കൈ എടുക്കുന്നത്.\nഭരണഘടനാ സ്ഥാപനങ്ങളെ തകര്‍ത്തും അഴിമതിക്കാരെ സംരക്ഷിക്കുന്ന സമീപനമാണ് യുപിഎ സര്‍ക്കാരില് നിന്നും ആവര്‍ത്തിച്ചുണ്ടാകുന്നത്. നേരത്തേ സുപ്രിംകോടതിക്ക് മുമ്പാകെ സിബിഐ നല്‍കിയ സത്യവാങ്മൂലം നിയമമന്ത്രിയായിരുന്ന അശ്വനികുമാര് തിരുത്തിയത് വിവാദമായിരുന്നു. അന്വേഷണത്തിലുള്ള നേരിട്ടുള്ള ഇടപെടലാണ് അശ്വനികുമാര് നടത്തിയത്. അന്വേഷണ പുരോഗതി രാഷ്ട്രീയ നേതൃത്വവുമായി പങ്കുവെക്കരുതെന്ന സുപ്രിംകോടതിയുടെ നിരീക്ഷണത്തെ കാറ്റില് പറത്തിയാണ് സത്യവാങ്മൂലത്തില് മന്ത്രി വെള്ളം ചേര്‍ത്തത്. എന്നിട്ടും അശ്വനികുമാറിനെ മന്ത്രിസഭയില് ഒഴിവാക്കാന് കാരണമൊന്നും കാണുന്നില്ലെന്നാണ് പ്രധാനമന്ത്രി പറഞ്ഞത്. അവസാനം പരമോന്നത കോടതിയുടെ രൂക്ഷമായ വിമര്‍ശനത്തെ തുടര്‍ന്ന് അശ്വിനികുമാറിനെ മന്ത്രിസഭയില് നിന്ന് ഒഴിവാക്കിയെങ്കിലും കാബിനറ്റ് പദവിയില് ജപ്പാന്റെ പ്രത്യേക പ്രതിനിധിയായി നിയമിച്ചു. മാത്രമല്ല സുപ്രിംകോടതിക്ക് കല്‍ക്കരിപ്പാടങ്ങള് അനുവദിച്ചത് സംബന്ധിച്ച ഫയലുകള് നല്‍കാനും സര്‍ക്കാര് വിസമ്മതിച്ചു. 73 കല്‍ക്കരിപ്പാടങ്ങള് 143 സ്വകാര്യകമ്പനികള്‍ക്ക് നല്‍കി സര്‍ക്കാരിന് വന്‍നഷ്ടവും കമ്പനികള്‍ക്ക് വന്‍ലാഭവും ഉണ്ടാക്കിക്കൊടുക്കുകയായിരുന്നു സര്‍ക്കാര്. കമ്പോളത്തില് ടണ്ണിന് 2000 രൂപ വിലയുള്ള കല്‍ക്കരിക്ക് ഖജനാവിലേക്ക് 50 രൂപമാത്രം വാങ്ങി ഖനനാനുമതി നല്‍കുകയാണ് സര്‍ക്കാര്‍ചെയ്തത്.\nജിന്‍ഡാല്, ടിസ്കോ, ടാറ്റ, എ സ്റ്റാര്, ജിഎംആര്, ആര്‍സല് മിത്തല്, ജെകെ സിമന്റ് എന്നീ വന്‍കിടകമ്പനികള്‍ക്കാണ് 1973ല് ഇന്ദിരാഗാന്ധി ഭരണം ദേശസാല്‍ക്കരിച്ച കല്‍ക്കരിഖനികള് മന്‍മോഹന്‍സിങ് വീതിച്ചുനല്‍കിയത്. കുംഭകോണം നടത്തിയതിനുമാത്രമല്ല, അതിന്റെ തെളിവുനശിപ്പിച്ചതിനുകൂടി കേസ് നേരിടേണ്ടതുണ്ട് മന്‍മോഹനും കൂട്ടരും. ഏതായാലും സിബിഐ അന്വേഷണ ഉദ്യോഗസ്ഥര് പ്രധാനമന്ത്രിയെ ചോദ്യം ചെയ്യണമെന്നാവശ്യപ്പെട്ടതും കല്‍ക്കരിപ്പാടം അനുവദിച്ചതിന്റെ രേഖകള് ആവശ്യപ്പെട്ടതും അദ്ദേഹത്തിന് ഈ അഴിമതിയില് വ്യക്തമായ പങ്കുണ്ടെന്ന് കണ്ടതിനാലായിരിക്കണം. സിഎജിയുടെ കണക്കനുസരിച്ച് 1.86 ലക്ഷം കോടിയുടെ കല്‍ക്കരികുംഭകോണത്തിന് നേതൃത്വം നല്‍കിയത് പ്രധാനമന്ത്രിയാണെന്ന് വ്യക്തം. ഹിന്‍ഡാല്‍ക്കോയ്ക്ക് ഒഡീഷയിലെ തലബിര രണ്ട് കല്‍ക്കരിപ്പാടം അനുവദിക്കുന്ന ഉത്തരവില് ഒപ്പിട്ടത് കല്‍ക്കരി മന്ത്രിയാണ്. ചിരുധ് വധക്കേസില്‍പെട്ട് ജാര്‍ഖണ്ഡ് മുക്തിമോര്‍ച്ച നേതാവ് ഷിബുസൊറണ് മന്ത്രിസ്ഥാനം ഒഴിഞ്ഞതിനാല് അന്ന് പ്രധാനമന്ത്രിയായിരുന്നു ഡോ. മന്‍മോഹന്‍സിങ്ങാണ് കല്‍ക്കരിവകുപ്പിന്റെ ചുമതല വഹിച്ചിരുന്നത്. ഒഡീഷയിലെ ഹിരാക്കുഡിലുള്ള വൈദ്യുത നിലയത്തിന്റെ ശേഷി 200 മെഗാവാട്ടുകൂടി വര്‍ധിപ്പിക്കുന്നതിനായി തലബിര രണ്ട് കല്‍ക്കരിപ്പാടവും കൂടി അനുവദിക്കണമെന്നാണ് കുമാര്‍മംഗലം ബിര്‍ള ആവശ്യപ്പെട്ടത്. മാത്രമല്ല ആദിത്യ അലുമിനീയം കമ്പനിക്കാവശ്യമായ വൈദ്യുതി ലഭിക്കുന്നതിന് വേണ്ടി ഒഡീഷയിലെ ലപാങയില് നിര്‍മിക്കാനുദ്ദേശിക്കുന്ന വൈദ്യുത നിലയത്തിനും കല്‍ക്കരി ആവശ്യമാണെന്നും അതിനാല് രണ്ടാം കല്‍ക്കരിപ്പാടം അനുവദിക്കണമെന്നുമായിരുന്നു ബിര്‍ളയുടെ ആവശ്യം. ബിര്‍ളയുടെ ആവശ്യത്തെ പിന്തുണച്ച് ഒഡീഷ മുഖ്യമന്ത്രി നവീന് പട്നായിക്കും കേന്ദ്രത്തിന് കത്തെഴുതി. ബിര്‍ള കത്ത് കൊടുത്ത ഘട്ടത്തിലെ സമിതിയുടെ ചെയര്‍മാനായിരുന്നു പരഖ്. ബിര്‍ളയുടെ കത്ത് സൂക്ഷ്മ പരിശോധനക്ക് വിധേയമാക്കിയ പരഖ് സമിതി ഹിന്‍ഡാല്‍ക്കോയ്ക്ക് കല്‍ക്കരിപ്പാടം നല്‍കേണ്ടെന്ന് തീരുമാനിച്ചു. ഈ തീരുമാനത്തിലെത്താന് തക്കതായ കാരണവും സമിതി ചൂണ്ടിക്കാട്ടിയിരുന്നു. ഹിരാക്കുഡിലെ 67.5 മെഗാവാട്ട് വൈദ്യുതി നിലയത്തിനായാണ് തലാബിര ഒന്ന് കല്‍ക്കരിപ്പാടം ബിര്‍ളക്ക് നല്‍കിയത്. പത്ത് വര്‍ഷത്തിനകം 267.5 മെഗാവാട്ട് വൈദ്യുതി ഉല്‍പാദിപ്പിക്കുമെന്ന്് ബിര്‍ള വാഗ്ദാനം നല്‍കിയിരുന്നു. അത് ലംഘിച്ചുവെന്ന് മാത്രമല്ല അധിക ഉല്‍പാദനത്തിനായി രണ്ടാമതൊരു കല്‍ക്കരിപ്പാടം കൂടി ചോദിക്കുകയായിരുന്നു ബിര്‍ള ചെയ്തത്. ഇത് അനുവദിക്കാന് കഴിയില്ലെന്നായിരുന്നു പരഖ് സമിതി പറഞ്ഞത്.\nഹിരാക്കുഡ് വൈദ്യുത പദ്ധതിക്കായി പൊതുമേഖലാ സ്ഥാപനമായ എംഎല്‍സിയില് നിന്ന് കല്‍ക്കരി ലഭ്യമാകുമ്പോള് തന്നെയാണ് തലബിര ഒന്ന് കല്‍ക്കരി ഖനി അനധികൃതമായി ഹിന്‍ഡാല്‍ക്കോയ്ക്ക് അനുവദിച്ചതെന്നും സമിതി കണ്ടെത്തി. എംസിഎല്ലില് നിന്നും കല്‍ക്കരി ലഭിക്കുമ്പോള് തലബിരയില് നിന്നും ബിര്‍ള കുഴിച്ചെടുക്കുന്ന കല്‍ക്കരി അവര് എന്തിനായി ഉപയോഗിച്ചുവെന്ന ചോദ്യം സ്വാഭാവികം. മാത്രമല്ല ഒഡീഷയിലെ ലപാങ്ങിലെ ആദിത്യ അലുമിനീയം കമ്പനിക്ക് ആവശ്യമായ 720 മെഗാവാട്ട് വൈദ്യുതി ഉല്‍പാദിപ്പിക്കാനായി കല്‍ക്കരി എംസിഎല്ലില് നിന്നും നല്‍കാമെന്ന് നേരത്തേ ധാരണയായിരുന്നു. അപ്പോള് എന്തിനാണ് ബിര്‍ള പുതിയ കല്‍ക്കരിപ്പാടത്തിനായി അപേക്ഷ നല്‍കിയതെന്ന ചോദ്യമാണ് 2005 ജനുവരി 10 ന് ചേര്‍ന്ന പരിശോധനാസമിതിയില് പരഖ് ചോദിച്ചത്.\nസ്വാഭാവികമായുംബിര്‍ളയുടെ അപേക്ഷ പരിഗണിക്കേണ്ടതില്ലെന്നും സമിതി തീരുമാനിച്ചു. മാത്രമല്ല പൊതുമേഖലാ സ്ഥാപനമായ നെയ്വേലി ലിഗ്നൈറ്റ് കോര്‍പറേഷന് കല്‍ക്കരിപ്പാടം നല്‍കാന് തീരുമാനിക്കുകയും ചെയതു. എന്നാല് തീരുമാനം പുന:പരിശോധിക്കണമെന്നാവശ്യപ്പെട്ട് സമിതിക്ക് പ്രധാനമന്ത്രികാര്യാലയം കത്തയച്ചു. മാത്രമല്ല ബിര്‍ളയുടെ ആവശ്യം പരിഗണിക്കണമെന്നും പ്രധാനമന്ത്രികാര്യാലയം പറഞ്ഞു. ഇതിന്റെ അടിസ്ഥാനത്തിലാണ് രണ്ട് മാസത്തിന് ശേഷം 2005 മാര്‍ച്ച് 27 ന് ചേര്‍ന്ന 27 ാമത് പരിശോധനാസമിതി യോഗത്തില് ഹിന്‍ഡാല്‍ക്കോയ്ക്ക് അനുകൂലമായ തീരുമാനമുണ്ടായത്.\nനെയ്വേലി ലിഗനൈറ്റ് കോര്‍പറേഷനൊപ്പം ഹിന്‍ഡാല്‍ക്കോയ്ക്കും തലബരി കല്‍ക്കരിപാടത്തില് നിന്ന് കല്‍ക്കരി നല്‍കാന് അനുമതി നല്‍കികൊണ്ട് നവംബര് 20 ന് ഉത്തരവിറങ്ങി. അതായത് പ്രധാനമന്ത്രി കാര്യാലയത്തിന്റെ സമ്മര്‍ദ്ദഫലമായാണ് ബിര്‍ളക്ക് അനുകൂലമായ തീരുമാനമുണ്ടായതെന്നര്‍ഥം. അര്‍ഹതയില്ലായിരുന്നിട്ടും ഹിന്‍ഡാല്‍ക്കോയ്ക് കല്‍ക്കരിപ്പാടം പ്രധാനമന്ത്രിയുടെ ഇടപെടല് കാരണം ലഭിച്ചു. ഇതാണിപ്പോള് തെറ്റായ തീരുമാനമായി സിബിഐ ചിത്രീകരിച്ചിട്ടുള്ളത്. കല്‍കരിപ്പാടം അനുവദിച്ചത് തെറ്റായ തീരുമാനമാണെങ്കില് അത് തിരുത്താനുള്ള അധികാരം വകുപ്പ് മന്ത്രിയെന്ന നിലയില് പ്രധാനമന്ത്രിക്കുണ്ടായിരുന്നു. അതുകൊണ്ട് തന്നെ പരഖ് തെറ്റുകാരനാണെങ്കില് മന്‍മോഹന്‍സിങ്ങും തെറ്റുകാരനാണെന്നര്‍ഥം.\nവി ബി പരമേശ്വരന് ചിന്ത 01 നവംബര് 2013\nLabels: കല്‍ക്കരിഖനി അഴിമതി, യു പി എ സർക്കാർ


കബാലി ഇന്‍റർനെറ്റിൽ. – TrueMax Media, your events partner\n08:15 PM 22/07/2016\nനേരത്തെ കബാലിയുടെ ഓപ്പണിങ് സീൻ വാട്സാപിൽ പ്രചരിച്ചിരുന്നു. കഴിഞ്ഞദിവസം രാവിലെയോടെയാണ് ചിത്രത്തിലെ രജനീകാന്തിന്റെ ഇൻട്രോ സീൻ പുറത്തു വന്നത്. കഴിഞ്ഞദിവസം അമേരിക്കയിൽ ചിത്രം റിലീസായിരുന്നു. അവിടെനിന്നാണ് ഇൻട്രോ ഭാഗം ചോർന്നത്.\nചിത്രം ലോകമെമ്പാടും 4000 തിയറ്ററുകളിലാണ് പ്രദര്‍ശനത്തിനെത്തിയത്. പടക്കം പൊട്ടിച്ചും നൃത്തം ചെയ്തും പാലഭിഷേകം നടത്തിയും പുലര്‍ച്ചെയുള്ള ആദ്യ ഷോ തന്നെ തമിഴ് പ്രേക്ഷകർ ആഘോഷമാക്കി. നടന് ജയറാമും മകന് കാളിദാസുമടക്കമുള്ള താരങ്ങള് കബാലിയുടെ ആദ്യ പ്രദര്‍ശനത്തിന് ചെന്നൈയിലെ തിയേറ്ററിലെത്തി. തമിഴ്‌നാട്ടിൽ മാത്രം രണ്ടായിരത്തിലേറെ സ്ക്രീനുകളിലാണു റിലീസ്.\nകേരളത്തിൽ 300ൽ ഏറെ തിയറ്റുകളിലാണ് ചിത്രം റിലീസ് ചെയ്യുന്നത്. തിരുവനന്തപുരം നഗരത്തിൽ 12 സ്ക്രീനുകളിലാണു പ്രദർശനം. കോഴിക്കോട് നഗരത്തിൽ മൂന്നിടത്തു പ്രത്യേക പ്രദർശനമുണ്ട്.\nഅമേരിക്കയിലെ 400 തിയറ്ററുകളിലാണ് കബാലി പ്രദര്‍ശിപ്പിക്കുന്നത്. കേരളമുള്‍പ്പെടെ തെന്നിന്ത്യയിലെ ഭൂരിപക്ഷം തിയറ്ററുകളിലും ടിക്കറ്റുകള് നേരത്തെ തന്നെ വിറ്റുതീര്‍ന്നിരുന്നു.\n← കോഹ്‌ലിക്ക് ടെസ്റ്റില് 3000 റണ്‍സ്; വിദേശമണ്ണില് 2000\nകലബുറഗി റാഗിങ്: ഒന്നും രണ്ടും പ്രതികളുടെ ജുഡീഷ്യൽ കസ്റ്റഡി നീട്ടി →


ചൂണ്ടുവിരല്: August 2015\nഎന്തിനാണ് ഇങ്ങനെ കുറേ ബി ആര് സികള്?\nകേരളത്തില് ബി ആര്‍സികള് എന്തു ദൗത്യമാണ് നിറവേറ്റേണ്ടത്? ഡി പി ഇ പി കാലം മുതല് പ്രവര്‍ത്തനമാരംഭിച്ച ബി ആര്‍സികള് എന്തെങ്കിലും സാധ്യത തുറന്നിടുന്നുണ്ടോ? ആ സാധ്യത നാം പ്രയാജനപ്പെടുത്തുകയാണോ ശരിക്കും ചെയ്യുന്നത്?ബി ആര്‍സികളുടെ ഗുണനിലവാരത്തെക്കുറിച്ച് നാം ചിന്തിച്ചിട്ടുണ്ടോ? പലരേയും സംരക്ഷിക്കാനുളള ഇടമാണോ അത്? (വീടിനടുത്തെത്താന്, ജില്ലാന്തര സ്ഥലം മാറ്റം, പ്രൊട്ടക്ഷന്, അധ്യാപക ബാങ്ക്..) ഇങ്ങനെ നിയമിക്കപ്പെടുന്നവരുടെ കാര്യശേഷി ഉയര്‍ത്താനെന്തു പരിപാടിയാണ് നാം ആലോചിച്ചത്? അതെ, ബി ആര് സികളെക്കുറിച്ച് കുറേ ചോദ്യങ്ങള് ഉന്നയിക്കേണ്ടതുണ്ട്.\nഎസ് എസ് എയുടെ പ്രവര്‍ത്തനരൂപരേഖയില്( Framework for Implementation of SSA (2008)) എന്താണ് പറയുന്നത്?\nബി ആര്‍സികള് ഇങ്ങനെയാകണം.\nPosted by drkaladharantp at Tuesday, August 11, 2015 16 comments:\nLabels: പഠനറിപ്പോര്‍ട്ടുകള്, ബി ആര് സികള്\nകുട്ടികള്‍ക്കൊപ്പം രക്ഷിതാക്കളും ക്ലാസ്സില്..പഠിപ്പിക്കുന്നതു കാണാനും,അറിയാനും, പഠിക്കാനും......ഒപ്പം കുഞ്ഞുങ്ങളുടെ പ്രകടനങ്ങള് ആസ്വദിക്കാനും\nക്ലാസ്സ് പി.ടി.എ യോഗത്തില് പങ്കെടുക്കാന് ക്യത്യം 2മണിക്ക് തന്നെ സ്കൂളില് എത്തിയ രക്ഷിതാക്കള്‍ക്ക്\nമറ്റുള്ളവര് എത്തുന്നതുവരെ കാത്തുനിന്ന് മുഷിയേണ്ട അവസ്ഥ ഇവിടെയില്ല.നേരെ ക്ലാസ്സിലേക്ക് കയറാം..കുട്ടികളുടെ ഇരിപ്പിടങ്ങള്‍ക്ക് പിറകിലായി പ്രത്യേകം ക്രമീകരിച്ച ‘പാരന്റ്സ് ബെഞ്ചില്‘ ഇരിക്കാം..... ടീച്ചറുടെ ക്ലാസ്സും ,കുട്ടികളുടെ പ്രതികരണങ്ങളും കാണാം..വിലയിരുത്താം..സ്വയം പഠിക്കാം..പ്രസ്തുത പാഠഭാഗവുമായി ബന്ധപ്പെട്ട സംശയങ്ങള് അധ്യാപകനോട് ചോദിക്കുകയും ചെയ്യാം.. കയ്യൂര് ഗവ:എല്.പി.സ്കൂളില് സംഘടിപ്പിച്ച ഈ വര്‍ഷത്തെ രണ്ടാമത്തെ ക്ലാസ്സ് പി.ടി.എ യോഗത്തിലാണ് ഇത്തരത്തിലുള്ള സൌകര്യം ഒരുക്കിയത്...ഇനിയുള്ള എല്ലാ ക്ലാസ്സ് പി.ടി.എ യോഗങ്ങളിലും ഈ രീതി തുടരും....\nപക്ഷെ,ഒരുകാര്യത്തില്  നിര്‍ബന്ധമുണ്ട്.\nPosted by drkaladharantp at Thursday, August 06, 20154comments:\nLabels: ക്ലാസ് പി ടി എ\nകുട്ടികള്‍ക്കൊപ്പം രക്ഷിതാക്കളും ക്ലാസ്സില്..പഠിപ...


സഞ്ജുവിന് അവസരം നല്‍കണമെന്ന് ഗംഭീര്\nബി.സി.സി.ഐയെ മെന്‍ഷന് ചെയ്തുകൊണ്ടുള്ള ട്വീറ്റിലാണ് ഗംഭീര് സഞ്ജു സാംസണ് അര്‍ഹിച്ച അവസരം നല്‍കണമെന്ന് പറഞ്ഞിരിക്കുന്നത്...\n12 Oct, 2019 at 02:38 PM\nവിജയ് ഹസാരെ ട്രോഫിക്കായുള്ള ഏകദിനത്തില് ഗോവക്കെതിരെ ഇരട്ട സെഞ്ചുറി നേടിയ സഞ്ജു സാസണിന്റെ പ്രകടനത്തെ വാനോളം പുകഴ്ത്തിയിരിക്കുകയാണ് മുന് ഇന്ത്യന് താരം ഗൗതം ഗംഭീര്. സഞ്ജുവെന്ന പ്രതിഭക്ക് വൈകാതെ അര്‍ഹിക്കുന്ന അവസരം ലഭിക്കുമെന്ന് പ്രതീക്ഷിക്കുന്നതായും ഗംഭീര് ട്വീറ്റ് ചെയ്തു. ഇന്ത്യന് ക്രിക്കറ്റ് ബോര്‍ഡിനേയും ഗംഭീര് ട്വീറ്റില് മെന്‍ഷന് ചെയ്തിട്ടുണ്ട്.\nWell done @IamSanjuSamson onadouble hundred inadomestic one-day game!!! This man is bursting at seams with talent and talent must meet opportunity very soon @BCCI @StarSportsIndia #VijayHazareTrophy #VijayHazare\n— Gautam Gambhir (@GautamGambhir) October 12, 2019\n125 പന്തുകളില് നിന്നാണ് സഞ്ജു ഇരട്ട സെഞ്ച്വറി കുറിച്ചത്. 20 ഫോറുകളും ഒമ്പത് സിക്‌സുകളും സഞ്ജുവിന്റെ ഇന്നിങ്‌സില് ഉള്‍പ്പെടുന്നു. മത്സരത്തില് 212 റണ്‍സെടുത്ത് സഞ്ജു പുറത്താകാതെ നിന്നു. 21 ഫോറുകളും 10 സിക്‌സുകളും ഈ കൂറ്റന് ഇന്നിങ്‌സില് ഉള്‍പ്പെടുന്നു. സച്ചിന് ബേബി 135 പന്തുകളില് 127 റണ്‍സും നേടി. ഇരുവരുടേയും ബാറ്റിംങ് മികവില് കേരളം നിശ്ചിത 50 ഓവറില് കേരളം 3ന്377 റണ്‍സെന്ന കൂറ്റന് സ്‌കോര് നേടി. മറുപടിക്കിറങ്ങിയ ഗോവ 273 റണ്‍സിലൊതുങ്ങിയതോടെ കേരളം മത്സരം 104 റണ്‍സിന് വിജയിക്കുകയും ചെയ്തു.\nവിജയ് ഹസാരെ ട്രോഫിയിലെ ഏറ്റവും ഉയര്‍ന്ന വ്യക്തിഗത സ്‌കോറും ചരിത്രത്തിലാദ്യത്തെ ഇരട്ട സെഞ്ച്വറിയും സഞ്ജു സ്വന്തമാക്കി. ഒരു വിക്കറ്റ് കീപ്പര് ബാറ്റ്‌സ്മാന് ഫസ്റ്റ് ക്ലാസ് ക്രിക്കറ്റില് നേടുന്ന ഉയര്‍ന്ന സ്‌കോറും ഇതോടെ സഞ്ജു സ്വന്തം പേരിലാക്കി. മഹേന്ദ്ര സിങ് ധോണിയെ മറി കടന്നാണ് സഞ്ജു ഈ നേട്ടം സ്വന്തമാക്കിയത്. ലിസ്റ്റ് എ കരിയറിലെ ആദ്യ സെഞ്ചുറിയാണ് സഞ്ജു ഇരട്ട സെഞ്ചുറിയാക്കി മാറ്റിയത്.


covid 19 vaccine uae: യുഎഇയിൽ കൊവിഡ് വാക്സിൻ തയ്യാർ; അടിയന്തിര സന്ദ‍ര്‍ഭത്തിൽ ഉപയോഗിക്കാൻ സർക്കാർ അനുമതി - after six weeks of third phase clinical trial uae approves emergency use of covid 19 vaccine developed by china | Samayam Malayalam\nafter six weeks of third phase clinical trial uae approves emergency use of covid 19 vaccine developed by china\nയുഎഇയിൽ കൊവിഡ് വാക്സിൻ തയ്യാർ; അടിയന്തിര സന്ദ‍ര്‍ഭത്തിൽ ഉപയോഗിക്കാൻ സർക്കാർ അനുമതി\nAlbin Kurian | Samayam Malayalam | Updated: 15 Sep 2020, 11:09:00 AM\nചൈനീസ് കമ്പനി വികസിപ്പിച്ച വാക്സിൻ്റെ മൂന്നാം ഘട്ട പരീക്ഷണം ആരംഭിച്ച് ആറാഴ്ച പിന്നിടുമ്പോഴാണ് വാക്സിൻ്രെ അടിയന്തര ഉപയോഗത്തിന് യുഎഇ സര്‍ക്കാര് അനുമതി നല്‍കിയത്.\nഅബു ദാബി: കൊവിഡ് 19 പ്രതിരോധ വാക്സിൻ അടിയന്തര സന്ദര്‍ഭങ്ങളിൽ പൊതുജനങ്ങള്‍ക്ക് ഉപയോഗിക്കാൻ അനുമതി നല്‍കിയ യുഎഇ സര്‍ക്കാര്. ചൈനീസ് കമ്പനി വികസിപ്പിച്ച വാക്സിന്‍റെ ക്ലിനിക്കൽ പരീക്ഷണം ആരംഭിച്ച് ആറാഴ്ചയ്ക്ക് ശേഷമാണ് പൊതുജനങ്ങള്‍ക്ക് സര്‍ക്കാര് ഭാഗികമായി വാക്സിൻ ലഭ്യമാക്കുന്നത്.\nചൈനീസ് സര്‍ക്കാര് ഉടമസ്ഥതയിലുള്ള ഫാര്‍മസ്യൂട്ടിക്കൽ കമ്പനിയായ സിനോഫാം വികസിപ്പിച്ച ഇനാക്ടിവേറ്റഡ് വാക്സിൻ്റെ മൂന്നാം ഘട്ട ക്ലിനിക്കൽ പരീക്ഷണമാണ് യുഎഇയിൽ നടക്കുന്നത്. ജൂലൈയിൽ ആരംഭിച്ച ക്ലിനിക്കൽ പരീക്ഷണം ഇതുവരെ അവസാനിച്ചിട്ടില്ല. ആദ്യഘട്ടത്തിൽ വാക്സിൻ ആരോഗ്യപ്രവര്‍ത്തകര്‍ക്ക് ലഭ്യമാക്കുമെന്നാണ് വാര്‍ത്താ ഏജൻസിയായ റോയിട്ടേഴ്സിൻ്റെ റിപ്പോര്‍ട്ട്. "വാക്സിൻ ആദ്യം ലഭ്യമാക്കുക വൈറസ് ബാധിക്കാൻ ഏറ്റവും കൂടുതൽ സാധ്യതയുള്ള നമ്മുടെ പ്രതിരോധ നായകര്‍ക്കായിരിക്കും." നാഷണൽ എമര്‍ജൻസി ക്രൈസിസ് ആൻ്റ് ഡിസാസ്റ്റര് മാനേജ്മെന്‍റ് അതോരിറ്റി ട്വീറ്റ് ചെയ്തു.\nAlso Read: 'നമ്മുടെ വീരന്മാർ മുഗളന്മാരാകുന്നതെങ്ങനെ'; ആഗ്രയിലെ മുഗൾ മ്യൂസിയത്തിന്‍റെ പേര് മാറ്റാൻ യോഗി\nഒരിടവേളയ്ക്ക് ശേഷം യുഎഇയിൽ വീണ്ടും കൊവിഡ് 19 കേസുകള് ഉയരുന്നതിനിടെയാണ് സര്‍ക്കാരിൻ്റെ പുതിയ പ്രഖ്യാപനം. ശനിയാഴ്ച മാത്രം യുഎഇയിൽ 1007 പോസിറ്റീവ് കേസുകളാണ് റിപ്പോര്‍ട്ട് ചെയ്തത്. ഇതുവരെ രാജ്യത്തുണ്ടായതിൽ ഏറ്റവും ഉയര്‍ന്ന പ്രതിദിന കണക്കാണിത്.\nഇതിനോടകം വാക്സിൻ 31000 പേരിൽ പരീക്ഷിച്ചതായും പ്രത്യേക മാനദണ്ഡത്തിൻ്റെ അടിസ്ഥാനത്തിലായിരിക്കും അടിയന്തര സന്ദര്‍ഭങ്ങളിൽ വാക്സിൻ അനുവദിക്കുകയെന്നും സര്‍ക്കാര് പ്രഖ്യാപനത്തെ ഉദ്ധരിച്ച് വാര്‍ത്താ ഏജൻസി റിപ്പോര്‍ട്ട് ചെയ്തു. ഇതുവരെ വാക്സിൻ ഉപയോഗിച്ചവരിൽ ചെറിയ തോതിലുള്ള പാര്‍ശ്വഫലങ്ങള് മാത്രമാണ് ഉണ്ടായതെന്നും ഗുരുതരമായ പ്രശ്നങ്ങള് ഉണ്ടായിട്ടില്ലെന്നുമാണ് സര്‍ക്കാര് ഏജൻസി വ്യക്തമാക്കുന്നത്. ഗുരുതരമായ ആരോഗ്യപ്രശ്നങ്ങളുള്ള ആയിരത്തോളം പേര് വാക്സിൻ പരീക്ഷണത്തിൽ പങ്കെടുത്തെന്നും ആര്‍ക്കും പ്രശ്നങ്ങള് ഉണ്ടായില്ലെന്നും അവര് കൂട്ടിച്ചേര്‍ത്തു.\nAlso Read: 13 സംസ്ഥാനങ്ങളില് ഒരു ലക്ഷത്തിലധികം രോഗികള്; രാജ്യത്തെ രോഗബാധ 49 ലക്ഷത്തിലേക്ക്, അതീവജാഗ്രത\nജൂൺ അവസാനത്തോടെയാണ് യുഎഇയിൽ സിനോഫാം വാക്സിൻ്റെ മൂന്നാം ഘട്ട പരീക്ഷണത്തിന് സര്‍ക്കാര് അനുമതി നല്‍കിയത്. ആദ്യ രണ്ട് ഘട്ട പരീക്ഷണങ്ങളിൽ പങ്കെടുത്ത എല്ലാ വോളണ്ടിയര്‍മാരുടെയും ശരീരത്തിൽ കൊവിഡിനെതിരെ പ്രവര്‍ത്തിക്കുന്ന ആൻ്റിബോഡികള് രൂപപ്പെട്ടെന്നാണ് ജൂലൈയിൽ അബു ദാബി ഭരണകൂടം വ്യക്തമാക്കിയത്.\nഭാവി വരനൊപ്പം വെള്ളച്ചാട്ടത്തിന് സമീപത്തു നിന്ന് സെൽഫിയെടുക്കാൻ ശ്രമം; യുഎസിൽ ഇന്ത്യൻ വനിതയ്ക്ക് ദാരുണാന്ത്യം ആര്‍ട്ടിക്കിള് ഷോ\nവാക്സിൻ കൊവിഡ് 19 sinopharm vaccine COVID Vaccine News covid vaccine china covid 19 vaccine update covid 19 vaccine uae covid 19 vaccine news coronavirus Chinese vaccine\nWeb Title : after six weeks of third phase clinical trial uae approves emergency use of covid 19 vaccine developed by china


പതിമൂന്നുകാരിയെ പീഡിപ്പിച്ചു; അമ്മയുടെ സുഹൃത്തിനെ പൊലീസ് അറസ്റ്റ് ചെയ്തു\nCrime Kerala News Latest News Local NewsNews\nപത്തനംതിട്ട റാന്നിയിൽ പതിമൂന്ന് വയസുകാരിയെ പീഡിപ്പിച്ചെന്ന് പരാതി. സംഭവത്തിൽ പെൺകുട്ടിയുടെ അമ്മയുടെ സുഹൃത്തിനെ പൊലീസ് അറസ്റ്റ് ചെയ്തു. റാന്നി സ്വദേശി ഷിജുവാണ് പിടിയിലായത്. അച്ഛൻ ഉപേക്ഷിച്ച് പോയതിനെ തുടർന്ന് പെൺകുട്ടിയും അമ്മയും രണ്ട് സഹോദരിമാരും മാത്രമാണ് വാടക വീട്ടിൽ കഴിയുന്നത്. സഹോദരിമാർ രണ്ടും ഹോസ്റ്റലിൽ നിന്നാണ് പഠിക്കുന്നത്.\nകഴിഞ്ഞ നാല് കൊല്ലമായി പ്രതി ഷിജു ഇടയ്ക്ക് ഇവരുടെ വീട്ടിലെത്താറുണ്ട്. കൂലിപ്പണിക്കാരിയായ അമ്മ ജോലിക്ക് പോയി കഴിഞ്ഞാൽ പെൺകുട്ടി വീട്ടിൽ ഒറ്റയ്ക്കാണ്. കഴിഞ്ഞ മാസം 27 ന് കുട്ടിയുടെ അമ്മ വീട്ടിലില്ലാതിരുന്ന സമയത്താണ് ആദ്യ പീഡനം ശ്രമം നടന്നത്. ഇക്കഴിഞ്ഞ എട്ടാം തീയതി വീണ്ടും ഷിജു പെൺകുട്ടിയെ കടന്നു പിടിച്ചു.\nലൈംഗികചുവയോടെ സംസാരിച്ചു. കുട്ടിയെ ഫോണിൽ വിളിച്ചും അസഭ്യം പറഞ്ഞു. സ്കൂളിലെത്തിയ പെൺകുട്ടി വിവിരങ്ങൾ അധ്യാപികയോട് പറഞ്ഞതിനെ തുടർന്ന് സ്കൂൾ അധികൃതരാണ് പൊലീസിൽ പരാതി നൽകിയിരുന്നത്. പെൺകുട്ടിയുടെ മൊഴി എടുത്ത ശേഷം ഷിജുവിനെതിരെ പോക്സോ നിയത്തിലെ വകുപ്പുകളാണ് ചുമത്തിയിരിക്കുന്നത്.\nസ്കൂൾ അധികൃതർ പരാതി നൽകിയതിന് ശേഷമാണ് പെൺകുട്ടിയുടെ അമ്മ വിവരങ്ങൾ അറിഞ്ഞത്. തനിക്ക് ഇഷ്ടമല്ലാതിരുന്നിട്ടും ഷിജു ബൈക്കിൽ കയറ്റി സ്കൂളിൽ കൊണ്ടുവിടുമായിരുന്നെന്നും പെൺകുട്ടി പൊലീസിനോട് പറഞ്ഞു. അമ്മയാണ് ഇതിന് നിർബന്ധിച്ചിരുന്നതെന്നും കുട്ടിയുടെ മൊഴിയിലുണ്ട്. റാന്നി കോടതിയിൽ ഹാജരാക്കിയ പ്രതിയെ റിമാന്റ് ചെയ്തു.\nStory Highlights: Thirteen-year-old tortured; The mother’s friend was arrested pathanamthitta\n”ഭാര്യ സുഖമില്ലാതെ ആശുപത്രിയിൽ, അടിയന്തര സർജറിയ്ക്കായി പണം വേണം”; മുക്കുപണ്ടം പണയം വെച്ചയാൾ അറസ്റ്റിൽ Crime\nഅച്ഛന്റെ ഉടമസ്ഥതയിലുള്ള കടയിലെ ജീവനക്കാരിയെ വെട്ടിക്കൊലപ്പെടുത്താൻ ശ്രമിച്ച മകൻ അറസ്റ്റിൽ Crime


ഗോവ തെരഞ്ഞെടുപ്പ്: പ്രതിപക്ഷ ഭിന്നതയിൽ പ്രതീക്ഷവെച്ച് ബി.ജെ.പി | goa: The BJP is expected to win in the elections | Madhyamam\nപ്രമോദ് സാവന്ത്, ദിഗംബർ കാമത്ത്\ndate_range 14 Jan 2022 1:25 AM GMT\nഗോവ തെരഞ്ഞെടുപ്പ്: പ്രതിപക്ഷ ഭിന്നതയിൽ പ്രതീക്ഷവെച്ച് ബി.ജെ.പി\nഅട്ടിമറി, കാലുമാറ്റ, കുതിരക്കച്ചവടങ്ങൾകൊണ്ട് പേരുദോഷം പേറുന്ന ഗോവയിലെ തെരഞ്ഞെടുപ്പുകളിൽ പാർട്ടികളോ പ്രത്യയശാസ്ത്രങ്ങളോ അല്ല, വ്യക്തികളും കുതന്ത്രങ്ങളുമാണ് പ്രധാനം. 2019 ൽ മരിക്കും വരെ മനോഹർ പരീകറായിരുന്നു ഇവിടെ ബി.ജെ.പിയുടെ മുഖം. 2017 ലെ തെരഞ്ഞെടുപ്പിൽ 17 എം.എൽ.എമാരുമായി വലിയ ഒറ്റക്കക്ഷിയായിട്ടും കോൺഗ്രസിന്‍റെ സാധ്യതകൾ അട്ടിമറിക്കപ്പെട്ടു. 13 എം.എൽ.എമാർ മാത്രമുള്ള ബി.ജെ.പി, കോൺഗ്രസിനെ പിന്തുണക്കാനിരുന്നവരെകൂടി അടർത്തി സർക്കാറുണ്ടാക്കി.\nബി.ജെ.പി സർക്കാർ എന്നതിനേക്കാൾ പരീകർ സർക്കാർ എന്നതാകും ശരി. നിയമസഭ കക്ഷി നേതാവിനെ തിരഞ്ഞെടുക്കാൻ കോൺഗ്രസ് വൈകിയത് ബി.ജെ.പിക്ക് സഹായകമായി. പരീകർ കരുനീക്കും മുമ്പേ ദിഗംബർ കാമത്തിനെ മുഖ്യമന്ത്രിയാക്കാൻ തയാറായിരുന്നുവെങ്കിൽ കോൺഗ്രസിന് ഭരണം പിടിക്കാമായിരുന്നു. പരീകർ അല്ലെങ്കിൽ കാമത്ത് എന്നതായിരുന്നു അപ്പോഴത്തെ മാനസികാവസ്ഥ. കോൺഗ്രസോ ബി.ജെ.പിയോ എന്നല്ല.\nപരീകറിന്‍റെ വിയോഗശേഷം മുഖ്യമന്ത്രിയായ പ്രമോദ് സാവന്ത് പാർട്ടിക്കകത്തുപോലും വേണ്ടത്ര സമ്മതനല്ല. ഭരണവിരുദ്ധവികാരം ഉണ്ടെന്ന തിരിച്ചറിവിൽ ഹിന്ദുത്വകാർഡ് ഇറക്കുകയാണ് സാവന്ത്. പോർച്ചുഗീസുകാർ തകർത്ത ക്ഷേത്രങ്ങൾ പുതുക്കിപ്പണിയുമെന്ന പ്രസ്താവന അതിന്‍റെ തുടക്കമാണ്. പരീകറും നിർണായക വോട്ടുബാങ്കായ ക്രൈസ്തവസമുദായവും തമ്മിലുണ്ടായിരുന്ന ബന്ധം നിലനിർത്താൻ സാവന്തിന് കഴിഞ്ഞിട്ടില്ല.\nഎന്തിനേറെ, പാർട്ടിയിലെ പരീകർ പക്ഷക്കാരുമായിപോലും അദ്ദേഹം ചേർച്ചയിലല്ല. മന്ത്രിയായിരുന്ന മൈക്കിൾ ലോബോയും മറ്റു രണ്ട് ക്രൈസ്തവ എം.എൽ.എൽമാരും രാജിവെച്ചു. രാജ്യത്തെ ക്രൈസ്തവ ന്യൂനപക്ഷങ്ങൾക്കുനേരെയുള്ള അതിക്രമങ്ങൾ വർധിച്ചുവരുന്നത് സമുദായത്തെ അലട്ടുന്നു. 13 എന്നതിൽ നിന്ന് പാർട്ടിയുടെ അംഗബലം 25 ആക്കിയുയർത്താൻ സാവന്തിന് കഴിഞ്ഞെങ്കിലും പാർട്ടിക്കകത്ത് മുറുമുറുപ്പുണ്ട്. കോൺഗ്രസിന്‍റെ അംഗബലമാകട്ടെ, രണ്ടായി ചുരുങ്ങുകയും ചെയ്തു. മുൻ മുഖ്യമന്ത്രിമാരായ ദിഗംബർ കാമത്തും പ്രതാപ് സിങ് റാണെയും മാത്രമേ ബാക്കിയുള്ളൂ.\nബി.ജെ.പിക്ക് ആശ്വാസമാകുന്നത് പ്രതിപക്ഷവോട്ടുകളുടെ ഭിന്നതയിലാണ്. ഇത്തവണ മമതയുടെ തൃണമൂൽ കൂടി മത്സരരംഗത്തുണ്ട്. കഴിഞ്ഞ തവണ രംഗത്തുവന്ന ആം ആദ്മി പാർട്ടിക്ക് സീറ്റ് നേട്ടമുണ്ടായിട്ടില്ലെങ്കിലും കന്നിയങ്കത്തിൽ 6.3 ശതമാനം വോട്ട് നേടാനായിരുന്നു. ന്യൂനപക്ഷ , നിഷ്പക്ഷ വോട്ടുകൾ കോൺഗ്രസ്, തൃണമൂൽ, ആപ് പാർട്ടികൾക്കിടയിൽ ചിതറുമെന്നാണ് ബി.ജെ.പിയുടെ കണക്കുകൂട്ടൽ. പരസ്യങ്ങൾകൊണ്ടും പോസ്റ്ററുകൾ കൊണ്ടും സജീവമായി നിൽക്കുന്നത് തൃണമൂലാണ്. ടെന്നീസ് താരം ലിയാൻഡർ പേസും മുൻ കോൺഗ്രസ് മുഖ്യമന്ത്രി ലൂസിഞ്ഞോ ഫലേറോയുമാണ് ഇവിടെ തൃണമൂലിന്‍റെ മുഖങ്ങൾ. ചില പ്രദേശങ്ങളിലല്ലാതെ ഗോവയിലാകെ അറിയപ്പെടുന്ന നേതാക്കൾ ആപ്പിനില്ല. മണ്ണിന്‍റെ മക്കൾ വാദവുമായി യുവാക്കളെ ലക്ഷ്യമിട്ട് ഗോവ സ്വരാജ് പാർട്ടിയുമായി മനോ പരബും മത്സരരംഗത്തുണ്ട്.\nകോൺഗ്രസ് സ്ഥാനാർഥിത്വം പ്രഖ്യാപിച്ചെങ്കിലും പ്രതാപ് സിങ് റാെണ മത്സരിക്കാതിരിക്കാൻ ബി.ജെ.പി ചെക്കു വിളിച്ചിരിക്കുകയാണ്. നിയമസഭയിൽ 50 വർഷം തികച്ച റാെണക്ക് സ്ഥിരം നിയമസഭാംഗ പദവി ബി.ജെ.പി സർക്കാർ നൽകി. എന്നിട്ടും മത്സരിക്കുകയാണെങ്കിൽ അദ്ദേഹത്തിന്‍റെ മകനും സാവന്ത് മന്ത്രിസഭയിലെ ആരോഗ്യ മന്ത്രിയുമായ വിശ്വജീത് സിങ്ങിനെ ഇറക്കാനാണ് ബി.ജെ.പിയുടെ പദ്ധതി. 2017ൽ സർക്കാറുണ്ടാക്കുന്നതിൽ പരാജയപ്പെട്ടതിനെ തുടർന്ന് കോൺഗ്രസ് വിട്ടതാണ് വിശ്വജീത്. 83 കാരനായ അച്ഛൻ ഇനി മത്സരിക്കേണ്ടെന്നാണ് വിശ്വജീതിന്‍റെ പക്ഷം. വിശ്വജീതിന്‍റെ ഭാര്യ ദിവ്യയും ഇത്തവണ ബി.ജെ.പി ടിക്കറ്റിൽ മത്സരിച്ചേക്കും.\n40 ശതമാനം ന്യൂനപക്ഷ വോട്ടുകൾ ഭിന്നിക്കുമ്പോൾ 60 ശതമാനം ഹിന്ദു വോട്ടുകൾ ഉറപ്പുവരുത്താനാണ് ഹിന്ദുത്വ കാർഡിലൂടെ ബി.ജെ.പി ശ്രമിക്കുന്നത്. കോൺഗ്രസ് ജി.എഫ്.പിയുമായും തൃണമൂൽ മഹാരാഷ്ട്ര വാദി ഗോമന്തക് പാർട്ടി (എം.ജി.പി)യുമായും സഖ്യത്തിലാണ്. കോൺഗ്രസുമായി സഖ്യത്തിന് തൃണമൂൽ സമൂഹ മാധ്യമങ്ങളിലൂടെ ആഗ്രഹമറിയിച്ചെങ്കിലും നേതാക്കൾ തമ്മിൽ ചർച്ചയായിട്ടില്ല. ബി.ജെ.പിക്കെതിരെ മറ്റെല്ലാവരെയും ചേർത്ത് വിശാല സഖ്യത്തിന് എൻ.സി.പിയും ശിവസേനയും ശ്രമം നടത്തുന്നുണ്ട്. കോൺഗ്രസുമായുള്ള സഖ്യം ഈയിടെ തൃണമൂലിൽ ചേർന്ന ചർച്ചിൽ അലെമാവൊ എതിർക്കുന്നു. പ്രാദേശിക പാർട്ടികൾക്കു വഴങ്ങേണ്ടി വരുന്നതിൽ കോൺഗ്രസിനും വൈമുഖ്യമുണ്ട്.\nപരീകറും ഗോവയും പ്രധാനമന്ത്രി നരേന്ദ്ര മോദിയുടെ രാഷ്ട്രീയയാത്രയെ സ്വാധീനിച്ച ഘടകങ്ങളാണ്. ഗുജറാത്ത് കലാപശേഷം മുഖ്യമന്ത്രി പദത്തിൽനിന്ന് മോദിയെ നീക്കാനുള്ള അന്നത്തെ പ്രധാനമന്ത്രി വാജ്പേയിയുടെ ശ്രമം ചെറുക്കപ്പെട്ടത് 2002 ൽ ഗോവയിൽ നടന്ന ബി.ജെ.പി ദേശീയ സമിതിയിലാണ്. 2013ൽ ഗോവയിൽ നടന്ന പാർട്ടി ദേശീയ സമിതിയിലാണ് ഭാവി പ്രധാനമന്ത്രിയായി മോദിയുടെ പേര് പരീകർ നിർദേശിച്ചത്. 2014 ൽ മോദി പ്രധാനമന്ത്രിയായതോടെ അന്ന് ഗോവയിൽ മുഖ്യമന്ത്രിയായിരുന്ന പരീകറെ കേന്ദ്രത്തിലേക്ക് കൊണ്ടുപോയി പ്രതിരോധമന്ത്രിയാക്കുകയും ചെയ്തു എം.ജി.പിയുടെ ചെറു സഖ്യമായി ഗോവയിൽ തുടങ്ങിയ ബി.ജെ.പിയെ ഭരണത്തിലെത്തിച്ചത് പരീകർ എന്ന ബ്രാൻഡാണ്.\nഹിന്ദുത്വവും മഹാരാഷ്ട്ര വാദവുമുള്ള എം.ജി.പിയുടെ വോട്ട് ബാങ്ക് കവർന്നായിരുന്നു വളർച്ച. സ്ഥിരഭരണത്തിന് ക്രൈസ്തവസമുദായവും ഒപ്പം വേണമെന്ന് തിരിച്ചറിഞ്ഞ പരീകർ ആ സമുദായത്തിൽനിന്ന് മന്ത്രിമാരെ കണ്ടെത്തി. പരീകർ എന്ന സർവസമ്മതൻ ഇല്ലെങ്കിലും പ്രതികൂല ഘടകങ്ങളെ പ്രതിപക്ഷ വോട്ടുകൾ ചിതറുന്നതിലൂടെ മറികടക്കാമെന്ന കണക്കുകൂട്ടലിലാണ് പാർട്ടി.\nTAGS:Assembly Election 2022\nNews Summary - goa: The BJP is expected to win in the elections


നസ്രിയയ്ക്കും ഫഹദിനും ഇതെന്ത് പറ്റി? വൈറസിനെ ചെറുക്കാനുള്ള മുന്നൊരുക്കമാണോ എന്ന് ആരാധകരും | Nazriya And Fahadh Faasil Wear Mask - Malayalam Filmibeat\n12 min ago ബിഗ് ബോസ് സമയത്തിന് ചെറിയ മാറ്റം! ഇന്നും നാളെയും രാത്രി 10 മണിക്ക്..\n58 min ago വീണ്ടും ഒരു വിവാഹ റിയാലിറ്റി ഷോ, മത്സരാർഥിയായി നടി നിക്കി ഗൽറാണിയുടെ സഹോദരി\n1 hr ago ഒന്നും പേടിക്കാനില്ല... ലോകം നിന്റെ ചിരി കാണും, അന്ന് അവന്മാര് കരയും\n| Published: Monday, January 27, 2020, 21:45 [IST]\nമലയാളക്കരയ്ക്ക് ഏറ്റവും പ്രിയപ്പെട്ട താരദമ്പതികളാണ് ഫഹദ് ഫാസിലും നസ്രിയ നസീമും. ഓരോ വിശേഷങ്ങളും താരങ്ങള് തന്നെ പുറത്ത് വിടാറുണ്ട്. പ്രത്യേകിച്ചും നടി നസ്രിയ. സമൂഹ മാധ്യമങ്ങളില് സജീവമായിരിക്കാറുള്ള നസ്രിയ രസകരമായ ചിത്രങ്ങള് ആരാധകര്‍ക്കായി പങ്കുവെക്കാറുണ്ട്. ഇപ്പോള് സമാനമായൊരു ചിത്രവുമായി എത്തിയിരിക്കുകയാണ് നടി.\nഫഹദും നസ്രിയയും മാത്രമാണ് ചിത്രത്തിലുള്ളത്. രസകരമായ കാര്യം ഇരുവരും മാസ്‌ക് ഉപയോഗിച്ച് മുക്കും വായും മൂടിക്കെട്ടിയ ചിത്രമായിരുന്നിത്. ചിത്രത്തിന് താഴെ പലരും പലവിധ ചോദ്യങ്ങളുമായി എത്തി കൊണ്ടിരിക്കുകയാണ്. പ്രധാനമായും എല്ലാവര്‍ക്കും ചോദിക്കാനുള്ളത് ലോകം മൊത്തം വ്യാപിച്ച് കൊണ്ടിരിക്കുന്ന കൊറോണ വൈറസിനെ പ്രതിരോധിക്കാനുള്ള തയ്യാറെടുപ്പിലാണോ എന്നായിരുന്നു.\nനിലവില് ട്രാന്‍സ് എന്ന സിനിമയ്ക്ക് വേണ്ടി കാത്തിരിക്കുകയാണ് ആരാധകര്. ഫഹദിന്റെ നായികയായി നസ്രിയ അഭിനയിക്കുന്ന സിനിമയാണെന്നുള്ള പ്രത്യേകതയുണ്ട്. വിവാഹശേഷം ഇരുവരും ഒന്നിക്കുന്ന സിനിമയാണിത്. അഞ്ജലി മേനോന് സംവിധാനം ചെയ്ത് 2014 ല് റിലീസ് ചെയ്ത ബാംഗ്ലൂര് ഡെയിസ് എന്ന ചിത്രത്തിലായിരുന്നു ഇരുവരും അവസാനമായി ഒന്നിച്ചഭിനയിച്ചത്. ട്രാന്‍സ് ഫെബ്രുവരിയില് തിയറ്ററുകളിലേക്ക് എത്തുകയാണ്.\nNazriya And Fahadh Faasil Wear Mask\nStory first published: Monday, January 27, 2020, 21:45 [IST]


വിശ്വമാനവികം അഭിപ്രായബ്ലോഗം: വി.എസിന്റെ ഉപമപ്പിഴ\nPosted by ഇ.എ.സജിം തട്ടത്തുമല at 9:21 AM\nപെണ്ണുങ്ങളെ ഇങ്ങിനെ ഉപമിക്കാന് തോന്നുന്നത് ഒരു രോഗമാണോ ഡോക്ടര്..?\nസിന്ദുവിനെയോ അതിനു മുന്‍പ് ലതികയെയോ കുറിച്ച് വി.എസ്സ്. പറഞ്ഞവ വളച്ചൊടിക്കുകയാണു ചെയ്തത്. രണ്ട് വിഷയത്തിലും ഉമ്മനും കോണ്‍ഗ്രസ്സും ആണു അവരെ അപമാനിച്ചത്. വാക്കുകളില് ഇങ്ങനെയും അര്‍ത്ഥമുണ്ടെന്ന് ജനങ്ങള്‍ക്ക് പറഞ്ഞ് കൊടുത്ത് അവ്രെ കൊണ്ട് അങ്ങിനെ ചിന്തിപ്പിച്ച് ആ സ്ത്രീകളെ കൂടുതല് അപമാനിക്കുകയാണു ഉമ്മനും കൂട്ടരും ചെയ്യുന്നത്.. രാഷ്ട്രീയ ലാഭത്തിനു വേണ്ടി സ്ത്രീകളെ അപമാനിക്കാനിറങ്ങിയിരിക്കുന്ന ഉമ്മനും കൂട്ടരും ആണു സ്ത്രീ സമൂഹത്തോടു മാപ്പ് പറയേണ്ടത്.\nവെറും ഒരു ഉപമ. അതത്രയേയുള്ളു.


എസ്.എസ്.എല്.സി., പ്ലസ്ടു പരീക്ഷകള്‍ക്ക് നാളെ തുടക്കം - Newswayanad.in\nഎസ്.എസ്.എല്.സി., പ്ലസ്ടു പരീക്ഷകള്‍ക്ക് നാളെ തുടക്കം\nApril 7, 2021 April 7, 2021 NewswayanadWayanad news\nഎസ്.എസ്.എൽ.സി, പ്ലസ്ടു പരീക്ഷകള്‍ക്ക് നാളെ തുടക്കം.\nകല്‍പ്പറ്റ: ഈ വര്‍ഷത്തെ എസ്.എസ്.എൽ.സി, പ്ലസ്ടു പരീക്ഷകള്‍ക്ക് നാളെ തുടക്കം. സംസ്ഥാനത്തെ വിവിധ പരീക്ഷാകേന്ദ്രങ്ങളിലായി 8,68,697 വിദ്യാര്‍ത്ഥികളാണ് എസ്എസ്എല്‍സി, പ്ലസ് ടു പരീക്ഷകള് എഴുതുന്നത്. നാളെ രാവിലെ പ്ലസ് ടു പരീക്ഷയും ഉച്ചയ്ക്ക് എസ്എസ്എല്‍സി പരീക്ഷയും നടക്കും. എസ്എസ്എല്‍സി പരീക്ഷ നാളെ മുതല് ഏപ്രില് 12വരെ ഉച്ചക്ക് ശേഷവും ഏപ്രില് 15 മുതല് രാവിലെയുമാണ് നടക്കുക. റംസാന് നോമ്പ് പരിഗണിച്ചാണ് ഈ മാസം 15 മുതല് എസ്എസ്എല്‍സി പരീക്ഷ രാവിലേയ്ക്കു മാറ്റുന്നത്. നാളെ മുതല് 12 വരെ ഉച്ചയ്ക്ക് 1.40 മുതലാണ് പരീക്ഷ ആരംഭിക്കുക. വെള്ളിയാഴ്ച 2.40 മുതലുമാണ് പരീക്ഷ നടക്കുക. ഏപ്രില് 15 മുതല് രാവിലെ 9.40ന് പരീക്ഷ ആരംഭിക്കും. 29നാണ് എസ്എസ്എല്‍സി വിഭാഗത്തിലെ അവസാന പരീക്ഷ.\nഈ വര്‍ഷം 4,22,226 വിദ്യാര്‍ത്ഥികളാണ് എസ്എസ്എല്‍സി പരീക്ഷ എഴുതുന്നത്. ഇതില് 2,15,660 പേര് ആണ്‍കുട്ടികളും 2,06,566 പേര് പെണ്‍കുട്ടികളുമാണ്. എസ്എസ്എല്‍സി പരീക്ഷയ്ക്കായി 2947 പരീക്ഷാകേന്ദ്രങ്ങള് സജ്ജമായിക്കഴിഞ്ഞു. ഹയര്‍സെക്കന്‍ഡറി പരീക്ഷകള് നാളെ രാവിലെ 9.40 മുതല് ആരംഭിക്കും. ഹയര്‍സെക്കന്‍ഡറി പരീക്ഷ 26ന് സമാപിക്കും. വിഎച്ച്എസ്ഇ ഏപ്രില്9മുതലാണ് ആരംഭിക്കുക.\n2004 കേന്ദ്രങ്ങളിലായി 4,46,471 വിദ്യാര്‍ത്ഥികളാണ് ഹയര്‍സെക്കന്‍ഡറി പരീക്ഷയെഴുതുക. ഇതില് 2,26,325 പേര് ആണ്‍കുട്ടികളും 2,20,146 പേര് പെണ്‍കുട്ടികളുമാണ്. മാര്‍ച്ച് 17മുതല് നടക്കാനിരുന്ന പരീക്ഷകള് തിരഞ്ഞെടുപ്പ് പശ്ചാത്തലത്തിലാണ് ഏപ്രില് 8ലേക്ക് മാറ്റിയത്.ഇന്നലെ പൂര്‍ത്തിയായ തിരഞ്ഞെടുപ്പ് ഡ്യൂട്ടിക്ക് ശേഷം അധ്യാപകര് നാളെ മുതല് പരീക്ഷാ ജോലിയിലേക്ക് പ്രവേശിക്കുകയാണ്.\nകുന്നംകുളം പ്രസ് ക്ലബ് മാധ്യമ പുരസ്കാരം ഇല്ല്യാസ് പള്ളിയാലിന്\nകോവിഡ് തരംഗം രണ്ടാം ഘട്ടം: ആവശ്യമെങ്കിൽ കണ്ടെയ്ൻമെൻ്റ് സോൺ പ്രഖ്യാപിക്കുമെന്ന് ജില്ലാ കലക്ടർ


gold | സംസ്ഥാനത്ത് ഇന്ന് സ്വര്‍ണവിലയില് മാറ്റമില്ല.... പവന് 160 രൂപ വര്‍ദ്ധിച്ചു - Malayalivartha.com Widgets Magazine\n23 JUNE 2021 11:00 AM IST\nസ്വര്‍ണവിലയില് വര്‍ദ്ധനവ്... പവന് 80 രൂപ കൂടി\nസ്വര്‍ണ വിലയില് മാറ്റമില്ല... പവന് 35,760 രൂപ\nസ്വര്‍ണവിലയില് വര്‍ദ്ധനവ്.... പവന് 120 രൂപ വര്‍ദ്ധിച്ചു\nസംസ്ഥാനത്ത് ഇന്ന് സ്വര്‍ണവിലയില് മാറ്റമില്ല. തുടര്‍ച്ചയായ ദിവസങ്ങളിലെ നഷ്ടത്തിനൊടുവില് ഇന്നലെ സ്വര്‍ണ വില വര്‍ധിച്ചിരുന്നു. പവന് 160 രൂപയും ഗ്രാമിന് 20 രൂപയുമാണ് ഇന്നലെ കൂടിയത്.\nഒരു ഗ്രാമിന് 4410 രൂപയും പവന് 35,280 രൂപയുമാണ് ഇന്നത്തെ വില. ഈ മാസത്തെ ഏറ്റവും ഉയര്‍ന്ന നിരക്ക് ജൂണ് മൂന്നിനായിരുന്നു. പവന് 36,960 രൂപയായിരുന്നു അന്നത്തെ വില. ഏറ്റവും കുറഞ്ഞ നിരക്ക് 21നായിരുന്നു രേഖപ്പെടുത്തിയത്. അന്ന് പവന് 35,120 രൂപയായിരുന്നു.\nആഗോള വിപണിയില് സ്‌പോട് ഗോള്‍ഡ് വില ഒരു ട്രോയ് ഔണ്‍സിന് 1781 ഡോളര് നിലവാരത്തിലാണ്. രാജ്യത്തെ കമ്മോഡിറ്റി വിപണിയായ എംസിഎക്‌സില് 10 ഗ്രാം 24 കാരറ്റ് സ്വര്‍ണത്തിന്റെ വില 0.11 ശതമാനം വര്‍ധിച്ച് 47,065 രൂപയായി. വെള്ളിയുടെ വിലയിലും സമാനമായ വര്‍ധനവുണ്ടായി.\nവില്ലനായി കോവിഡ്; ടോക്കിയോയില് പുതുതായി 2,848 പേര്‍ക്ക് കോവിഡ്: ഒളിമ്പിക് വില്ലേജിലും രോഗികളുടെ എണ്ണത്തില് വര്‍ധന!! കോവിഡ് പൊട്ടിപ്പുറപ്പെട്ടതിന് ശേഷം ടോക്കിയോയില് രേഖപ്പെടുത്തുന്ന ഏറ്റവും ഉയര്‍ന്ന (9 minutes ago)\nപൊലീസ് ജീപ്പില് അഞ്ചോ ആറോ പേര് ഉണ്ടായിരുന്നു, അവര് വന്നിട്ട് എന്തോ മഞ്ഞ ഷീറ്റ് പേപ്പറില് എഴുതിക്കൊടുക്കുന്നു.... ഒരു അങ്കിള് ചൂടായി പൊലീസുകാരോട് സംസാരിക്കുന്നതു കണ്ടു!! ഞാന് ചെന്നു അങ്കിളിനോട് എ (21 minutes ago)\nഓൺലൈൻ ക്ലാസിനിടെ വീഡിയോ കോൾ ചെയ്ത് നഗ്നതാപ്രദർശനം നടത്തി 32കാരൻ; യുവതികളുടെ നമ്പർ കൈക്കലാക്കി നഗ്ന വീഡിയോകൾ അയക്കുന്നത് പതിവാക്കിയ ക്ലീനിങ് തൊഴിലാളിക്ക് ഒടുവിൽ എട്ടിന്റെ പണി (25 minutes ago)\nതകര്‍ന്ന് തരിപ്പണമായി ചൈന!! പ്രളയത്തിന് പിന്നാലെ മുന്നൂറ് അടി ഉയരത്തില് മണല്‍ക്കാറ്റ് വീശിയടിക്കുന്നു; വാഹന ഗതാഗതം പൂർണമായും സ്തംഭിച്ചു, സമൂഹ മാധ്യമങ്ങളിൽ വൈറലായി വീഡിയോ (44 minutes ago)


ഡിഎൻഎ ടെസ്റ്റിൽ മകൻ അമ്മാവനായി; മുത്തച്ഛനുമായി ഭാര്യയുമായി അവിഹിത ബന്ധമെന്ന് തെളിവ് – News18 Malayalam\nഅമ്മയുടെ അച്ഛന് തന്‍റെ കാമുകിയുമായി അവിഹിതബന്ധം ഉണ്ടെന്ന് അറിഞ്ഞതോടെയാണ് സ്വന്തം മകന്‍റെ ഡി എൻ എ പരിശോധന നടത്തിയത്.\nഇന്നത്തെ കാലത്ത് ബന്ധങ്ങൾ എങ്ങനെയൊക്കെ ആയിരിക്കുമെന്ന് പറയാനാകാത്ത സ്ഥിതിയാണുള്ളത്. ഒരാളുടെ ടിക് ടോക്കിൽ വന്ന അനുഭവമാണ് വൈറലാകുന്നത്. സ്വന്തം മകന്‍റെ ഡിഎൻഎ പരിശോധന നടത്തിയപ്പോൾ മകൻ അമ്മാവനായി മാറിയതിന്‍റെ ഞെട്ടലിലാണ് അയാൾ. ടിക്‌ടോക്കിലെ @stacks1400 എന്ന അക്കൗണ്ട് ഉപയോക്താവ് തന്റെ അമ്മയുടെ അച്ഛന് നിരവധി സ്ത്രീകളുമായി ബന്ധമുണ്ടായിരുന്നു എന്നും അത് തന്റെ ജീവിതവും തകർത്തതായാണ് വെളിപ്പെടുത്തുന്നത്. ഇദ്ദേഹത്തിന്‍റെ പെൺ സുഹൃത്തുമായും മുത്തച്ഛന് ബന്ധമുണ്ടായിരുന്നു. ഈ വിവരം അറിഞ്ഞതോടെ സ്വന്തം മകന്‍റെ ഡി എൻ എ പരിശോധന നടത്തി.\nപരിശോധന ഫലം വന്നപ്പോൾ ഇദ്ദേഹം ശരിക്കും ഞെട്ടി. അത് തന്‍റെ മകനല്ല, മുത്തച്ഛനും പെൺ സുഹൃത്തുമായുള്ള ബന്ധത്തിലുണ്ടായ മകനാണതെന്ന ഉൾക്കൊള്ളാൻ ഏറെ ബുദ്ധിമുട്ടി. ഇതോടെ, മകനായി കൊണ്ടുനടന്നയാൾ തന്‍റെ അമ്മാവനാണെന്ന നടുക്കുന്ന യാഥാർഥ്യമാണ് ആ മനുഷ്യനെ കാത്തിരുന്നത്.\nAlso Read- ഫുട്ബോൾ മത്സരം കാണാനെത്തിയ യുവതിയെ നോക്കി പാട്ട് പാടി കമന്‍റേറ്റർ; സമൂഹമാധ്യമങ്ങളിൽ വിമർശനം\nതനിക്ക് നേരിട്ട ഈ വഞ്ചന അദ്ദേഹം സ്വന്തം ടിക് ടോക്ക് അക്കൌണ്ട് വഴി ആളുകളുമായി പങ്കിട്ടു.വീഡിയോയിൽ കരഞ്ഞു കൊണ്ടാണ് കാര്യങ്ങൾ വെളിപ്പെടുത്തുന്നത്. തന്റെ മകനായി താൻ ഇത്രയും കാലം കൊണ്ടു നടന്നയാൾ ബന്ധം വഴി അമ്മാവനാണെന്ന് ഇപ്പോൾ അറിഞ്ഞതായി ആ മനുഷ്യൻ വീഡിയോയിൽ വെളിപ്പെടുത്തി. ഭാര്യയുമായി അമ്മയുടെ അച്ഛൻ നടത്തിയ അവിഹിതബന്ധത്തിന്‍റെ ബാക്കിപത്രമായിരുന്നു സ്വന്തം മകനായി വീട്ടിൽ വിളർന്നത്.\nടിക് ടോക് വീഡിയോയിൽ സ്വന്തം ജീവിതത്തിലെ കയ്പേറിയ അനുഭവം ആ മനുഷ്യൻ പങ്കുവെച്ചു. ഇതിനുശേഷം ഇയാളുടെ വീഡിയോ വൈറലായി. നിരവധി ആളുകൾ ഇദ്ദേഹത്തെ സ്വാന്തനിപ്പിച്ച് രംഗത്തെത്തി.. ധൈര്യം നഷ്ടപ്പെടുത്തരുത് എന്ന് ഒരാൾ കമന്‍റ് ചെയ്തു. ഇപ്പോൾ ഇരുട്ടാണെങ്കിൽ, നാളെ പ്രകാശപൂരിതമായ ദിനം ആയിരിക്കും. ഇത്തരമൊരു ഭാര്യയ്ക്ക് ഇനി നിങ്ങളുടെ ജീവിതത്തിൽ അർഹതയില്ലെന്ന് അയാൾ കമന്‍റിൽ ആ മനുഷ്യനോട് പറഞ്ഞു. നിരവധിയാളുകൾ കമന്‍റിലൂടെ അദ്ദേഹത്തെ സമാധാനിപ്പിച്ചു. അതേസമയം, ഈ സത്യം അറിഞ്ഞ ശേഷം പഴയ കാഴ്ചപ്പാടിൽ നിന്ന് ഇപ്പോൾ തന്റെ മകനെ കാണാൻ കഴിയില്ലെന്ന് ഇദ്ദേഹം വ്യക്തമാക്കുന്നു.\nമകന് ഈ വാഗ്ദാനം നൽകി\nഎന്നിരുന്നാലും, ഇതിനുശേഷം ആ മനുഷ്യൻ മറ്റൊരു വീഡിയോ തയ്യാറാക്കി അതിൽ മകന് ഒരു സന്ദേശം നൽകി.പെൺ സുഹൃത്തിന്റെ വഞ്ചനയ്ക്ക് അവരുടെ മകനെ ശിക്ഷിക്കാതിരിക്കാൻ താൻ ശ്രമിക്കുമെന്ന് ആ മനുഷ്യൻ പറഞ്ഞു. ഇത് അദ്ദേഹത്തിന്റെ തെറ്റല്ല. അവനെ തന്റെ മകനായി പരിഗണിച്ച് അതേ രീതിയിൽ അവനെ സ്നേഹിക്കാൻ ശ്രമിക്കും. എല്ലാവരും തന്നെ പിന്തുണയ്ക്കാനും ജീവിതത്തിൽ പോസിറ്റീവായി തുടരാനും ആവശ്യപ്പെട്ടുകൊണ്ടാണ് ഈ വീഡിയോ അവസാനിപ്പിക്കുന്നത്.\nDNA testMan shockedTik Tok Videoviral newsviral video


ഇലക്ടറൽ ട്രസ്റ്റ് ഫണ്ടുകളുടെ 80% ബിജെപിക്ക് : Deepika.com National News |\nന്യൂഡൽഹി: രാജ്യത്തെ ഇലക്ടറൽ ട്രസ്റ്റ് ഫണ്ടുകളുടെ 80 ശതമാനവും ബിജെപിക്ക്. 2019-20ൽ ബിജെപിക്ക് 276.45 കോടി രൂപ തെരഞ്ഞെടുപ്പു ട്രസ്റ്റ് ഫണ്ടിലേക്കു കിട്ടിയപ്പോൾ കോണ്‍ഗ്രസിന് 58 കോടി രൂപയാണു ലഭിച്ചത്. ലോക്സഭാ തെരഞ്ഞെടുപ്പിനു മുന്പായുള്ള ഇലക്ടറൽ ബോണ്ട് വഴി ബിജെപി 1,450 കോടിയും കോണ്‍ഗ്രസ് 918 കോടിയും തൃണമൂൽ കോണ്‍ഗ്രസ് 97 കോടി രൂപയും നേടിയിരുന്നു. മൊത്തം ബോണ്ടുകളുടെ 61 ശതമാനവും ബിജെപിക്കായിരുന്നു.\nഇതിനിടെ, കോണ്‍ഗ്രസിന്‍റെ മൊത്തം വരുമാനം 200 കോടി രൂപ കുറഞ്ഞതായി തെരഞ്ഞെടുപ്പു കമ്മീഷൻ ഇന്നലെ പ്രസിദ്ധീകരിച്ച രാഷ്‌ട്രീയ പാർട്ടികളുടെ വാർഷിക ഓഡിറ്റ് റിപ്പോർട്ടിൽ വ്യക്തമായി. കണക്കു നൽകിയ പാർട്ടികളിൽ എഎപി, എൻസിപി, സിപിഎം, എസ്പി തുടങ്ങിയവയുടെ വരുമാനത്തിൽ തലേ വർഷത്തേക്കാൾ വർധനയുണ്ട്. ഏറ്റവും കൂടുതൽ വരുമാനമുള്ള ബിജെപി ഇനിയും ഓഡിറ്റ് ചെയ്ത കണക്ക് ഇലക്‌ഷൻ കമ്മീഷനിൽ നൽകിയിട്ടില്ല. കോവിഡിന്‍റെ പശ്ചാത്തലത്തിൽ കണക്കു നൽകാനുള്ള തീയതി ഈ മാസം 30 വരെ ഇലക‌്ഷൻ കമ്മീഷൻ നീട്ടിക്കൊടുത്തിട്ടുണ്ട്.\nസിപിഎമ്മിന്‍റെ വരുമാനത്തിൽ 57.66 കോടി രൂപയുടെ വർധനയുണ്ട്. 2018-19ൽ കിട്ടിയത് 100.96 കോടിയായിരുന്നെങ്കിൽ കഴിഞ്ഞ വർഷം ഇത് 158.62 കോടി രൂപയായാണു കൂടിയത്. എന്നാൽ സിപിഐയുടേത് 7.15 കോടിയിൽനിന്നു 6.58 കോടിയായി കുറഞ്ഞു. എൻസിപിയുടെ വരുമാനത്തിൽ വൻ കുതിപ്പാണുണ്ടായത്. ആകെയുണ്ടായിരുന്ന 8.15 കോടിയിൽ നിന്ന് ഒരു വർഷം കൊണ്ട് 50.71 കോടി രൂപയായാണു കൂടിയത്. ആം ആദ്മി പാർട്ടിക്ക് മുൻവർഷത്തെ 19.31 കോടിയിൽ നിന്ന് 49.65 കോടിയായി വരുമാനം കൂടി. ആകെ ചെലവാക്കിയ 38.8 കോടിയിൽ 10.36 കോടി രൂപ ഇലക്‌ട്രോണിക് മാധ്യമങ്ങളിലെ പരസ്യത്തിനാണു മുടക്കിയത്.\nമുൻവർഷത്തെ അപേക്ഷിച്ചാണു ലോക്്സഭാ തെരഞ്ഞെടുപ്പു നടന്ന 2019-20ലെ കോണ്‍ഗ്രസിന്‍റെ വരുമാനത്തിൽ വലിയ ഇടിവുണ്ടായത്. 2018-19ൽ 448.11 കോടി രൂപ മിച്ചമുണ്ടായിരുന്ന കോണ്‍ഗ്രസിന് കഴിഞ്ഞ വർഷം 315.94 കോടി രൂപയുടെ നഷ്ടമാണുണ്ടായത്. 2018-19ലെ 918.03 കോടിയിൽനിന്നു കഴിഞ്ഞ വർഷം 682.21 കോടി രൂപയായാണു വരുമാനം ഇടിഞ്ഞത്.\nഓഡിറ്റ് ചെയ്ത 2019-20ലെ വരവു -ചെലവു കണക്കു നൽകിയ 35 അംഗീകൃത സംസ്ഥാന പാർട്ടികളിൽ തെലുങ്കാന രാഷ്‌ട്രസമിതി 130.46 കോടി രൂപ പോക്കറ്റിലാക്കി മുന്നിലാണ്. ശിവസേനയ്ക്ക് 111.4 കോടിയും വൈഎസ്ആർ കോണ്‍ഗ്രസിന് 92.7 കോടി രൂപയും കിട്ടി. ബിജെഡി- 90.35, അണ്ണാ ഡിഎംകെ- 89.6, ഡിഎംകെ- 64.90, എഎപി-49.65 കോടി രൂപ എന്നിങ്ങനെയാണു ലഭിച്ചത്.\nഇലക‌്ടറൽ ട്രസ്റ്റ് ഫണ്ടുകളിൽ 81 ശതമാനവും നേടിയ ബിജെപിക്ക് ലഭിച്ച 276.45 കോടിയിൽ 217.75 കോടി രൂപയും ഭാരതി എയർടെൽ, ഡിഎൽഎഫ് തുടങ്ങിയ പ്രമുഖ കന്പനികളുടെ സംഭാവനയുള്ള പ്രൂഡന്‍റിൽനിന്നാണ്. കോണ്‍ഗ്രസിന് പ്രൂഡന്‍റ് ട്രസ്റ്റ് നൽകിയത് 31 കോടിയാണ്. ജൻകല്യാണ് ഇലക്ടറൽ ട്രസ്റ്റ് 45.95 കോടിയും എബി ജനറൽ ഒന്പതു കോടിയും സമാജ് ട്രസ്റ്റ് 3.75 കോടിയും ബിജെപിക്കു നൽകിയപ്പോൾ കോണ്‍ഗ്രസിന് ജൻകല്യാണ് 25 കോടിയും സമാജ് രണ്ടു കോടിയും നൽകി. പ്രാദേശിക പാർട്ടികളിൽ ചിലതു കോണ്‍ഗ്രസിനേക്കാൾ കൂടുതൽ തുക ഇലക്ടറൽ ട്രസ്റ്റുകളിൽനിന്നു പോക്കറ്റിലാക്കിയെന്നതും ശ്രദ്ധേയമാണ്.\nടിആർഎസ്- 130.46 കോടി, ശിവസേന- 111.4, വൈഎസ്ആർ കോണ്‍ഗ്രസ്- 92.7, എഐഎഡിഎംകെ- 89.6, ഡിഎംകെ- 64.90 കോടി രൂപ വീതം ഇലക്ടറൽ ട്രസ്റ്റുകളിൽ നിന്നു സംഭാവന സ്വീകരിച്ചത്. ഇത്തരം ട്രസ്റ്റ് മുഖേനയുള്ള ഫണ്ടിൽ മുൻവർഷത്തേക്കാൾ കുറവാണ് ബിജെപിക്കും കോണ്‍ഗ്രസിനും കിട്ടിയത്. 2018-19ൽ ബിജെപിക്ക് 472 കോടിയും കോണ്‍ഗ്രസിനു 99 കോടിയുമാണു കിട്ടിയത്.


'സേവ് കുട്ടനാടിന് പിന്നില് രാഷ്ട്രീയ ഗൂഢാലോചന', 1500 കുടുംബങ്ങള് കുട്ടനാട് ഉപേക്ഷിച്ചെന്ന് മന്ത്രി സജി ചെറിയാന് - Newsrupt\n‘സേവ് കുട്ടനാടിന് പിന്നില് രാഷ്ട്രീയ ഗൂഢാലോചന’, 1500 കുടുംബങ്ങള് കുട്ടനാട് ഉപേക്ഷിച്ചെന്ന് മന്ത്രി സജി ചെറിയാന്\nആലപ്പുഴ: സേവ് കുട്ടനാട് ക്യാമ്പയിനിങിന് പിന്നില് ഗൂഢാലോചനയെന്ന് മന്ത്രി സജി ചെറിയാന്. രാഷ്ട്രീയ താത്പര്യങ്ങള്‍ക്കുവേണ്ടി ജനങ്ങളെ അനാവശ്യമായി ഭീതിപ്പെടുത്താനാണ് അവരുടെ ശ്രമം. 1500 കുടുംബങ്ങള് ഇതിനോടകം തന്നെ കുട്ടനാട് ഉപേക്ഷിച്ചു. കുട്ടനാട്ടില് എപ്പോഴും വെള്ളം കയറാറുണ്ടെന്നും എന്നാല് ഇപ്പോള് മാത്രം അനാവശ്യമായി ആശങ്ക സൃഷ്ടിക്കുകയാണെന്നും മന്ത്രി കുറ്റപ്പെടുത്തു.\n‘ജനങ്ങള്‍ക്ക് ആശങ്കയുണ്ടാക്കുന്ന പ്രചരണമാണ് ഇപ്പോള് നടക്കുന്നത്. സേവ് കുട്ടനാട് എന്ന സംഘടന കുട്ടനാട്ടിലെ ജനങ്ങളെ ഭയപ്പെടുത്തുകയാണ്. കുട്ടനാട് വെള്ളം കയറി നശിക്കാന് പോകുന്നു. എല്ലാവരും ഇപ്പോള് തന്നെ നാട് വിടണം എന്ന് പറയുന്നതിന് പിന്നില് രാഷ്ട്രീയ ഗൂഢാലോചനയുള്ളതായി സംശയിക്കുന്നു. കുട്ടനാട്ടില് എപ്പോഴും വെള്ളം കയറും. അത് സ്വാഭാവികമാണ്. ഭയപ്പെടേണ്ട ഒരു സാഹചര്യവും കുട്ടനാട്ടില് ഇല്ല’, മന്ത്രി വ്യക്തമാക്കി.\nസേവ് കുട്ടനാട് ഫോറത്തെ തള്ളി മന്ത്രി പി പ്രസാദും രംഗത്തെത്തിയിരുന്നു. കുട്ടനാടിനെ രക്ഷിച്ച് സ്വര്‍ഗത്തില് കൊണ്ടുപോകും എന്ന് പറയുന്നവര്‍ക്ക് രാഷ്ട്രീയ ലക്ഷ്യങ്ങളുണ്ടെന്നായിരുന്നു അദ്ദേഹം അഭിപ്രായപ്പെച്ചത്.\nAlso Read: ഇടഞ്ഞ ഗ്രൂപ്പുകളെ ആശ്വസിപ്പിക്കാന് ഹൈക്കമാന്‍ഡ് ഇടപെടല്; ഒത്തുപോകണമെന്ന് ഉമ്മന് ചാണ്ടിയോടും ചെന്നിത്തലയോടും താരിഖ് അന്‍വര്\nഎന്നാല്, മന്ത്രി സജി ചെറിയാനെ ആരോ തെറ്റിദ്ധരിപ്പിച്ചതായിരിക്കണമെന്നാണ് സേവ് കുട്ടനാട് ഫോറത്തിന്റെ അഭിപ്രായം. തങ്ങള്‍ക്ക്‌രാഷ്ട്രീയ പാര്‍ട്ടികളുടെ പിന്തുണ വേണ്ടെന്നും തങ്ങള് കുട്ടനാടിനെ പ്രതിനിധീകരിക്കുകയാണെന്നും ഇവര് പറയുന്നു. കുട്ടനാടിന്റെ പ്രശ്‌നങ്ങള് സര്‍ക്കാരിന്റെ മുന്നില് കൊണ്ടുവരുകയെന്നതാണ് ഞങ്ങളുടെ ലക്ഷ്യമെന്നും സേവ് കുട്ടനാട് ഫോറത്തിലെ അംഗം ബെന്നറ്റ് പറയുന്നു.\nKuttanaduP PrasadSaji Cheriyan


ചിപ്പ് ഉപയോഗിച്ച് പെട്രോൾ പമ്പുകളിൽ ഇന്ധനമോഷണം - Malayalam DriveSpark\nപെട്രോള് പമ്പുകളില് അരങ്ങേറുന്ന വമ്പന് തട്ടിപ്പ് പുറത്ത്!; പമ്പ് ഉടമകളുടെ ഇന്ധനമോഷണം ഇങ്ങനെ\nUpdated: Saturday, April 29, 2017, 13:17 [IST]\nതട്ടിപ്പുകള് പലതരത്തിലാണ് ഇന്ത്യയില് അരങ്ങ് വാഴുന്നത്. ചില തട്ടിപ്പുകള് കാലങ്ങളോളം കാണാമറയത്ത് തുടരുമ്പോള് ചില തട്ടിപ്പുകള് ദിവസങ്ങളോ, മണിക്കൂറുകളോ മാത്രമായി ഒതുങ്ങുന്നു.\nഇത്തരത്തില് നീണ്ടകാലമായി കാണാമറയത്ത് തുടരുന്ന അമ്പരിപ്പിക്കുന്ന ഇന്ധന തട്ടിപ്പിന്റെ കഥയാണ് ഉത്തര്‍പ്രദേശില് നിന്നും ഇപ്പോള് ഉയരുന്നത്. വാഹന ഉപഭോക്താക്കള്‍ക്ക് ഒഴിച്ച് കൂടാന് സാധിക്കാത്ത ഘടകമാണ് പെട്രോള് പമ്പുകള്.\nഅതിനാല് പെട്രോള് പമ്പുകളിലെ തട്ടിപ്പ് സാധ്യതകളെ പറ്റി നാം എന്നും ജാഗ്രത പുലര്‍ത്താറുണ്ട്.\nസിനിമകളിലൂടെയും മറ്റും കണ്ട് പരിചയിച്ച പെട്രോള് പമ്പ് തട്ടിപ്പുകളെ ബഹുദൂരം പിന്നിലാക്കുകയാണ് സാങ്കേതികതയുടെ പിന്‍ബലത്തില് ഉത്തര്‍പ്രദേശിലെ പമ്പുടമകള്.\nതലസ്ഥാനമായ ലഖ്‌നൗവിലെ പെട്രോള് പമ്പുകളില് ഉത്തര്‍പ്രദേശ് പൊലീസിന്റെ പ്രത്യേക ദൗത്യ സേന നടത്തിയ മിന്നല് പരിശോധനയില് പുറത്ത് വന്നത് ഞെട്ടിക്കുന്ന പുത്തന് ഇന്ധനതട്ടിപ്പ് രീതിയാണ്.\nഫ്യൂവല് ഡിസ്‌പെന്‍സിംഗ് മെഷീനുകളില് റിമോട്ട് കണ്‍ട്രോള് ഇലക്ട്രോണിക് ചിപ്പുകള് ഉപയോഗിച്ച്, ഉപഭോക്താക്കള്‍ക്ക് നല്‍കുന്ന ഇന്ധന അളവില് ക്രമക്കേട് കാണിച്ചാണ് പമ്പുടമകള് തട്ടിപ്പ് നടത്തുന്നത്.\nവെള്ളിയാഴ്ച നടന്ന മിന്നല് പരിശോധനയില് ഇന്ധനതട്ടിപ്പുമായി ബന്ധപ്പെട്ട് 23 പേരെ പൊലീസ് അറസ്റ്റ് ചെയ്തു.\nതുടര്‍ന്ന് നടത്തിയ അന്വേഷണത്തിലാണ് രാജ്യത്തെ ഞെട്ടിക്കുന്ന തട്ടിപ്പ് രീതിയെ കുറിച്ചുള്ള വിവരങ്ങള് പുറത്ത് വരുന്നത്.\nഇലക്ട്രോണിക് ചിപ്പിന്റെ സഹായത്താല് മീറ്റര് റീഡിംഗില് വ്യത്യാസം വരുത്താതെ തന്നെ പത്ത് ശതമാനത്തോളം ഇന്ധനം മോഷ്ടിക്കാന് പമ്പുടമകള്‍ക്ക് സാധിക്കുന്നു.\nഉദ്ദാഹരണത്തിന് ഒരു ലിറ്റര് ഇന്ധനം അടിക്കാന് വരുന്ന ഉപഭോക്താവിന് പമ്പുടമകള് നല്‍കുക 900 മിലി ലിറ്റര് ഇന്ധനം മാത്രമാണ്.\n2016 ലാണ് ഇന്ധന മോഷണവുമായി ബന്ധപ്പെട്ട് പ്രത്യേക ദൗത്യ സേനയ്ക്ക് ആദ്യമായി രഹസ്യവിവരം ലഭിക്കുന്നത്.\nതുടര്‍ന്ന് നടത്തിയ അന്വേഷണത്തിന് ഒടുവിലാണ് തട്ടിപ്പ് സംഘവുമായി ബന്ധമുള്ള രവീന്ദര് എന്ന ഇലക്ട്രീഷ്യനെ സേന തിരിച്ചറിയുന്നത്.\nഫ്യൂവല് ഡിസ്‌പെന്‍സിംഗ് മെഷീനുകളില് റിമോട്ട് കണ്‍ട്രോള് ചിപ്പുകള് ഘടിപ്പിക്കുന്നത് രവീന്ദറാണെന്ന് ദൗത്യ സംഘം കണ്ടെത്തുകയായിരുന്നു.\nനീണ്ട കാലയളവിലെ നിരീക്ഷണത്തിന് ശേഷമാണ് രവീന്ദറിനെയും സംഘത്തെയും മിന്നല് പരിശോധനയിലൂടെ പൊലീസ് ദൗത്യ സേന പിടികൂടിയത്. കഴിഞ്ഞ ആറ് വര്‍ഷമായി തട്ടിപ്പ് തുടരുകയായിരുന്നൂവെന്ന് രവീന്ദര് പൊലീസിനോട് കുറ്റസമ്മതം നടത്തി.\n3000 മുതല് 40000 രൂപ നിരക്കില് ഉത്തര്‍പ്രദേശിലെ വിവിധ പമ്പുടമകള്‍ക്ക് താന് ഇലക്ട്രോണിക് ചിപ്പ് വില്‍പന നല്‍കിയതായി രവീന്ദര് വെളിപ്പെടുത്തി.\nകാന്‍പൂരില് നിന്നുമുള്ള കമ്പനിയില് നിന്നുമാണ് രവീന്ദറിന് ചിപ്പ് ലഭിച്ചിരുന്നത്.\nതുടര്‍ന്ന് ഇയാള് ആവശ്യക്കാരായ പമ്പുടമകള്‍ക്ക് ചിപ്പ് സ്ഥാപിച്ച് നല്‍കും. ചിപ്പിന്റെ അറ്റകുറ്റപ്പണിയും രവീന്ദര് തന്നെയാണ് ഇക്കാലയളവില് നടത്തിയിരുന്നത്.\nതട്ടിപ്പ് രീതി ഇങ്ങനെ-\nആദ്യം പമ്പിലെ ഫ്യൂവല് ഡിസ്‌പെന്‍സിംഗ് മെഷീനിലെ അളവില് ക്രമക്കേടുണ്ടെന്ന് ചൂണ്ടിക്കാട്ടി ബന്ധപ്പെട്ട സര്‍ക്കാര് വിഭാഗത്തില് പമ്പുടമകള് പരാതി സമര്‍പ്പിക്കും.\nതുടര്‍ന്ന് ഉദ്യോഗസ്ഥര് ഇന്ധന മെഷീനിലെ പ്ലാസ്റ്റിക് ബോക്‌സ് തുറക്കുന്ന അവസരത്തില്, ഉടമകള് റിമോട്ട് കണ്‍ട്രോള് ഇലക്ട്രോണിക് ചിപ്പ് സംവിധാനത്തിനുള്ളില് സ്ഥാപിക്കും.\nപമ്പുകളില് സ്ഥാപിച്ചിട്ടുള്ള വിവിധ ബോക്‌സുകള്‍ക്കായി വിവിധ തരത്തിലുള്ള ചിപ്പുകളാണ് നിര്‍മ്മിക്കപ്പെടുന്നത്.\nബന്ധപ്പെട്ട സര്‍ക്കാര് ഉദ്യോഗസ്ഥര്‍ക്ക് മാത്രമാണ് ഫ്യൂവല് ഡിസ്‌പെന്‍സിംഗ് മെഷീനുകള് തുറക്കാന് അധികാരമുള്ളത്.\nഓരോ ചിപ്പിനും അതത് കോഡില് ഒരുക്കിയ റിമോട്ട് കണ്‍ട്രോളുകളുമുണ്ട്. ചിപ്പ് സ്ഥാപിച്ച ശേഷം പമ്പിലെ മാനേജര്‍മാര് റിമോട്ട് കണ്‍ട്രോള് മുഖേന ഇന്ധനമോഷണത്തിന് നേതൃത്വം നല്‍കും.\nഉത്തര്‍പ്രദേശിന്റെ വിവിധ ഭാഗങ്ങളില് ചിപ്പ് മുഖേനയുള്ള ഇന്ധനമോഷണ തട്ടിപ്പ് തുടരുന്നതായി പൊലീസ് ദൗത്യ സേന സംശയിക്കുന്നുണ്ട്.\nഇത്തരത്തിലുള്ള തട്ടിപ്പ് രീതി രാജ്യവ്യാപകമാകാനുള്ള സാധ്യതയും നിലനില്‍ക്കുന്നു.\nനിലവില് നാല് പെട്രോള് പമ്പുടകള് ഉള്‍പ്പെടെ 23 പേരെ പൊലീസ് ഇന്ധനതട്ടിപ്പുമായി ബന്ധപ്പെട്ട് അറസ്റ്റ് ചെയ്തിട്ടുണ്ട്. ഇവര്‍ക്ക് എതിരെ ഏഴ് എഫ്‌ഐആറുകളാണ് പൊലീസ് രജിസ്റ്റര് ചെയ്തിരിക്കുന്നത്.\nPetrol Pump owners caught using cheating chips to steal fuel. Read in Malayalam.


26 covid cases kannur കണ്ണൂരിൽ ഇന്ന് കൊവിഡ് സ്ഥിരീകരിച്ചത് 26 പേർക്ക്\nകണ്ണൂരിൽ ഇന്ന് കൊവിഡ് സ്ഥിരീകരിച്ചത് 26 പേർക്ക്\nകണ്ണൂരില് 26 പേര്‍ക്ക് ഇന്ന് കൊവിഡ് സ്ഥിരീകരിച്ചു. ഇരുപത്തി മൂന്ന് പേർ സി.ഐ.എസ്.എഫ് ജവാന്മാരാണ്. ഇതോടെ കണ്ണൂരില് ഇതുവരെ രോഗം ബാധിച്ച സി.ഐ.എസ്.എഫുകാരുടെ എണ്ണം അന്‍പതായി. ഇതോടെ കൂത്തുപറമ്പ് വലിയവെളിച്ചത്തെ സി.ഐ.എസ്.എഫ് ബാരക് അടച്ചു.\nStory Highlights: തൂങ്ങി മരിച്ച ആൾക്ക് കൊവിഡ്; കോഴിക്കോട് വെള്ളയിൽ അതീവ ജാഗ്രത\nകണ്ണൂര് വിമാനത്താവളത്തിലെ 23 സി.ഐ.എസ്.എഫ് ജവാന്മാര്‍ക്കാണ് ഇന്ന് കൊവിഡ് സ്ഥിരീകരിച്ചത്. ഇവരിൽ ഏഴ് പേർ മലയാളികളും 16 പേർ ഇതര സംസ്ഥാനങ്ങളിൽ നിന്നുള്ള വരുമാണ്. 50 സി.ഐ.എസ്.എഫ് ജവാന്മാർക്കാണ് ഇതുവരെ രോഗ ബാധ കണ്ടെത്തിയത്. ഇതിന് പിന്നാലെ വലിയ വെളിച്ചത്തെ സി.ഐ.എസ്.എഫ് ബാരക്ക് താത്ക്കാലികമായി അടച്ചു. ഇവിടെ നിരീക്ഷണത്തില് കഴിയുന്നവരെ മറ്റൊരു കേന്ദ്രത്തിലേക്ക് മാറ്റിയിട്ടുണ്ട്. എന്നാല് വിമാനത്താവളത്തിന്‍റെ പ്രവര്‍ത്തനത്തെ ഇത് ബാധിക്കില്ലന്നാണ് കിയാലിൻ്റെ വിശദീകരണം. രോഗം വ്യാപിക്കുന്ന പശ്ചാത്തലത്തില് ഒരു മുതിര്‍ന്ന ഓഫീസറെ കണ്ണൂരിലേക്ക് അയക്കുമെന്ന് സി.ഐ.എസ്.എഫ് ഡയറക്ടര് ജനറല് അറിയിച്ചു.\nRead Also: ഇന്ന് കാസർഗോഡ് ജില്ലയിൽ കൊവിഡ് സ്ഥിരീകരിച്ചത് എട്ട് പേര്‍ക്ക്\nവിദേശത്ത് നിന്നെത്തിയ മൂന്ന് പേര്‍ക്കും ജില്ലയില് പുതിയതായി രോഗം സ്ഥിരീകരിച്ചിട്ടുണ്ട്. ചിറക്കൽ, എരമം കുറ്റൂർ, ഏഴോം സ്വദേശികളാണിവർ. 187 പേരാണ് ജില്ലയില് ചികിത്സയിലുളളത്. ജില്ലയിലെ 12 തദ്ദേശ സ്വയംഭരണ സ്ഥാപനങ്ങളെക്കൂടി ഹോട്ട് സ്പോട്ട് പട്ടികയിൽ ഉള്‍പ്പെടുത്തിയിട്ടുണ്ട്.\nകേരളത്തിൽ ഇന്ന് 131 പേർക്കാണ് കൊവിഡ് സ്ഥിരീകരിച്ചത്. രോഗം സ്ഥിരീകരിച്ചവരിൽ 65 പേർ വിദേശ രാജ്യങ്ങളിൽ നിന്നും 46 പേർ മറ്റ് സംസ്ഥാനങ്ങളിൽ നിന്നും വന്നതാണ്.\nStory Highlights: 26 covid positive cases in kannur today


ദുബായ് ആതിഥ്യമരുളുന്ന എക്സ്പോ രണ്ടായിരത്തി ഇരുപതിന് 192 രാജ്യങ്ങൾ തങ്ങളുടെ പ്രാതിനിധ്യം ഉറപ്പാക്കി.. - The Kerala Online\nPosted on May 1, 2019 May 1, 2019 Author Chief Editor\tComments Off on ദുബായ് ആതിഥ്യമരുളുന്ന എക്സ്പോ രണ്ടായിരത്തി ഇരുപതിന് 192 രാജ്യങ്ങൾ തങ്ങളുടെ പ്രാതിനിധ്യം ഉറപ്പാക്കി..\n170 വർഷങ്ങൾ പിന്നിടുന്ന , വിവിധ രാജ്യങ്ങൾ ആതിഥ്യമരുളിയ വേൾഡ് എക്സ്പോ മുന്നോട്ട് വെക്കുന്ന മാനുഷിക മൂല്യങ്ങളിൽ ഊന്നിയ സാംസ്‌കാരിക കൊടുക്കൽ വാങ്ങലുകൾ , പുതിയ വികസന മുന്നേറ്റങ്ങൾ , സഹകരണം എന്നിവ ഉയർത്തി പിടിക്കുന്നതാവും എന്നും കൂടുതൽ രാജ്യങ്ങളുടെ പങ്കാളിത്തം പ്രതീക്ഷിക്കുന്നതായും ദുബായിൽ അടുത്ത വർഷം നടക്കുന്ന എക്സ്പോ എന്നും ഔദ്യോഗിക ട്വിറ്റർ സന്ദേശത്തിൽ പറയുന്നു .\nഇതാദ്യമായി , പങ്കെടുക്കുന്ന എല്ലാ രാജ്യങ്ങൾക്കും പ്രത്യേക പവലിയനുകൾ എക്സ്പോ രണ്ടായിരത്തി ഇരുപതിൽ ഉണ്ടാകും .\nഅടുത്ത വർഷം ഒക്ടോബർ 20 മുതൽ 2021 ഏപ്രിൽ 10 വരെയാണ് എക്സ്പോ രണ്ടായിരത്തി ഇരുപത് ദുബായിൽ നടക്കുന്നത് .\nകുവൈത്ത് സിറ്റി :സിവിൽ ഐ.ഡി കാർഡിൽ ഇംഗ്ലിഷിലുള്ള പേരിലെ തെറ്റ് തിരുത്തുന്നതിന് പബ്ലിക് ഇൻഫർമേഷൻ അതോറിറ്റി (പാസി) ഓൺ‌ലൈൻ സംവിധാനം ഏർപ്പെടുത്തി . പുതിയ സംവിധാനം ഇന്ന് നിലവിൽ വരുമെന്ന് `പാസി` ഡയറക്ടർ ജനറൽ മുസാദ് അൽ അസൂസി അറിയിച്ചുപാസ്പോർട്ടിൽ ഇഖാമ സ്റ്റിക്കർ പതിക്കുന്നത് നിർത്തലാക്കിയതോടെ വിമാനത്താവളങ്ങളിൽ യാത്രാരേഖയായി സിവിൽ ഐ ഡിയാണ് പരിഗണിക്കുന്നത് . പാസ്പോർട്ടിലെയും സിവിൽ ഐ.ഡിയിലെയും പേരുകൾ ഒരു പോലെയായിരിക്കണം .നിലവിൽ ഒട്ടേറെ ആളുകളുടെ പാസ്പോർട്ടിലെ പേരും സിവിൽ ഐ.ഡി കാർഡിലെ പേരും […]\nയു.കെയിൽ ഇനി സിഖുകാർക്ക് ‘കൃപാൺ’ ധരിക്കാം ; ഭേദഗതികളോടെ പുതിയ ആയുധനിയമം പാസ്സായി..\nലണ്ടൻ : യു.കെയിൽ കൃപാൺ ധരിക്കുന്നതുമായി ബന്ധപ്പെട്ട് സിഖുകാർക്കുണ്ടായിരുന്ന ആശങ്ക നീങ്ങി . മതാചാരത്തിന്റെ ഭാഗമായി സിക്കുകാർക്ക് കൃപാൺ ധരിക്കാമെന്ന ഭേദഗതിയോടെ യു.കെയിൽ പുതിയ ആയുധ വിനിയോഗ നിയമത്തിന് അംഗീകാരം . യു.കെയിൽ അടുത്തിടെയായി കത്തി ഉപയോഗിച്ചുള്ള കൊലപാതകങ്ങൾ വർദ്ധിച്ചിരുന്നു . ഇതിനെത്തുടർന്ന് ആയുധങ്ങൾ കൈകാര്യം ചെയ്യുന്നതിൽ കടുത്ത നിയന്ത്രണങ്ങൾ ഏർപ്പെടുത്തി ലണ്ടനിൽ പുതിയ ആയുധ നിയമം നിലവിൽ വന്നിരുന്നു . ഈ നിയമ പ്രകാരം പൊതു സ്ഥലങ്ങളിൽ ആയുധങ്ങൾ കൊണ്ടു പോകുന്നതിന് വിലക്കുണ്ടായിരുന്നു . പുതിയ […]


July 2020 - 6:46 pm IST\nനിക്കിനും അമ്മയ്ക്കും ഒപ്പം സിഗരറ്റ് വലിച്ച് പ്രിയങ്ക; ഇപ്പോൾ ആസ്മയില്ലേയെന്ന് വിമർശകർ\nമിയാമി ബീച്ചിൽ ഭർത്താവിനും അമ്മ മധു ചോപ്രയ്ക്കുമൊപ്പം സിഗരറ്റു വലിക്കുന്ന പ്രിയങ്കയുടെ ചിത്രമാണ് ഇപ്പോൾ വിമർശനത്തിന് കാരണമായിരിക്കുന്നത്.\nകുടുംബത്തോടൊപ്പം അമെരിക്കയിൽ ജന്മദിനമാഘോഷങ്ങളിലാണ് പ്രിയങ്ക ചോപ്ര. എന്നാൽ ആഘോഷങ്ങൾക്ക് പിന്നാലെ വിമർശകർ പ്രിയങ്കയെ വിടാതെ പിടിച്ചിരിക്കുകയാണ്. മിയാമി ബീച്ചിൽ ഭർത്താവിനും അമ്മ മധു ചോപ്രയ്ക്കുമൊപ്പം സിഗരറ്റു വലിക്കുന്ന പ്രിയങ്കയുടെ ചിത്രമാണ് ഇപ്പോൾ വിമർശനത്തിന് കാരണമായിരിക്കുന്നത്.\nപടക്കങ്ങൾ പൊട്ടിക്കാതെ എല്ലാവർക്കും സന്തോഷത്തോടെ ദീപാവലി ആഘോഷിക്കാൻ അവസരമൊരുക്കണമെന്ന താരത്തിന്‍റെ പഴയ വിഡിയോയുമാണ് വിമർശകരെത്തിയിരിക്കുന്നത്. മലിനീകരണം ഒഴിവാക്കി വെളിച്ചവും സ്നേഹവും കൊണ്ട് ദീപാവലി ആഘോഷിക്കാനായിരുന്നു ആഹ്വാനം. തനിക്ക് ആസ്മയുള്ള കാര്യം ആ വിഡിയോയിൽ താരം പങ്കുവച്ചിരുന്നു.\nഎന്നാൽ ഇപ്പോൾ ഭർത്താവിനും അമ്മയ്ക്കുമൊപ്പമിരുന്ന് സിഗരറ്റ് വലിക്കുമ്പോൾ ആസ്മയുടെ പ്രശ്നമില്ലെയെന്നാണ് എല്ലാവരുടേയും ചോദ്യം. താരം അവസരവാദിയാണെന്നും മറ്റുള്ളവരെ നന്നാക്കുന്നതിന് മുൻപ് സ്വയം നന്നാകാനും ഇക്കൂട്ടർ പറയുന്നു.\nകഴിഞ്ഞ ദിവസമായിരുന്നു പ്രിയങ്ക 37 ാം പിറന്നാൾ ആഘോഷിച്ചത്. പിറന്നാളിന് മുറിച്ച അഞ്ച് നിലകളുള്ള കേക്കും ഏറെ ശ്രദ്ധിക്കപ്പെട്ടിരുന്നു. അഞ്ച് തട്ടുകളുള്ള തിളങ്ങുന്ന ചുവന്ന കേക്കാണ് നിക്ക് പ്രിയങ്കയ്ക്കായി ഒരുക്കിയ സർപ്രൈസ്.


സംസ്ഥാനത്തെ9പ്രദേശങ്ങളെ കൂടി ഇന്ന് ഹോട്ട്‌സ്‌പോട്ടായി പ്രഖ്യാപിച്ചു - BIGNEWSLIVE | Latest Malayalam News\nതിരുവനന്തപുരം: സംസ്ഥാനത്തെ9പ്രദേശങ്ങളെ കൂടി ഇന്ന് ഹോട്ട്‌സ്‌പോട്ടായി പ്രഖ്യാപിച്ചു. പത്തനംതിട്ട ജില്ലയിലെ കുളനട (കണ്ടെന്‍മെന്റ് സോണ് സബ് വാര്‍ഡ് 5), തിരുവനന്തപുരം ജില്ലയിലെ കരവാരം (സബ് വാര്‍ഡ് 10), മുദാക്കല് (7), പാങ്ങോട് (3), കരകുളം (സബ് വാര്‍ഡ് 18), അഞ്ചുതെങ്ങ് (5), കാഞ്ഞിരംകുളം (14), ഇടുക്കി ജില്ലയിലെ ഏലപ്പാറ (സബ് വാര്‍ഡ് 13), പെരുവന്താനം (13) എന്നിവയാണ് പുതിയ ഹോട്ട് സ്പോട്ടുകള്.\nഇന്ന്7പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കി. ഇതോടെ ആകെ 460 ഹോട്ട് സ്പോട്ടുകളാണുള്ളത്. അതേസമയം സംസ്ഥാനത്ത് ഇന്ന് 6169 പേര്‍ക്ക് കൊവിഡ്-19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 61,437 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.04 ആണ്.\nകഴിഞ്ഞ ദിവസങ്ങളിലുണ്ടായ 22 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 2892 ആയി. രോഗം സ്ഥിരീകരിച്ച് ചികിത്സയിലായിരുന്ന 4808 പേരുടെ പരിശോധനാഫലം നെഗറ്റീവ് ആയി. ഇതോടെ 62,802 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 6,55,644 പേര് ഇതുവരെ കൊവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 2,74,206 പേരാണ് ഇപ്പോള് നിരീക്ഷണത്തിലുള്ളത്.


കെടുതിയൊഴിയാതെ പരിപ്പ് തൊള്ളായിരം നിവാസികൾ | Kottayam | Kerala | Deshabhimani | Sunday Sep 9, 2018\nകെടുതിയൊഴിയാതെ പരിപ്പ് തൊള്ളായിരം നിവാസികൾ\nആ ദിനങ്ങൾ ഞങ്ങൾക്ക് മറക്കാനാകുന്നില്ല.... കുത്തൊഴുക്ക് വീടിനെ വളഞ്ഞ് സർവതും വെള്ളം വിഴുങ്ങിയത്....പരിപ്പ് തൊള്ളായിരം പാടശേഖരത്തിന്(വരമ്പിനകം) സമീപം താമസിക്കുന്ന ചേന്നംചിറ മോനി എന്ന കർഷകന്റെ മുഖത്ത‌് ഇന്നും മാറാത്ത ഭീതിയുടെ തിരയിളക്കം.\nരാത്രി പത്തുവരെ മോനിയും ഭാര്യ സുനിലയും മക്കളുമൊത്ത് വീട്ടിൽത്തന്നെ കഴിഞ്ഞു. വെള്ളം കുതിച്ചുയരുന്നതറിഞ്ഞ‌് ബന്ധുക്കൾ ഫോണിൽ വിളിച്ചു. തുടർന്ന് ഇവർ വള്ളത്തിൽ കുടുംബസമേതം അവിടേക്ക് പോയി. കിടന്നിട്ട് ഉറക്കം വരാതിരുന്ന മോനി പതിനൊന്നോടെ തിരികെ വള്ളത്തിൽ വീട്ടിലെത്തി പശുക്കിടാവ‌് അടക്കമുള്ള മിണ്ടാപ്രാണികളെ വള്ളത്തിൽ ഇക്കരെയെത്തിച്ചു. പിറ്റേന്ന‌് എത്തിയപ്പോൾ മനസ്സുമരവിപ്പിക്കുന്ന കാഴ‌്ചയാണ‌് കണ്ടത‌്. വീട‌് പൂർണമായും മുങ്ങിയിരിക്കുന്നു. ഇഷ്ടികയിൽ ഉയർത്തിവച്ച അലമാരയക്ക് മുകളിൽവരെ വെള്ളം കയറി. വീടിന്റെ മുൻവശം പൂർണമായും ഇടിഞ്ഞു വീണു. വീട്ടുപകരണങ്ങൾ വസ്ത്രങ്ങൾ, പാത്രങ്ങൾ, കട്ടിൽ, കസേര അടക്കം എല്ലാം നശിച്ചു. പലതും വെള്ളത്തിന്റെ കുത്തൊഴുക്കിൽ ഒലിച്ചുപോയി. എന്തുചെയ്യണമെന്നറിയാതെ ഏറെനേരം അവിടെനിന്നു. പിന്നീട് ഒളശ്ശയിൽ ആരംഭിച്ച ക്യാമ്പിലേക്ക് മാറി. ഈ കുടുംബം ബന്ധുവീട്ടിൽ അഭയംതേടി. ഒരു മാസമായി ഇവർ വീടുവിട്ടിറങ്ങിയിട്ട്.\nകൃഷിക്കാരനായ മോനി പാട്ടത്തിനെടുത്ത ഒരേക്കറിൽ വിത്തു വിതച്ചതിന്റെ പിറ്റേന്നാണ് ആദ്യവെള്ളപ്പൊക്കമുണ്ടായത്. അതിൽ വിതപൂർണമായും നശിച്ചു. പാടത്ത് കയറിയ വെള്ളം വറ്റിക്കാനുള്ള ശ്രമം നടക്കുന്നതിനിടെയാണ് രണ്ടാമത്തെ മഹാപ്രളയം. ഇതോടെ കൃഷിയെന്ന സ്വപ്നം അവസാനിച്ചു.\nപരിപ്പ് തൊള്ളായിരം ഭാഗത്തു താമസിക്കുന്നവരുടെ എല്ലാവരും ഇതേ ദുരവസ്ഥയാണ് അനുഭവിക്കുന്നത‌്. പ്രളയത്തിൽ പാടവും സമീപത്തുള്ള മീനച്ചിലാറും തിരിച്ചറിയാൻ പറ്റാത്തവിധം നിരന്നൊഴുകി. എല്ലായിടത്തും വെള്ളം ഇറങ്ങിയിട്ടും ഇവിടെ ഇപ്പോഴും വെള്ളക്കെട്ട‌് തുടരുകയാണ‌്.\nആദ്യ വെള്ളപ്പൊക്കത്തിൽ വെള്ളം കയറിയെങ്കിലും ഇത്രയും വെള്ളം എത്തുന്നത് ഇതാദ്യം. വീടിന്റെ പരിസരത്ത‌് ഇപ്പോഴും വെള്ളം കെട്ടിനിൽക്കുന്നു. 250 ഓളം കുടുംബങ്ങളാണ് തൊള്ളായിരം പാടത്തിന് ചുറ്റുമായി താമസിക്കുന്നത്. വെള്ളം കയറിയതോടെ പലരും വീടുവിട്ടു. ഇവരുടെ വീടുകളിലേക്കുള്ള വഴിയിൽ ഒരാൾപൊക്കത്തിൽ ഇപ്പോഴും വെള്ളമുണ്ട്. പാടവും ആറും ഇപ്പോഴും വേർതിരച്ചറിയാൻ കഴിയാത്തവിധം നിറഞ്ഞ‌ുകിടക്കുന്നു.


ലോക കേരള സഭയുടെ പേരിൽ ധൂർത്ത്, ഭക്ഷണത്തിന് മാത്രം ചെലവായത് 60 ലക്ഷത്തോളം രൂപ: Loka kerala sabha cost deatils are out\nഹലോ… സുഖമല്ലേ? പ്രായമായവരെ തേടി കുടുംബശ്രീ പ്രവര്‍ത്തകരുടെ വിളിയെത്തും\nകോവിഡ് രോഗ നിര്‍ണയത്തിന് എറണാകുളം ജില്ലയ്ക്ക് കൂട്ടായി വിസ്‌കും\nLoka Kerala Sabha Food Cost 60 Lakhs\nതാമസത്തിന് മാത്രം ചെലവായത് 23,42,725 രൂപ. ഒരാൾക്ക് ഒരു നേരത്തെ ഉച്ചഭക്ഷണത്തിന് 2000 രൂപ ചെലവ്\nFebruary 17, 2020 02:36:27 pm\nതിരുവനന്തപുരം: രണ്ടാം ലോക കേരളസഭയിലെ പ്രതിനിധികളുടെ ഭക്ഷണ-താമസ ചെലവുകളുടെ കണക്കുകൾ പുറത്തുവന്നു. താമസത്തിനും ഭക്ഷണത്തിനും മാത്രം ചെലവാക്കിയത് ഒരു കോടിയോളം രൂപയാണ്. ഭക്ഷണത്തിനു ചെലവായത് 60 ലക്ഷത്തോളം ( 59,82,600) രൂപ. താമസത്തിന് ചെലവായത് 23,42,725 രൂപ.\nഒരാൾക്ക് ഒരു നേരത്തെ ഉച്ചഭക്ഷണത്തിന് 2000 രൂപയാണു ചെലവ്. രാത്രി ഭക്ഷണത്തിന് 1700 രൂപയും നികുതിയും പ്രഭാത ഭക്ഷണത്തിന് 550 രൂപയും നികുതിയും ചെലവായി. ഡ്രൈവർമാർ, സെക്യൂരിറ്റി ജീവനക്കാർ എന്നിവരുടെ ഭക്ഷണത്തിനായി മൊത്തം 4,56,324 രൂപ ചെലവായി.\nജനുവരി ഒന്ന്, രണ്ട്, മൂന്ന് തീയതികളിലാണ് രണ്ടാം ലോക കേരളസഭാ നടന്നത്. ഭരണപക്ഷത്തുനിന്നുളള നിയമസഭാ, ലോക്‌സഭാ അംഗങ്ങൾക്കുപുറമേ 178 പ്രവാസി പ്രതിനിധികളാണ് സമ്മേളത്തിൽ പങ്കെടുത്തത്. ഗസ്റ്റ് ഹൗസിനും റസ്റ്റ് ഹൗസിനും പുറമേ നഗരത്തിലെ ഏഴു ഹോട്ടലുകളിലാണ് പ്രതിനിധികൾക്കായി മുറിയെടുത്തത്. ചില പ്രതിനിധികൾ നേരത്തെവന്നതും ചിലർ വൈകി പോയതും ഹോട്ടൽ ബിൽ ഉയരാൻ കാരണമായി.\nRead Also: ലോക കേരള സഭ രണ്ടാം സമ്മേളന ചിത്രങ്ങൾ\nസമ്മേളത്തിൽ പങ്കെടുക്കുന്നവർക്ക് ഭക്ഷണം ഒരുക്കാൻ ഇവന്റ് മാനേജ്മെന്റിനെയാണ് ആദ്യം തീരുമാനിച്ചത്. എന്നാൽ അവസാന നിമിഷം അവർ പിന്മാറിയതോടെ കോവളം റാവിസ് ഹോട്ടലിനെ ഭക്ഷണവിതരണച്ചുമതല ഏൽപ്പിക്കുകയായിരുന്നു. ലോക കേരളസഭ ധൂർത്താണെന്നാരോപിച്ച് പ്രതിപക്ഷം വിട്ടുനിന്നിരുന്നു.\nവിജ്ഞാനത്തിന്റെയും പ്രതിരോധത്തിന്റെയും ഇടമായി കൃതി; നാലാം പതിപ്പ് അടുത്ത വര്‍ഷം ജനുവരിയില്\nഭക്ഷ്യക്കിറ്റ് വിതരണം ഏപ്രില്6മുതല്; ആദ്യം അന്ത്യോദയ കാര്‍ഡുകാര്‍ക്ക്


Murali Gopy’s next script too will have Prithviraj in the lead - Malayalam Filmibeat\n| Published: Sunday, March 26, 2017, 15:37 [IST]\nഎണ്ണം പറഞ്ഞ തന്റെ തിരക്കഥകള്‍കൊണ്ട് മലയാളത്തിലെ ശ്രദ്ധേയനായ തിരക്കഥാകൃത്താണ് മുരളി ഗോപി. ജിഎന് കൃഷ്ണകുമാര് സംവിധാനം ചെയ്യുന്ന ടിയാനാണ് മുരളീ ഗോപിയുടെ തിരക്കഥയില് ഒരുങ്ങുന്ന പുതിയ ചിത്രം.\nമോഹന്‍ലാലിനെ നായകനാക്കി പൃഥിരാജ് സംവിധാനം ചെയ്യുന്ന ലൂസിഫര് എന്ന ചിത്രത്തിന് തിരക്കഥ എഴുതുന്നതും മുരളി ഗോപിയാണ്. അതിന് മുമ്പ് മുരളി ഗോപിയുടെ തിരക്കഥയില് പൃഥ്വിരാജ് നായകനാകുയാണ്. ടിയാനില് ഇന്ദ്രജിത്തും പൃഥ്വിരാജും മുരളി ഗോപിയുമാണ് പ്രധാന വേഷം കൈകാര്യം ചെയ്തത്.\nമുരളി ഗോപി പൃഥ്വിരാജിനെ നായകനാക്കി ഒരുക്കുന്ന ചിത്രം സംവിധാനം ചെയ്യുന്നത് അരുണ്‍കുമാര് അരവിന്ദാണ്. മുരളി ഗോപിയുടെ തിരക്കഥയില് രണ്ട് ചിത്രങ്ങള് അരുണ്‍കുമാര് സംവിധാനം ചെയ്തിരുന്നു. ഈ അടുത്തകാലത്ത്, ലെഫ്റ്റ് റൈറ്റ് ലെഫ്റ്റ് എന്നീ രണ്ട് ചിത്രങ്ങളും നിരൂപ പ്രശംസയും പ്രേക്ഷക പ്രീതയും നേടി.\nപൃഥ്വിരാജ് മുരളി ഗോപി ചിത്രം അടുത്ത വര്‍ഷം ആരംഭിക്കുമെന്നാണ് ലഭിക്കുന്ന വിവരം. ഇപ്പോള് ആസിഫ് അലിയെ നായകനാക്കി പത്മരാജന്റെ മകന് അനന്തപത്മനാഭന്റെ തിരക്കഥയിലൊരുങ്ങുന്ന ചിത്രത്തിന്റെ തിരക്കുകളിലാണ് അരുണ്‍കുമാര് അരവിന്ദ്. ആ ചിത്രം പുര്‍ത്തീകരിച്ച ശേഷമായിരിക്കും പൃഥ്വിരാജ് ചിത്രം ആരംഭിക്കുക.\nആരാധകര് ആകാംഷാ പൂര്‍വം കാത്തിരിക്കുന്ന ചിത്രമാണ് പൃഥ്വിരാജിന്റെ പ്രഥമ സംവിധാന സംരഭമായ ലൂസിഫറിന് ശേഷമായിരുക്കും അരുണ്‍കുമാര് ചിത്രത്തിലേക്ക് പ്രവേശിക്കുക എന്നാണ് ലഭിക്കുന്ന വിവരം. മോഹന്‍ലാലാണ് ചിത്രത്തില് നായകനാകുന്നത്.\nപൃഥ്വിരാജ്, ഇന്ദ്രജിത്ത്, മുരളി ഗോപി എന്നിവരെ പ്രധാന കഥാപാത്രങ്ങളാക്കി ജിഎന് കൃഷ്ണകുമാര് സംവിധാനം ചെയ്യുന്ന ടിയാന് ഉടന് തിയറ്റിലെത്തും. ചിത്രകരണം പൂര്‍ത്തിയാക്കിയ ടിയാന്റെ പോസ്റ്റ് പ്രൊഡക്ഷന് ജോലികള് പുരോഗമിക്കുകയാണ്.\nപോസ്റ്റ് പ്രൊഡക്ഷന് ജോലികള് പുരോഗമിക്കുന്ന ടിയാന് പുറമേ ദിലീപ് നായകനാകുന്ന കുമാരസംഭവത്തിന് തിരക്കഥ ഓരുക്കുന്നതും മുരളി ഗോപിയാണ്. പൃഥ്വിരാജിന് വേണ്ടി മോഹന്‍ലാല് ചിത്രമായ ലൂസിഫറിന്റെ തിരക്കഥയും മുരളി ഗോപിയുടേതാണ്.\nRead more about: malayalam film malayalam cinema malayalam movie malayalam prithviraj murali gopi arun kumar aravind tiyan മലയാളം സിനിമ പൃഥ്വിരാജ് മുരളി ഗോപി അരുണ്‍കുമാര് അരവിന്ദ് ടിയാന്\nEven before the release of the much-anticipated movie Tiyaan, its protagonist Prithviraj and scriptwriter Murali Gopy have decided to team up again forafilm directed by Arun Kumar Aravind.\nStory first published: Sunday, March 26, 2017, 15:37 [IST]


പ്രായപൂര്‍ത്തിയാകാത്ത പെണ്‍കുട്ടിയെ ലൈംഗികമായി ഉപദ്രവിച്ച കേസില് വൈദികന് അറസ്റ്റില് – Mangalam News Online\nകൊച്ചി>>>പ്രായപൂര്‍ത്തിയാകാത്ത പെണ്‍കുട്ടിയെ ലൈംഗികമായി ഉപദ്രവിച്ച കേസില് വൈദികന് അറസ്റ്റില്. വരാപ്പുഴ തുണ്ടത്തുംകടവ് തൈപറമ്പില് സിബി വര്‍ഗിസ് (32) നെയാണ് എറണാകുളം റൂറല് ജില്ലാ ക്രൈംബ്രാഞ്ച് അറസ്റ്റ് ചെയ്തത്.\nമരട് സെന്റ് മേരീസ് മഗ്ദലീന് പള്ളി സഹ വികാരിയായിരുന്നു. സംഭവത്തിന് ശേഷം ഇയാള് വിവിധ സംസ്ഥാനങ്ങളില് ഒളിവിലായിരുന്നു. ജില്ലാ ക്രൈംബ്രാഞ്ച് ഡി.വൈ.എസ്.പി വി.രാജീവിന്റെ നേതൃത്വത്തിലായിരുന്നു അന്വേഷണം.\nPrevious Article ഇടുക്കിയില് ബിരുദ വിദ്യാര്‍ഥിനിയെ ബന്ധുവീട്ടില് തൂങ്ങിമരിച്ച നിലയില് കണ്ടെത്തി\nNext Article സംസ്ഥാനത്ത് പലയിടത്തും ശക്തമായ മഴ, തിരുവനന്തപുരം മുതല് കോഴിക്കാേട് വരെ ജാഗ്രതാ നിര്‍ദ്ദേശം, ശക്തമായ കാറ്റിനും സാദ്ധ്യതയെന്ന് മുന്നറിയിപ്പ്


May 20, 2022, 10:30 pm IST\nഇടുക്കി:മൂന്നാർ പോലീസ് സ്റ്റേഷനിൽ വിവരം ചോർത്തൽ വിവാദത്തിൽ ആരോപണ വിധേയനായ ഒരു പോലീസ് ഉദ്യോഗസ്ഥന് സ്ഥാന ചലനം. അടിമാലി സ്വദേശിയായ ഇദ്ദേഹത്തെ മുല്ലപ്പെരിയാർ പോലീസ് സ്റ്റേഷനിലേക്കാണ് മാറ്റിയിരിക്കുന്നത്.\nസ്റ്റേഷനിലെ കമ്പ്യൂട്ടർ ഉപയോഗിച്ച് പോലീസിന്റെ ഔദ്യോഗിക ഡേറ്റാ ബേസിൽ നിന്ന് വിവരങ്ങൾ ചോർത്തി തീവ്രവാദ സംഘടനകൾക്ക് കൈമാറിയെന്നാണ് ഉയരുന്ന ആരോപണം. അതേ സമയം സ്വഭാവിക സ്ഥലമാറ്റമാണിതെന്നാണ് മുതിർന്ന പോലീസുദ്യോഗസ്ഥർ പറയുന്നത്.\nകഴിഞ്ഞ ദിവസം തീവ്രവാദ സംഘടനകൾക്ക് നിർണായക വിവരങ്ങൾ ചോർത്തി നൽകിയെന്ന ആരോപണം നേരിടുന്ന പോലീസുകാരുടെ ഫോണുകൾ പിടിച്ചെടുത്തിരുന്നു.\nസ്റ്റേഷനിലെ പ്രധാനരേഖകൾ കൈകാര്യംചെയ്യുന്ന ഡേറ്റാ ഓപ്പറേറ്റർ വിഭാഗത്തിലെ ഉദ്യോഗസ്ഥന്റെയും മറ്റു രണ്ടുപേരുടെയും ഫോണുകളാണ്. ഇവ വിശദ പരിശോധനയ്‌ക്കായി സൈബർ സെല്ലിന് കൈമാറി. ഫോണിലെ വിവരങ്ങൾ ലഭിച്ചാലേ കൂടുതൽ കാര്യങ്ങൾ പുറത്ത് വരൂ.\nമൂന്നാർ സ്റ്റേഷനിലെ കംപ്യൂട്ടറിൽ നിന്ന് രഹസ്യ വിവരങ്ങൾ ചോർത്തി നൽകുന്നുണ്ടെന്ന് രഹസ്വാന്വേഷണ ഏജൻസികൾക്ക് വിവരം ലഭിച്ചിരുന്നു. ഇത് സംബന്ധിച്ച് ഏജൻസികൾ അന്വേഷണം നടത്തിവരികയായിരുന്നു. സ്റ്റേഷനിലെ മൂന്ന് പോലീസുകാരെയാണ് ഏജൻസികൾ നിരീക്ഷിച്ചത്. സംഭവം പുറത്തായതിന് പിന്നാലെയാണ് ജില്ലാ പോലീസ് മേധാവി ആർ കറുപ്പസ്വാമി അന്വേഷണത്തിന് ഉത്തരവിട്ടത്.


alshifa | മാധ്യമങ്ങൾക്ക് പരസ്യ ഇനത്തിൽ കോടികൾ എറിഞ്ഞു കൊടുത്താൽ ഏതു വിഷ വസ്തുവും അമൃത് പോലെ വിൽക്കാമെന്ന് വീണ്ടും തെളിയിച്ച സംഭവം; അൽഷിഫ പൂട്ടിയതോടെ ഇനി പരസ്യം ഇല്ലെന്നുറപ്പായ പത്രങ്ങളും ചാനലുകളും കടമ നിറവേറ്റാൻ വാർത്തകൾ നൽകി - MarunadanMalayalee.com\nOctober 22, 201711:03 AM IST Permalink\nകൊച്ചി: ഏതു കൊടിയ വിഷയവും മാധ്യമങ്ങൾക്ക് പരസ്യം നൽകിയാൽ ഈ നാട്ടിൽ വിൽക്കാം എന്നതാണ് സ്ഥിതി. പരസ്യത്തുക വർദ്ധിക്കുന്നത് അനുസരിച്ച് തട്ടിപ്പുകാർ അതിന്റെ വീര്യവും കൂട്ടും. ഒരക്ഷരം ഒരു മാധ്യമവും എഴുതില്ല. അതുകൊണ്ട് തന്നെ വാങ്ങി പൊലീസും അധികൃതരും അവർക്ക് കൂട്ടു നിൽക്കും. കാൽ നൂറ്റാണ്ട് മുൻപ് തുടങ്ങിയ ആടു മാഞ്ചിയും ആയിരുന്നു ഇതിന്റെ ആരംഭം. ബോബി ചെമ്മണ്ണൂരിന്റെ ഓക്സിജൻ സിറ്റി മുതൽ ആയുർവേദത്തിന്റെ പേരിലുള്ള തട്ടിപ്പുകൾ വരെ ഇപ്പോഴും നിർബാധം തുടരുന്നു.\nഅത്തരമൊരു സംരംഭം ആയിരുന്നു പൈൽസിനു ചികിത്സ നൽകുന്നു എന്ന പേരിൽ നടത്തിയിരുന്നു അൽഷിഫ ആശുപത്രി തട്ടിപ്പ്. വ്യാജ ബിരുദവും പേറി കൊച്ചി നഗരത്തിൽ ആശുപത്രി തുറന്നു ചാനലുകൾ പരസ്യം ഒഴുക്കി ഉടമയായ ഷാജഹാൻ കൊയ്തത് കോടികളാണ്. അനേകം പേർ ഈ സ്ഥാപനത്തിന്റെ തട്ടിപ്പിന് ഇരകളായി. ഒടുവിൽ സംഭവം പുറത്തായതോടെ അറസ്റ്റ് ഭയന്ന് സ്ഥാപന ഉടമ ആശുപത്രി പൂട്ടി സ്ഥലം വിട്ടതോടെ പണം വാങ്ങിയ ചമ്മൽ മാറാതെ ചെറിയൊരു വാർത്ത നൽകി ചാനലുകളും പത്രങ്ങളും മുഖം രക്ഷിക്കുകയാണ്. വ്യാജ സർട്ടിഫിക്കറ്റുകൾ ഉപയോഗിച്ചു ചികിൽസ നടത്തിയതായി കണ്ടെത്തിയതിനെത്തുടർന്ന് അൽഷിഫ ആശുപത്രി ഉടമ ഷാജഹാൻ യൂസഫ് അഹമ്മദിനെ പുറത്താക്കിയതായി ഇന്ത്യൻ മെഡിക്കൽ അസോസിയേഷൻ അറിയിച്ചതോടെയാണ് വാർത്ത എല്ലാ മാധ്യമങ്ങളും നൽകിയത്.\nമഞ്ഞിൽ വീണാണ് മരണമെങ്കിൽ എന്തുകൊണ്ട് കൂടെയുള്ളവർ ആരും അറിഞ്ഞില്ല? അവസാനം വീട്ടിലേക്ക് വിളിച്ചത് ആരുടെ ഫോണിൽ നിന്ന് ദുരൂഹതയില്ലെന്ന് മണാലി പൊലീസ് പറയുമ്പോഴും ഷിഫയുടെ മരണത്തിൽ ഉത്തരം കിട്ടാത്ത അനേകം ചോദ്യങ്ങൾ ബാക്കി\nഷാജഹാനെതിരെ ട്രാവൻകൂർ കൊച്ചിൻ മെഡിക്കൽ കൗൺസിലിലും ഇന്ത്യൻ മെഡിക്കൽ കൗൺസിലിലും പൊലീസ് മേധാവിക്കും പരാതി നൽകുമെന്ന് ഐഎംഎ ഭാരവാഹികൾ പറഞ്ഞു. വിവാദങ്ങളെത്തുടർന്ന് ഇടപ്പള്ളിയിലെ ആശുപത്രി അടച്ചുപൂട്ടിയതായി മാനേജ്‌മെന്റ് വ്യക്തമാക്കിയിട്ടുണ്ട്. റഷ്യയിൽനിന്ന് ഷാജഹാൻ എടുത്ത എംഡി ബിരുദവും 1987ൽ എടുത്ത ഹോമിയോ ഡിപ്ലോമയും സംശയകരമാണെന്ന് ഐഎംഎ കരുതുന്നു. വിദേശത്തു ബിരുദം പൂർത്തിയാക്കിയവർ ഇന്ത്യയിലെ പരീക്ഷ ജയിക്കണമെന്ന വ്യവസ്ഥ ഷാജഹാൻ പാലിച്ചിട്ടില്ലെന്നും ഐഎംഎ അറിയിച്ചു. അൽഷിഫയ്‌ക്കെതിരെ നിരവധി പരാതികൾ പല കോണുകളിൽ നിന്നും ഉയർന്നു. എന്നാൽ പരസ്യം നൽകുന്നതിനാൽ അതൊന്നും ആർക്കും വാർത്തയായില്ല. ഇതോടെയാണ് ഐഎംഎ കാര്യങ്ങൾ ബോധ്യപ്പെടുത്താൻ പരാതിക്കാർ ശ്രമം തുടങ്ങിയത്. കള്ളക്കളിയിൽ ഐഎംഎ സംശയം പ്രകടിപ്പിച്ചപ്പോൾ ഏവരും വാർത്ത നൽകി. അൽഷിഫയുടെ പരസ്യം ആഘോഷമാക്കിയവരാണ് ഇപ്പോൾ തട്ടിപ്പിന്റെ വാർത്തയും നൽകുന്നത്.\nപത്രങ്ങളിലും ചാനലുകളിലും പരസ്യം നൽകിയാണ് അൽഷിഫ രോഗികളെ ആകർഷിച്ചത്. അതുകൊണ്ട് തന്നെ തട്ടിപ്പിൽ മാധ്യമങ്ങൾക്കും പങ്കുണ്ടെന്നാണ് വിലിയിരുത്തൽ. വ്യാജ പരസ്യങ്ങൾ നൽകിയാണ് ഇവർ രോഗികളെ വഞ്ചിക്കുന്നത്. സംശയ നിഴിലിലുള്ള ആയുർവേദ സ്ഥാപങ്ങൾ പിന്തുടരുന്ന വിജയമാതൃകയാണ് അൽഷിഫയും പിന്തുടർന്നത്. എന്നാൽ കിട്ടിയ പരാതി ഐഎംഎ ഗൗരവത്തോടെ എടുത്തപ്പോൾ എല്ലാം പുറത്തായി. ഇപ്പോഴും അൽഷിഫ ന്യായങ്ങൾ പലത് പറയുന്നുണ്ട്. പൊലീസ് അന്വേഷണം അട്ടിമറിക്കാൻ നീക്കവുമുണ്ട്. ഈ വാർത്തയുടെ ഫോളോ അപ്പ് നൽകാതെ അൽഷിഫയെ രക്ഷിക്കാനുള്ള നീക്കവും സജീവമാണ്.\nയോഗ്യതകളൊന്നുമില്ലാതെ, വ്യാജഡിഗ്രി കാണിച്ച് ഓപ്പറേഷനുകൾ ഉൾപ്പെടെ ചെയ്യുന്നു എന്ന ആരോപണത്തിന്റെ അടിസ്ഥാനത്തിൽ ഡോ ഷാജഹാനെതിരെ വിശദമായ അന്വേഷണം വേണമെന്നാണ് െഎ.എം.എ. ആവശ്യപ്പെട്ടിരിക്കുന്നത്. ഇന്ത്യൻ മെഡിക്കൽ കൗൺസിലിലും ട്രാവൻകൂർ കൊച്ചിൻ മെഡിക്കൽ കൗൺസിലിലും ഷാജഹാൻ സംശയാസ്?പദമായ രേഖകൾ സമർപ്പിച്ചുവെന്നാണ് സംഘടന കണ്ടെത്തിയിരിക്കുന്നത്. രോഗികളിൽ നിന്ന് പരാതികൾ ലഭിച്ച സാഹചര്യത്തിൽ ഐ.എം.എ. അന്വേഷണസംഘത്തെ നിയോഗിക്കുകയായിരുന്നു. അന്വേഷണത്തിൽ ഡോ. ഷാജഹാൻ ഒരേ കാലയളവിൽ ബിരുദാനന്തര ബിരുദ പഠനവും ഹൗസ് സർജൻസിയും ചെയ്തു എന്ന രേഖ സംശയാസ്പദമാണെന്ന് കണ്ടെത്തി. 1992-ൽ എസ്.എസ്.എൽ.സി പാസായതായി റഷ്യയിലെ മെഡിക്കൽ കോളേജിൽ നിന്ന് ലഭിച്ച രേഖയിലും 1987-ൽ ഹോമിയോ ബിരുദം നേടിയതായി ഹോമിയോ കൗൺസിലിൽ രജിസ്റ്റർ ചെയ്ത രേഖയിലും പ്രതിപാദിച്ചിരിക്കുന്നത് സംശയകരമാണെന്നും ഐ.എം.എ. വ്യക്തമാക്കി. അതിനാൽ കൂടുതൽ അന്വേഷണം നടത്തുന്നതിന് ഇന്ത്യൻ മെഡിക്കൽ കൗൺസിലിനോടും ട്രാവൻകൂർ കൊച്ചിൻ മെഡിക്കൽ കൗൺസിലിനോടും സംസ്ഥാന പൊലീസ് മേധാവിയോടും ഐ.എം.എ. ആവശ്യപ്പെട്ടു. .\nഇടപ്പള്ളിയിലെ അൽ ഷിഫ ആശുപത്രി പൂട്ടുന്നതായി ഉടമ ഷാജഹാൻ യൂസഫ് സാഹിബ് അറിയിച്ചു. പൈൽസ്, ഫിസ്റ്റുല തുടങ്ങിയ രോഗങ്ങൾക്കു മാത്രമായി പ്രത്യേകം ചികിത്സയായിരുന്നു ഇവിടെ നടന്നിരുന്നത്. വിദേശികളടക്കം ആശുപത്രിയിൽ ചികിത്സയ്ക്കായി എത്തിയിരുന്നു. ആശുപത്രിക്കെതിരെ സമരം നടക്കുന്ന പശ്ചാത്തലത്തിലാണ് പൂട്ടുന്നതെന്ന് ഷാജഹാൻ പറഞ്ഞു. പിരിച്ചുവിട്ട ചില ജീവനക്കാർ തിരിച്ചെടുക്കണമെന്നാവശ്യപ്പെട്ടുകൊണ്ട് നടത്തിയ സമരം ബിജെപി., യുവമോർച്ച സംഘടനകൾ ഏറ്റെടുക്കുകയും ആശുപത്രിക്കു മുന്നിൽ സത്യാഗ്രഹം നടത്തുകയും ഗുണ്ടകളെ ഉപയോഗിച്ച് ഭീഷണിപ്പെടുത്തുകയും പണം ആവശ്യപ്പെടുകയും ചെയ്തു. ഇതൊന്നും ഒരു മാധ്യമവും വാർത്തയാക്കിയില്ല.


വിമാനത്താവളം അദാനി ഗ്രൂപ്പിന് പാട്ടത്തിന് നൽകാനുള്ള നടപടികൾ സ്റ്റേ ചെയ്യണമെന്നാവശ്യപ്പെട്ട് സർക്കാർ സമർപ്പിച്ച ഉപ ഹർജി ഹൈക്കോടതി ഇന്ന് പരിഗണിക്കും - മീഡിയ മലയാളം (Media Malayalam)\nവിമാനത്താവളം അദാനി ഗ്രൂപ്പിന് പാട്ടത്തിന് നൽകാനുള്ള നടപടികൾ സ്റ്റേ ചെയ്യണമെന്നാവശ്യപ്പെട്ട് സർക്കാർ സമർപ്പിച്ച ഉപ ഹർജി ഹൈക്കോടതി ഇന്ന് പരിഗണിക്കും\nതിരുവനന്തപുരം: വിമാനത്താവളം അദാനി ഗ്രൂപ്പിന് പാട്ടത്തിന് നൽകാനുള്ള നടപടികൾ സ്റ്റേ ചെയ്യണമെന്നാവശ്യപ്പെട്ട് സർക്കാർ സമർപ്പിച്ച ഉപ ഹർജി ഹൈക്കോടതി ഇന്ന് പരിഗണിക്കും. വിമാനത്താവളം കൈമാറാനുള്ള നടപടി സ്റ്റേ ചെയ്യണമെന്ന് ആവശ്യപ്പെട്ട് കഴിഞ്ഞ വർഷം സർക്കാർ ഹൈക്കോടതിയെ സമീപിച്ചിരുന്നു. എന്നാൽ ഹർജി വളരെ നേരത്തെയാണെന്ന് കാണിച്ച് ഹൈക്കോടതി ഈ ആവശ്യം തള്ളുകയായിരുന്നു. ഇതിനെതിരായ സർക്കാരിൻറെ അപ്പീലിൽ ഹർജി വീണ്ടും പരിഗണിക്കാൻ സുപ്രീം കോടതി ഹൈക്കോടതിക്ക് നിർദേശം നൽകി. ഹൈക്കോടതിയുടെ പരിഗണനയിലുള്ള ഈ കേസിൽ ഉത്തരവ് വരും വരെ തുടർനടപടികൾ സ്റ്റേ ചെയ്യണമെന്നാണ് ആവശ്യം.\nവിമാനത്താവള നടത്തിപ്പ് അദാനിയെ ഏൽപ്പിക്കുന്നതിനോട് സംസ്ഥാന സര്‍ക്കാരിന് യോജിക്കാനാകില്ലെന്ന് മുഖ്യമന്ത്രി പിണറായി വിജയൻ ഇന്നലെ നിയമസഭയിൽ അവതരിപ്പിച്ച പ്രമേയത്തിൽ പറഞ്ഞിരുന്നു. സര്‍ക്കാര് അഭ്യര്‍ത്ഥന കേന്ദ്ര സര്‍ക്കാര് അവഗണിച്ചു. വിമാനത്താവളം നടത്തിപ്പ് അദാനിക്ക് പാട്ടത്തിന് നൽകാനുള്ള നടപടി അംഗീകരിക്കില്ലെന്ന് പ്രധാനമന്ത്രിയെ അറിയിച്ചിട്ടുണ്ട്. സ്വകാര്യ കമ്പനി ക്വോട്ട് ചെയ്ത തുക നൽകാമെന്ന് കേന്ദ്രത്തെ അറിയിച്ചിട്ടുണ്ട്. ഇത് കേന്ദ്രം പരിഗണിച്ചില്ല. കണ്ണൂർ, കൊച്ചി അന്താരാഷ്ട്ര വിമാനത്താവളങ്ങൾ മികച്ച നിലയിൽ നടത്തുന്നത് സംസ്ഥാന സർക്കാരാണ്. അദാനിക്ക് വിമാനത്താവളം നടത്തി പരിചയമില്ല. സംസ്ഥാന സർക്കാർ വിമാനത്താവളത്തിനായി ഭൂമി നൽകിയിട്ടുണ്ട്. സൗജന്യമായി നൽകിയ ഭൂമിയുടെ വില സംസ്ഥാന സർക്കാരിന്റെ ഓഹരിയായി കണക്കാക്കണമെന്ന് ആവശ്യപ്പെട്ടതാണ്.\nപൊതു സ്വകാര്യ പങ്കാളിത്തത്തോടെ വിമാനത്താവള നടത്തിപ്പിൽ മുൻപരിചയം ഉണ്ടായിട്ടും കേരളം അവഗണിക്കപ്പെട്ടു. യാതൊരു അനുഭവവും ഇല്ലാത്ത കമ്പനിയെയാണ് കേന്ദ്രസര്‍ക്കാര് നടത്തിപ്പ് ഏൽപ്പിച്ചത്. ഇത് അംഗീകരിക്കാനാകില്ലെന്നും മുഖ്യമന്ത്രി പറഞ്ഞു. തിരുവനന്തപുരം വിമാനത്താവളം നടത്തിപ്പും മേൽനോട്ടവും അദാനിക്ക് നൽകാനുള്ള കേന്ദ്രമന്ത്രിസഭാ തീരുമാനത്തിനെതിരെയാണ് സംസ്ഥാന സർക്കാർ നിയമസഭയിൽ പ്രമേയം അവതരിപ്പിച്ചത്.\nThe High Court will today hearasub-petition filed by the government seeking stay of the process of leasing the airport to the Adani Group.\nPrevious articleഉത്തർപ്രദേശിൽ വീണ്ടും മാധ്യമപ്രവർത്തകനെ വെടിവെച്ച് കൊന്നു\nNext articleആത്മീയ യാത്രക്ക് എത്തിയ വിദേശവനിതയെ പീഡിപ്പിക്കാന് ശ്രമം; അയോധന കലയിൽ വിദഗ്ധയായ വിദേശവനിത സന്ന്യാസിയെ ഒറ്റയ്ക്ക് കീഴ്പ്പെടുത്തി; സ്വയം പ്രഖ്യാപിത സന്ന്യാസിക്ക് കിട്ടിയത് മുട്ടന്‍പണി


കുട്ടികള് മത്സരിക്കണം കല മാത്രം ജയിക്കണം – Chandrika Daily\nBy chandrika Friday January 5, 2018 20:53 pm\nകുട്ടികള് മത്സരിക്കണം കല മാത്രം ജയിക്കണം\nമതേതര സംസ്‌കാരം രൂപപ്പെടുത്തുന്നതിലും വര്‍ഗീയ രോഗാണുക്കളില് നിന്നും നാടിനെ രക്ഷിക്കുന്നതിലും സ്‌കൂള് കലോത്സവങ്ങള് വഹിക്കുന്ന പങ്ക് മഹത്തരമാണ്. കലോത്സവ വേദികളില് അരങ്ങേറുന്ന കലാരൂപങ്ങളില് പലതും വിവിധ…\nമതേതര സംസ്‌കാരം രൂപപ്പെടുത്തുന്നതിലും വര്‍ഗീയ രോഗാണുക്കളില് നിന്നും നാടിനെ രക്ഷിക്കുന്നതിലും സ്‌കൂള് കലോത്സവങ്ങള് വഹിക്കുന്ന പങ്ക് മഹത്തരമാണ്. കലോത്സവ വേദികളില് അരങ്ങേറുന്ന കലാരൂപങ്ങളില് പലതും വിവിധ മതങ്ങളുടെ ആചാരങ്ങളുമായി ബന്ധങ്ങളുണ്ട്. എന്നാല് മതങ്ങളുടെ വേലിക്കെട്ടുകള്‍ക്കപ്പുറം കലകളെ വാരിപ്പുണരുകയും ആസ്വദിക്കുകയും ചെയ്യുന്ന കാഴ്ചകളാണ് കാണാറുള്ളത്.\nതോമാശ്ലീഹയുടെ ചരിത്രം പറയുന്ന മാര്‍ഗം കളിയിലും ഗീവര്‍ഗീസ് പുണ്യാളന്റെയും ദാവീദ് രാജാവിന്റെയും വിജയം പരാമര്‍ശിക്കുന്ന ചവിട്ടു നാടകത്തിലും ക്രൈസ്തവര് മാത്രമല്ല പങ്കാളികളാവാറുള്ളത്. അമൃത കുംഭം തട്ടിയെടുത്ത അസുരന്മാരെ വശീകരിച്ച് കീഴ്‌പ്പെടുത്താന് മഹാവിഷ്ണു മോഹിനി രൂപം പൂണ്ടതിന്റെ ഓര്‍മ്മകളാണ് മോഹിനിയാട്ടത്തിന്റെ ഇതിവൃത്തം. പാരമ്പര്യ ലാസ്യ നൃത്തകലയായ മോഹിനിയാട്ടത്തില് വേഷം കെട്ടുന്നവര് ഹൈന്ദവര് മാത്രമല്ല. ഒപ്പന, ദഫ് മുട്ട്, കോല്‍ക്കളി, അറബന മുട്ട്, മാപ്പിളപ്പാട്ട് എന്നിവയെല്ലാം മുസ്‌ലിം കലാരൂപങ്ങളാണ്. ഒപ്പനയില് മണവാട്ടിയും മണവാളനുമായി അണിഞ്ഞൊരുങ്ങുന്നവരുടെയും ദഫ് മുട്ടുന്നവരുടെയും കോലെടുക്കുന്നവരുടെയും ജാതിയും മതവും ആരും തിരക്കാറില്ല.\nകലകളേയും കലാകാരന്മാരെയും ജാതിക്കും മതത്തിനും അതീതമായി നെഞ്ചിലേറ്റുന്ന പൈതൃകത്തിനുടമകളാണ് മലായാളികള്. അമ്പാടിയിലെ ഉണ്ണികൃഷ്ണനെ മനോഹരമായി വര്‍ണ്ണിച്ചെഴുതിയ യൂസഫലി കേച്ചേരിയുടെ വരികള് ഇരുകൈയ്യും നീട്ടി സ്വീകരിക്കുന്നതില് ഹൈന്ദവ മത വിശ്വാസികള് ലവലേശം മടികാട്ടിയിട്ടില്ല. യേശുദാസിന്റെ അനുഗൃഹീതമായ സ്വരമാധുര്യത്താലുള്ള ഈശ്വര കീര്‍ത്തനങ്ങളാല് പൂജാദികര്‍മ്മങ്ങള് ആരംഭിക്കുന്ന ക്ഷേത്രങ്ങള് നിരവധിയാണ്. അറബി ഭാഷയുടെ ഉച്ചാരണ ശാസ്ത്രത്തിന്റെ നിയമാവലികള് ഒട്ടും ചോരാതെയുള്ള യേശുദാസിന്റെയും പി. ജയചന്ദ്രന്റെയും കെ.എസ്. ചിത്രയുടെയും പി.സുജാതയുടെയും മാപ്പിളപ്പാട്ടുകള് കര്‍ണ്ണാനന്ദകരമാണ്. ശ്രീകോവിലില് തിരുനടയില് കര്‍പ്പൂരമലകള്, കൈകൂപ്പി തൊഴുതുരുകുമ്പോള്, പത്മരാഗ പ്രഭവിടര്‍ത്തും തൃപ്പദങ്ങള് ചുംബിക്കും, കൃഷ്ണതുളസി പൂക്കളാല് വരുന്നു ഞങ്ങള്. ദൈവനിഷേധത്തിന്റെ പാളയത്തില് കാലുറപ്പിച്ച് മതഭ്രമത്തിനെതിരായി ആഞ്ഞടിച്ച വയലാര് തന്നെയാണ് ഈ വരികളും എഴുതിയിട്ടുള്ളത്. കലാകാരന്മാരുടെ എക്കാലത്തേയും കലഹം നീതിക്കുവേണ്ടിയാണ്. അവര് നിലയുറപ്പിക്കുന്നത് മാനവ പക്ഷത്താണ്. കൗമാര പ്രതിഭകള് സ്‌കൂള് കലോത്സവ വേദികളില് അണിയാനുള്ള ചിലങ്ക കെട്ടുമ്പോള് കലാകാരന്മാരുടെ കഴുത്തില് വെടികൊള്ളുന്ന ശബ്ദമാണ് കേരളത്തിന്റെ പുറത്തുനിന്നും കേള്‍ക്കുന്നത്. കലാകാരന്മാരുടെ ജാതകം പരിശോധന നടത്തി രാജ്യം വിടാനുള്ള ആക്രോശങ്ങളും അങ്ങിങ്ങായി മുഴങ്ങുകയാണ്. അത്തരം ദുരന്തം ഇവിടെ ഇല്ലാതിരിക്കണം. അതിനായി എല്ലാവരും ഒന്നിച്ചു ചേരുന്ന മതേതര ഇടമായി കലോത്സവത്തെ പരിപോഷിപ്പിക്കേണ്ടതുണ്ട്.\nഏഷ്യയിലെ തന്നെ ഏറ്റവും വലിയ കലാമേള എന്നാണ് കേരളത്തിലെ സ്‌കൂള് കലോത്സവത്തെപ്പറ്റി മേനി പറയാറുള്ളത്. പങ്കെടുക്കുന്നവരുടെ എണ്ണം കൊണ്ടും ഇനങ്ങളുടെ വൈവിധ്യം കൊണ്ടും സംഘാടനത്തിലെ വൈഭവം കൊണ്ടും അത് കലകളുടെ മാമാങ്കം തന്നെയാണ്. സാഹിത്യം-സംഗീതം-അഭിനയം – രാഷ്ട്രീയം തുടങ്ങിയ വിവിധ രംഗങ്ങളില് ഇന്ന് തലയെടുപ്പോടുകൂടെ നിലകൊള്ളുന്ന ഒട്ടേറെ മഹദ്‌വ്യക്തികളുടെ താരോദയത്തിന് സ്‌കൂള് കലോത്സവം സാക്ഷ്യം വഹിച്ചിട്ടുണ്ട്. യേശുദാസ്, പി. ജയചന്ദ്രന്, കെ.എസ്. ചിത്ര, പി. സുജാത തുടങ്ങിയവരെല്ലാം വിവിധ വര്‍ഷങ്ങളിലെ കലോത്സവ വിജയികളായിരുന്നു. മഞ്ജുവാര്യര്, കാവ്യ മാധവന്, നവ്യ നായര്, ബിന്ദുജാമേനോന്, അമ്പിളി ദേവി, നീന പ്രസാദ്, വിനീത്, ഇടവേള ബാബു, വിനീത് ശ്രീനിവാസന് തുടങ്ങിയ അഭിനയ രംഗത്തെ പ്രതിഭകളുടെ സര്‍ഗശേഷി മാറ്റുരച്ചതും കലോത്സവ വേദിയിലാണ്. പാര്‍ലമെന്റ് അംഗം ഇ.ടി. മുഹമ്മദ് ബഷീര് 1962 ലെ സ്‌കൂള് കലോത്സവത്തില് പ്രസംഗ മത്സരത്തില് ഒന്നാം സ്ഥാനക്കാരനായിരുന്നു. പില്‍ക്കാലത്ത് വിദ്യാഭ്യാസ മന്ത്രിയായും ഏഴ് തവണ സ്‌കൂള് കലോത്സവത്തിന് ചുക്കാന് പിടിക്കാനും ഈ രംഗത്ത് ഒട്ടേറെ പരിഷ്‌കരണത്തിന് നേതൃത്വം നല്‍കാനും അദ്ദേഹത്തിന് സാധിച്ചു. സി.കെ കോശി, ജിജി തോംസണ് തുടങ്ങി ഭരണ രംഗത്ത് നൈപുണ്യം പ്രകടിപ്പിച്ച പലരും കലോത്സവ വേദിയിലൂടെ വരവറിയിച്ചവരാണ്.\nകലോത്സവ വേദികളില് നിന്നും അസ്വസ്ഥതകള് നിറഞ്ഞ വാര്‍ത്തകളാണ് പലപ്പോഴും കേള്‍ക്കാറുള്ളത്. മണിക്കൂറുകളോളം മേയ്ക്കപ്പിട്ട് തലകറങ്ങി വീഴുന്ന കുട്ടികള്, ഉണ്ണാനും ഉറങ്ങാനും എന്തിനേറെ നിവര്‍ന്നു നില്‍ക്കാന്‍പോലും പൊലീസിന്റെ അകമ്പടിയോടെ വിധിയെഴുത്ത് നടത്തുന്ന വിധികര്‍ത്താക്കള്, ലക്ഷങ്ങള് മുടക്കാന് കഴിയാത്ത മത്സരാര്‍ത്ഥിക്ക് മേളകള് അപ്രാപ്യമാകും തരത്തിലുള്ള പണക്കൊഴുപ്പുകള്, അഴിമതി ആരോപണങ്ങള് അങ്ങിനെ പലതും കലോത്സവത്തിന്റെ നിറംകെടുത്തി കളയുകയാണ്.\nഅപ്പീലുകളുടെ പ്രളയം സൃഷ്ടിക്കുന്ന തലവേദനകളും ചെറുതല്ല. കേന്ദ്ര സാഹിത്യ അക്കാദമി അവാര്‍ഡ്, ദേശീയ ചലച്ചിത്ര അവാര്‍ഡ്, അന്തര്‍ദേശീയ ഫിലിം ഫെസ്റ്റിവല് എന്നിവയിലൊന്നും അപ്പീലിന് ഇടമില്ല. എന്നാല് ബാലാവകാശ കമ്മീഷന് മുതല് വിവിധ കോടതികള് വരെ അപ്പീലിനായി കയറിയിറങ്ങുന്ന അവസ്ഥക്ക് അറുതിവരേണ്ടതുണ്ട്. മെഡിക്കല്, എഞ്ചിനീയറിങ് പ്രവേശനത്തിന്റെ പടികടക്കാനുള്ള പാസ്‌പോര്‍ട്ടായും ഗ്രേസ്മാര്‍ക്ക് കരസ്ഥമാക്കാനുള്ള നെട്ടോട്ടമായും കലകളെ കാണുന്ന അവസ്ഥയില് നിന്നു കലോത്സവം മോചിക്കപ്പെടണം. 30 വെള്ളിക്കാശിന് യൂദാസ് യേശുവിനെ ഒറ്റുകൊടുത്തതെങ്കില് 30 മാര്‍ക്കിന് വേണ്ടി കുട്ടികളും രക്ഷിതാക്കളും വിധികര്‍ത്താക്കളും മാധ്യമ പ്രവര്‍ത്തകരും പരസ്പരം ശത്രുക്കളായി മാറുന്ന അവസ്ഥയും ഇല്ലാതാകണം. കുട്ടികള് തമ്മില് ഓരോ ഇനത്തിലും ആരോഗ്യകരമായ മത്സരങ്ങള് നടക്കുന്നതിന് പകരം വിധികര്‍ത്താക്കളും രക്ഷിതാക്കളും പരിശീലകരും മത്സരാര്‍ത്ഥിയായി മാറുന്ന അവസ്ഥയും ഒഴിവാക്കപ്പെടണം. കുട്ടികള് മത്സരിക്കണം, കലമാത്രം ജയിക്കണം. ഈ ചിന്തയിലേക്ക് മടങ്ങേണ്ടത് അനിവാര്യമാണ്.


കോവിഡ് രോഗിയായ പെൺകുട്ടിയെ പീഡിപ്പിക്കാൻ ആംബുലൻസ് ഡ്രൈവർ നടത്തിയത് ആസൂത്രിതനീക്കം: പിടിവലിയിൽ പെൺകുട്ടി മുട്ടിടിച്ചു വീണു | Metro Journal Online\nപത്തനംതിട്ട: കോവിഡ് രോഗിയായ പെൺകുട്ടിയെ പീഡിപ്പിക്കാൻ ആംബുലൻസ് ഡ്രൈവർ നടത്തിയത് ആസൂത്രിതനീക്കമെന്ന് വ്യക്തമാക്കി പോലീസ്. ശാരീരികമായും മാനസികമായും അവശയായ പെൺകുട്ടി മൊഴി നല്‍കാവുന്ന സ്ഥിതിയിലല്ലെന്നും പോലീസ് വ്യക്തമാക്കി. പെൺകുട്ടിയുടെ പരുക്കുകള് ഗുരുതരമാണ്. സ്വകാര്യഭാഗങ്ങളിൽ ക്ഷതമുണ്ട്. പിടിവലിയിൽ പെൺകുട്ടി മുട്ടിടിച്ചു വീണു.ഉപദ്രവിക്കുന്നതിനിടയിൽ നടന്ന പിടിവലിയിലാണ് പെൺകുട്ടി മുട്ടിടിച്ചു നിലത്തു വീണത്.\nകോഴഞ്ചേരിയിലേക്ക് വേഗത്തിൽ പോയ ആംബുലൻസ് പന്തളത്തേക്ക് വരുമ്പോൾ വേഗം കുറച്ചാണ് ഓടിച്ചത്. അപ്പോഴൊക്കെ പെൺകുട്ടിയുമായി ലൈംഗിക ചുവയോടെ ഇയാൾ സംസാരിച്ചിരുന്നു. വിമാനത്താവളത്തിനായി നേരത്തെ എടുത്ത സ്ഥലത്തേക്ക് ആംബുലൻസ് ഓടിച്ചു കയറ്റിയ ശേഷം പ്രതി പുറത്തിറങ്ങുകയും പിന്നിലെ ഡോറിലൂടെ ഉള്ളിൽ കടന്ന് വാതിൽ കുറ്റിയിടുകയും ചെയ്‌തു. ഇത് കണ്ടതോടെ പെൺകുട്ടി ഭയപ്പെട്ട് നിലവിളിച്ചു. തുടർന്ന് ബലപ്രയോഗത്തിനിടെ പെൺകുട്ടിക്ക് പരിക്കേൽക്കുകയായിരുന്നു. പെൺകുട്ടിയെ തട്ടിക്കൊണ്ടു പോയതിനും നൗഫലിനെതിരെ കേസെടുത്തിട്ടുണ്ട്. ആംബുലൻസ് ഡ്രൈവർക്ക് മറ്റാരുടെയെങ്കിലും സഹായം ലഭിച്ചിരുന്നോ എന്നതും പരിശോധിക്കുന്നുണ്ട്.\n← സംസ്ഥാനത്ത് സിബിഎസ്ഇ സ്കൂളുകൾ ഭാഗികമായി തുറക്കാനുള്ള ശ്രമങ്ങൾ ആരംഭിച്ചു: ഓൺലൈൻ ക്ലാസുകൾ തുടരും\nപ്രണയമഴ : ഭാഗം 25 →\nGallery image with caption: വീണ്ടും നടുക്കം, കൊവിഡ് നിരീക്ഷണത്തിലായിരുന്ന യുവതിയെ ആരോഗ്യപ്രവർത്തകൻ പീഡിപ്പിച്ചെന്ന് പരാതി 7th September 2020\nShare with your friendsശബരിമലയിൽ മണ്ഡലകാലത്ത് ഭക്തർക്ക് ദർശനം അനുവദിക്കാൻ തീരുമാനം. കൊവിഡ് പ്രോട്ടോക്കൾ പാലിച്ചാകും ഭക്തരെ പ്രവേശിപ്പിക്കുക. ഇതിനായുള്ള മാനദണ്ഡങ്ങൾ നിശ്ചയിക്കാൻ ചീഫ് സെക്രട്ടറിയുടെ നേതൃത്വത്തിലുള്ള